text:
上次帶囝囝返香港去了廸士尼, 囝囝話唔好玩, 去海洋公園好啲, 咁趁星期一人少就去啦.
我由細到大都好鐘意去海洋公園架, 有得坐纜車, 又有得睇魚, 仲有機動遊戲玩添. 個人覺得都係海洋公園好玩啲, 廸士尼樣樣嘢都排長龍, 成日都係得個等字, 海洋公園唔想排隊都可以去睇吓熊猫, 海獅, 魚之類.
坐地鐡去金鐘轉城巴, 到金鐘時己經午餐時間, 去海富中心的Spaghetti House食嘢先.
呢間個經理我己經認得, 次次去都係佢, 好好招呼, 一坐低就拎啲玩具俾小朋友玩, 食完仲扭汽球俾兩個囝囝.
三個大人兩個細路叫了三個套餐.
燒雞配墨魚汁飯, 啲飯好好味.
Baby back ribs, 都好食, 唔肥又唔會太腍, 啱啱好.
龍脷魚柳配茄汁意粉, 魚柳ok, 個茄汁就太甜, 但最正係嗰三粒車厘茄, 有焗過的, 一放入口啲蕃茄汁就泌出嚟, 好甜.
食飽飽就上城巴去海洋公園, 車程其實好快, 坐一陣就到.
今次好似玩最多係我, 一去到就排隊玩過山車, 呢款係新開既, 都唔刺激, 冇360度轉, 但都好過冇啦, 好耐冇玩啦.
個餐廳經理就係扭咗呢兩隻汽球狗仔俾佢哋嘞.
入海洋館睇魚, 好開心.
最鐘意見到Nemo (唔知真名係乜, 但我叫佢哋做Nemo). 我好聽話架, 個魚缸上面大大個牌寫住唔好用閃光燈, 所以我冇開閃光燈影又冇腳架, 啲相少不免有少少矇.
又到我玩嘞, 呢個Flying Swing一啲都唔刺激的, 但响高空中打韆鞦, 涼風迎面而來的感覺真係幾舒服. 囝囝企响外面望住, 未開始時好緊張咁叫我捉緊啲扶手. 佢自從上次去廸士尼玩完Space Mountain之後, 所有機動遊戲都唔敢玩.
最開心坐纜車, 可以望到咁大個海, 囝囝們係咁週圍望哩. 我就一路同細佬講呢啲叫山, 呢啲係海, 因為响新加坡冇高山架.
囝囝們離遠見到呢個Merry-go-round 就衝去要玩, 呢個應該係新開的, 上年去時都唔見, 啲魚魚都好高吓, 大人細路都要綁安全帶.
兩個儍儍哋, 玩到坐喺地上面影相.
到兒童樂園時已經開始天黑.
細佬好勁呀, 學人攀石.
最尾都係唔夠力, 要Daddy推一推, 哥哥出手接.
入夜後的海洋公園又是另一番味道.


c: text/html

text: ( #期權短評) 我教玩Long Call,Long Put,其中一樣同其他人最唔同既地方,就係我會教大家唔好set止蝕. 「唔set止蝕?咁咪好危險?」 耐唔耐都有朋友會有呢個反應.但係大家要知道我點解要咁教. 首先,如果set咗止蝕,今朝期指試過升百幾點,又走唔走先?你一走就輸咗,就算個市跌返落黎,都唔再關你事.咁樣做,一定會令贏錢既機會減低.呢個就係set止蝕既最大缺點. 咁唔set止蝕會唔會好危險? 玩得Long Call,Long Put,我地一定要有心理準備,買得幾多就有機會輸幾多.所以,任何情況下,都唔可以訓身玩.買得細,風險自然低.Long Call,Long Put要玩得安全,又可以賺大錢,竅門係細注高槓桿.聽日再講. 最後,個市點睇? 一日恆指仲係陰燭,我都仲會睇淡.今朝恆指高開上升,有朋友有啲擔心,問我點算?我同佢講,高開唔係問題,最緊要有得低收.每一次高開低收,都會令大市既蟹貨增加,令沽壓更重,更不利後市.況且,個市已經開始轉弱,要升都唔係咁易. 對於今次跌市,我都仲係好有信心,我估今日都仲會係陰燭.希望恆指跌到200點左右,俾我走一走位,咁之後就會更加易做. 如果我估錯,今日有機會出陽燭,收市前我再update大家點做. 03:50PM 少少update. Long Put倉位,有跌勢既話,坐幾耐都得.但係如果跌勢遲遲未見,就可能要改變策略,唔可以任由時間值一日一日咁輸. 今日,總算係陰燭.以往,兩連陰之後,第三日通常最少都會跌一跌.就睇埋聽日. 如果恆指可以跌200點以上,就一天都光哂.跌唔到,就要做一啲策略調整,減少時間值損失. 睇埋今晚美股表現再算.

robotstxt: allowed

filter: keep


text: ( #期權短評) 我教玩Long Call,Long Put,其中一樣同其他人最唔同既地方,就係我會教大家唔好set止蝕. 「唔set止蝕?咁咪好危險?」 耐唔耐都有朋友會有呢個反應.但係大家要知道我點解要咁教. 首先,如果set咗止蝕,今朝期指試過升百幾點,又走唔走先?你一走就輸咗,就算個市跌返落黎,都唔再關你事.咁樣做,一定會令贏錢既機會減低.呢個就係set止蝕既最大缺點. 咁唔set止蝕會唔會好危險? 玩得Long Call,Long Put,我地一定要有心理準備,買得幾多就有機會輸幾多.所以,任何情況下,都唔可以訓身玩.買得細,風險自然低.Long Call,Long Put要玩得安全,又可以賺大錢,竅門係細注高槓桿.聽日再講. 最後,個市點睇? 一日恒指仲係陰燭,我都仲會睇淡.今朝恒指高開上升,有朋友有啲擔心,問我點算?我同佢講,高開唔係問題,最緊要有得低收.每一次高開低收,都會令大市既蟹貨增加,令沽壓更重,更不利後市.況且,個市已經開始轉弱,要升都唔係咁易. 對於今次跌市,我都仲係好有信心,我估今日都仲會係陰燭.希望恒指跌到200點左右,俾我走一走位,咁之後就會更加易做. 如果我估錯,今日有機會出陽燭,收市前我再update大家點做. 03:50PM 少少update. Long Put倉位,有跌勢既話,坐幾耐都得.但係如果跌勢遲遲未見,就可能要改變策略,唔可以任由時間值一日一日咁輸. 今日,總算係陰燭.以往,兩連陰之後,第三日通常最少都會跌一跌.就睇埋聽日. 如果恒指可以跌200點以上,就一天都光哂.跌唔到,就要做一啲策略調整,減少時間值損失. 睇埋今晚美股表現再算.


text:
今日星期日 嘻嘻 又一日family day
ti爸同mami梗係陪住titi啦 一早食左個靚早餐 之後去曬titi嘅相相
冷裙titi同mami準備......出發
呢張相titi好似mami嘅私家公仔
飲埋茶 (同ti爺 ti嫲 姑姐) 就出發去中環 金鐘
繼續我地嘅"聖誕商場周圍影"活動
未去到嗰陣 ti爺話皇后像廣場今年冇聖誕樹 (哩 好高嗰棵呢) 我初初唔信
但係一去到 吓? 唔係嘛 "皇后像廣場的聖誕真的不見了" 點解呀?
點解今年冇左棵好有聖誕氣氛嘅高高聖誕樹呀? 唔制呀!!!!!!!!!!!
mami最鐘意聖誕喺嗰度影相 年年都會去架 做乜今年冇左架 真係勁失望
得番幾棵樹仔 鳴鳴......
得番班賓賓喺度 鳴鳴 失望嘅我地 唯有去返pacific place啦
影左一陣 唉 今年pacific place都勁慳皮 要比錢先可以影到d較為靚d嘅裝飾
我地本來都想比錢去影......但係太多多多人排隊啦 留番放大假先啦
哩 得呢d裝飾 真係好慳皮
回程嘅小titi
今晚得我地一家三口加ti嫲食 我地決定去阿so節目介紹嘅
筲箕灣龍躉炒河 yeah 好好味架 我地得閒就會揸車去買架
Yummy


text:
檯面既豬耳,少少辣,原本就幾好食既,俾我食到粒砂,有D冇癮.
上openrice睇過,豬肺湯唔錯喎,就整返煲啦.湯就幾好味,但D材料好似唔係呢煲野親生架,D菜都仲係爽既!
主角出場,華姐隻豬呀!
侍者用鉸剪同佢解體,仍然咁好氣勢.
我喜歡食骨多D,整隻華姐左脾先!
隻豬都唔算太肥既,睇下D飯粒就知啦,碟底冇留低太多既油,我都食咗兩件乳豬同半匙飯.終於都食唔晒,剩咗細半隻豬同兩盒飯,阿比,阿蛙同Sand Sand捱義氣搞掂佢.
呢碟雜菜同雜菌夠清淡,可以中和一下乳豬既濃味.
蝦籽柚皮既獻好杰,我情願佢用清湯上.
呢碟大蝦伊麵,我冇試過,剩咗大半,阿比好衣食,一於打包.
豉汁蒸黃立倉,婷婷好滿意,大讚好味!
一檯食物,仲以為齊晒,點知原來仲有兩味未到.
好厚好大件既家鄉煎藕餅,大家乖乖搞掂自己果份,好快就清碟啦.
蒜蓉粉絲蒸扇貝,冇失拖.
生日就係咁意整個蛋糕啦,最近出咗一系列新野,我選咗呢款.
個樣好似幾好咁,婷婷一睇到個單張,就話想食綠色果個.
蛋糕既解構係咁既:
個蛋糕雖然細細地,人少少就啱晒,味道都OK.
華姐送俾大家既古古力.
有得揀,我梗係要dark啦!
我終於都買到呢D芒果蓉做既棉花糖啦,之前應承過如果買到就請大家食既,所以人人有份.(幅相暗得滯,俾我調過色之後仲搞成咁,其實應該好似上面果幅咁色既.)
我用咗呢個熱朱古力既包裝,將份禮物送俾華姐.
我都知佢十成九唔為意呢包係特別禮物黎,事關我見佢係whatsapp傳咗幅相俾大家,多謝大家既禮物,呢包野係原封不動咁影相既.
原來佢真係影完相之後就連埋其他手信食物放咗入食物櫃,諗住阿仔返黎俾佢拎返宿舍飲既.
我唯有開到口同佢講,要開架,零卡路里架.佢先識拆咋!


text:
我點睇偷拍
據我多年來在報攤只看不買的經驗,今日嘅「便利」型雜誌有兩個共通點.一係「淫」,走光,凸點,現形,幾乎係每期嘅必要元素.二係「窺」,封面張相即使唔係偷拍,就係專登整到好粗糙扮到好似偷拍咁.
十幾廿年前,呢D元素都只係零星咁出現喺印刷媒體上,報紙雜誌都係以賣新聞為主.不過,「淫」同「窺」嘅需求其實一直存在,因為呢D都係人性.只不過當時社會較保守,這些題材都不宜宣之於口.例如喺一份厚厚嘅報紙上,風月版只佔兩版,要睇嘅話都係喺厠所到睇.蛇貓狗雖然必然出現在各大報攤上,但卻好少見到有人拎住招搖過市.當時報業仲係賣家市場,報紙的内容,排版以致售價都係操縱喺報社手上.記者依然係一個好神聖嘅行業,相信大家唔會唔記得「無冕天使」呢個雅號.
九十年代肥佬黎掘起,以一人之力改變了報業嘅生態.佢就係睇準人性,兼且夠膽挑戰社會嘅道德觀,迎合讀者嘅内心需要.佢嘅壹周刊同蘋果日報迅速獲得讀者嘅受落,更帶起一輪「蘋果化」嘅熱潮.肥佬黎不愧為商業奇才,佢最成功之處就係令「淫」同「窺」呢D人性内心嘅慾望喺佢D報刊入面獲得逐步嘅解放.而且又分析佢哋獨立上市,潮流創出後,漸漸一本又一本嘅「便利」就咁面世嘞.「淫」同「窺」喺香港嘅報業所佔嘅市場份額得以壯大.
踏入21世紀,好多人話我哋進入咗資訊爆炸年代,獲得資訊嘅成本幾乎係零.讀者再冇需要攞6蚊出嚟買一D可以喺網上得到嘅資訊,而且免費報紙又垂手可得,報業開始變成買家市場.整個傳媒行業唯有更著重於滿足讀者嘅其他需要,例如新聞嘅老作程度越來越重,財經專家或賭波專家嘅口水專欄越來越多.傳統媒體要生存,只有奇招百出.
市場發展到今時今日,「便利」呢類型雜誌多多少少已變成一種commodity,即係本本都咁上下,競爭異常激烈,已經到咗今期冇料就冇錢賺嘅地步.所以要賺多D錢,就要突圍而出,靠獨家猛料同驚世駭俗嘅封面.喺未有相應法例出台或大眾口味仲未改變前,今時今日嘅局面似乎唔會改變.


text:
2010年3月11日星期四
婚禮攝影interview - 123Cheese Production
見到Modernize studio之後就見阿草, 佢同老婆一齊o黎, 仲拖左個手提箱o黎.. 不過打擊就o黎喇, 原來阿草記錯左我係今年結婚, 報錯左價... 真係沉左. 不過唔緊要啦, 都要照傾左先.
阿草帶左佢整o既3本雜誌式相簿, 排版都好靚, 仲有o的相好排得好似一個記錄你結婚過程o既故事咁, 真係唔錯, 原來佢以前係讀design, 所以真係有o的幫助. 睇完相簿之後我o地就開始睇相, same day video同photo slideshow, 佢真係好有heart, 同埋同佢傾時都感覺到佢有一團火... 佢好好咁開左好多相簿俾我o地睇, 連佢未執相o既相簿都俾我o地睇埋.. 好少攝影師會咁大膽o架.. 佢o的相真係capture到人o個種自然流露o既喜悅, 好開心, 同埋佢會留意身邊o既人, 特別係父母狀態.. 影到好多父母同身邊朋友o既靚相... 阿草亦好鍾意用光同sunlight去構圖.. o的相都有走藝術路線o既傾向...原來佢真係有意走呢條路, 同埋向photojournalist o既方向走, 同佢interview佢都教左我好多o野, 大家都非常好傾, 日後我都會請教佢, 因為我都鍾意影相, 佢又唔介意我煩佢.. 哈哈! 佢係我見左幾個攝影師內見得最長o既一個, 見左成75mins, 不過佢真係好有heart同埋好真心同你分享. (不過原來佢話佢一做o野時係唔出聲, 好似隱左形咁, 因為太專心影相, 有時都會俾partner話佢). 同佢傾時都一o的都唔覺.
雖然同阿草好好傾, 俾佢o既熱誠感動到, 不過都要等佢再報價先睇下點.. 其實我o地已經都唔打算再in其他喇, 因為已經有左候選人了..
Remarks: 收到阿草o既報價, 真係貴左呀, out左budget添.....不過我都誠意推薦阿草俾大家!
1 則留言:


text:
2006年1月31日(二)
朝早係酒店食早餐, 以我觀察所得, 其他食客唔係香港人就係台灣人, 係我地差唔多食完先有班日本人入黎食早餐.
食完早餐我地再浸多陣溫泉, 跟住就check out去小樽築港shopping, 但個商場無咩特別, 我地都係去狂鉗公仔, 收穫都唔錯. 之後我地就返札幌轉車, 因為今日要去層雲峽, 我地先搭兩個幾鐘頭JR去上川, 然後再係上川搭半小時道北巴士入層雲峽. 入到層雲峽鬼死咁凍, 又大風又落雪, 救命呀!
好艱辛咁由男友一個人由車站拖兩個喼返酒店, 呢間酒店都唔錯, 我地住既都係和室, 但當然無尋晚宏樂園間房咁大. 之後我地落餐廳食飯, 又係D日式course, 但我覺得今日呢餐就好食過尋晚果餐啦, 今晚我地仲有SHABU SHABU食, 我地都係第一次用清水打邊爐... 我覺得全晚最好食既係個甜品--牛奶布甸~
食完飯即刻向冰瀑祭會場進發, 我係呢個重要時刻竟然漏佐對手套係酒店唔記得拎, 好凍呀, 凍到對手好似唔係自己咁. 講真我覺得個冰瀑祭真係無咩特別, 又無冰雕睇, 只係砌幾個雪洞, 打D好靚好色彩既燈, 原來根本都唔係好靚, 我認為一D都唔值得去.


text:
根據上次同 Winnie 一齊整玻璃曲奇嘅經驗,我知道星期一果日整蛋糕一定又係 "摸吓摸吓" 就攪到好夜,為咗唔想好似上次咁攪到成 10:30 pm 至食晚飯,所以今次我就醒啦,喺 Winnie 未嚟到之前,整好定個薯蓉沙律做 dinner,加埋可以即食唔駛煮嘅麵包,咁就可以快快手手開飯啦,仲乾手淨腳唔駛煮 o添!
材料:
薯仔
礦泉水吞拿魚
罐頭粟米
罐頭菠蘿
調味料:
千島醬
糖
鹽
- 薯仔刨皮後,切粗片,隔水蒸熟.
- 之後壓成薯蓉.
- 菠蘿瀝乾糖水,切粒備用.
- 吞拿魚同粟米盡量瀝乾水份.
- 將所有材料拌勻後,加入調味料再拌勻即成.
係咪好簡單呢!眨吓眼就整好 lu!
除咗薯蓉,我仲搭咗 Winnie 幫我去 A1 Bakery 買個合桃提子裸麥包,點知佢又唔收錢,變咗又係佢請我同我老豆食!呢個包真係好好食,百吃不厭,難怪係 blog 友阿 Keith 嘅至愛.意大利什菜湯當然唔係自己煮啦,無咁好心機同精神喇,只係罐頭湯啫!不過我自己再自行調味,加入黑椒碎,迷迭香同肉桂粉.
我另外喺 Panash 買咗個脆薯法包俾我老豆試吓,我覺得佢
係 Panash 咁多 products 之中最好食,最吸引我.
除咗薯蓉,係咪其餘全部都係現成呢!所以果日可以準時 8:30pm
開飯囉,哈哈!


text:
今朝特登早起身整蛋糕,因為約咗伯伯晏晝上去佢屋企,之後同佢去飲茶,所以順便拎埋個蛋糕俾佢.其實應該係約佢上個禮拜嘅,因為佢上個禮拜生日,咁我就諗住整個蛋糕送俾佢,當係生日蛋糕,點知咁啱我得閒約佢果日佢又要去醫院覆診,咁唯有改到今個禮拜囉!唔緊要啦,最緊要係有心嗎,正所謂「有心唔怕遲,十月都係拜年時」!媽咪之前其實都想同佢食餐飯慶祝生日,但係咁啱果年我買咗樓,我哋掛住為新屋傢具周圍 "頻撲",唔記得咗佢生日,到記得時,媽咪個病又開始復發,所以媽咪臨走前都交帶落每年都要記得同伯伯食餐飯,放心啦媽咪,妳吩咐落嘅嘢我一定會做到.
材料:
中筋麵粉
粟粉
泡打粉
雞蛋
砂糖
橄欖油
香蕉
即溶咖啡粉
肉桂粉
檸檬汁
檸檬皮茸
香草
麵粉,粟粉,泡打粉先過篩,最好過兩次;即溶咖啡粉預先用小小熱水開咗佢,加入肉桂粉後拌勻備用;香蕉放入攪拌機內,加小小檸檬汁同部份檸檬皮茸
,然後打爛成糊狀備用;雞蛋用打蛋器打成蛋液,邊打邊落砂糖,砂糖唔好一次過落哂,要分幾次加落去打,直至蛋液變白,順滑,同埋所有糖都溶哂為止.打雞蛋真係好辛苦,攰到抽筋,因為我暫時未有電動打蛋器,只係用手打,但係我已經 " 精 " o架啦,預先將啲蛋放落攪拌機度打咗一陣先,之後再倒番出嚟用手打,但係要打起佢真係唔容易,簡直可以想像到全手動去打起蛋白係幾咁恐怖!
當啲蛋打好之後,就分次將已過篩嘅粉類加入,攪拌成麵糊,最後就加埋啲香蕉蓉一齊攪勻.我之所以會加粟粉,係因為之前我睇過幾本教整蛋糕嘅書講,如果無低筋粉,可以溝啲粟粉落去中筋粉度,降低筋性,比例約為 8 : 2,我之前都試過一次咁做,個蛋糕真係會鬆軟啲 o架,所以我又學到嘢啦!完成麵糊後,就 "拔" 起小量嘅麵糊落去另一個兜度,然後加入咖啡液同橄欖油,慢慢將佢拌勻,之後再倒番落去啲主麵糊度.攪幾攪就可以倒入模,再喺麵糊上面灑上剩低嘅檸檬皮茸同香草,就可以拎去蒸啦.當你拮枝牙簽入去個蛋糕度,再抆番出嚟睇吓,如果無麵糊黏住枝牙簽,咁就即係代表已經蒸熟啦.
我另外再用兩個疏乎厘盅蒸埋剩低嘅麵糊,一個留嚟星期五帶去探媽咪,一個俾我學生 Louisa,因為佢上次喺煤氣中心度學完整蒸蛋糕同西米布旬,佢請咗我食佢嘅製成品,我應承佢到我整蛋糕時就請番佢食囉!
各方親友都好鍾意呢隻味道,伯伯就話甜咗少少,無辦法啦,我屋企無代糖,我都有提醒佢唔好食太多.而伯娘就當晚即刻打電話俾我,話個蛋糕好 "正",好過喺美心買果啲蛋糕,問我點樣整 (但其實蒸蛋糕條方係佢俾我 o架,只不過佢無我攪咁多"花臣",只係整普通嘅原味蛋糕,所以佢覺得好特別,加上老人家可能始終無咁鍾意西式嘅蛋糕呢!) 至於 Louisa,佢就衰啲,一拎上手就話:「乜咁核突 o架!」到食落口就話好好食,叫埋佢個仔試吓,Arthur 初初都唔敢試,後來試過之後都話:「真係好好味喎!」所以我都好開心.
不過,其實我自己就唔係咁滿意啦,因為唔知點解,始終都係無乜咖啡味,Winnie 都係咁話,我已經落咗差唔多兩湯匙嘅咖啡粉 o架啦,仲要唔係用最 cheap 果種咖啡粉,係用UCC Classic One果隻( 雖然都唔係靚嘢,應該係 UCC中最低質素果一隻,但起碼都唔係雜嘜嗎 ),對於只有 4隻蛋,150g 麵粉嚟講,我覺得咖啡粉嘅份量已經好夠,明仔話俾我聽出面街賣果啲都係用雀巢 o架咋,貪佢夠平,成本低,但係都好夠味喎,唔知係咪因為我個蛋糕係蒸而唔係用焗爐焗,所以發揮唔到啲香味出嚟?另外,我本來係想用小量咖啡麵糊做成雲石紋,但係唔明顯,只係得好小好小紋,唔知係咪應該將啲咖啡麵糊直接加喺模內嘅主麵糊混合,而唔係混合好先倒落模呢?我點解會咁懷疑,係因為未倒落模之前,喺主麵糊度係混合得非常之好,啲紋好靚,但當我一倒落個模度,啲紋就即刻沖散哂,激死人啦!反而蛋糕個底就整得好靚,你哋睇吓:
唉,靚喺個底度有鬼用咩!!不過比起之前一晚整俾 Winnie 同 Miss Cheng果個已經好好多,果個簡直混合度 " 完美無瑕 ",完全無紋路可言,成個變哂咖啡色.
大呢個係整俾 Winnie 媽咪嘅.
而細呢兩個就整俾 Miss Cheng嘅.
不過 Miss 同 Winnie媽咪都話好食,咁啲紋整唔到都唔緊要啦,反正都係食落肚啫.Winnie 就仲犀利,佢打電話俾我,問咗我一個問題:「你係咪倒咗麵糊落我個兜之後先再倒落去 Miss 果盅度?」我話:「係呀,妳點知 o架?」跟住 Winnie 就話:「唔怪得知啦,明明喺餐廳度食過 Miss 果個係好濃香蕉味,點解我拎返屋企呢個一啲香蕉味都無嘅!」我哋發現咗原來啲香蕉蓉係會沉底,所以倒最後果個會濃味好多,我要緊記呢點先.
我會繼續不斷嘗試整雲石紋蛋糕,直到成功整到為止!
P.S. 我要喺度同明仔講聲多謝,因為我成日都請教佢關於整蛋糕嘅嘢,好似上次我問佢點樣先至可以攪麵糊攪到唔起粒,佢就教我唔好用膠刮去攪,咁樣一定會起粒,應該用打蛋器去攪,就唔會起粒啦,於是我就專登走去 JUSCO 10蚊店度買個打蛋器,今次用佢嚟攪麵糊,果然一啲粉粒都無,真係無得彈,我又學到嘢啦!
多謝哂明仔!!以後有咩問題我都會請教你呢位專家 o架啦!


text:
第十四天
終於到左日本之旅最後一日,聽日呢個時間已經返到香港;今日冇特別行程,上午去買下野,下午出發去機場
係呢道住左咁多日,終於要講byebye,呢間hostel床位比較大,訓得好舒服,而且我訓下格好方便,日日買到野都方晒係床邊,堆幾多都冇問題
多野到橙色大袋都放唔晒
先將行李寄存係hostel,輕輕鬆鬆去行街
經過郵局入去行左轉,但竟然唔記得買最重要既明信片!唔知當時搞咩呢?
路過吉野家入去食早餐,日本吉野家野食同香港吉野家有啲唔同,香港就冇呢個豆腐早餐,佢唔係好岩我口味,好清啖冇咩味
又行返去大阪站,今日超好天,好清楚見到琴日上過去睇夜景既梅田藍天大廈
第一站上去寵物小精靈中心收復小精靈,呢個係每次去日本既指定動作
佢地係唔係好得意呢?
當日啲人排長龍就為左買呢兩件衫,而家有大量存貨
再落大丸﹑阪急超級市場買生果,日本啲生果樣樣都咁正,都唔知買得邊樣,睇到流晒口水
咩都咁吸引,好想食!
超級市場咁大有排行,唯有係有限時間揀最想買既野
又返到龜王食拉麵
黎呢道係為左你咋,鴨仔Hello
唔玩鴨住食野先,呢碗拉麵只係¥680,又平又好食
食拉麵又點少得替玉呢
原來入地個隻係大阪限量版鴨仔黎架!我隻原本係台灣鴨,而家已經移民左黎香港變成香港鴨,哈哈
邊隻係我既呢?左邊啞色個隻係我,右邊光滑啲個隻係大阪鴨
食飽再去買野,最後返到hostel拎野走啦...(呢張相其實我係想影隻迷你兵)
坐地鐵去到難波站,買小小野之後去到南海電鐵難波站坐車去機場
有錢既話可以坐特急去機場,又快又舒服
我冇錢只可以坐呢啲非特急列車咋,時間耐小小但又平小小(急行列車唔會慢好多,大約47分鐘就到);話說我見到下班開去關西機場既列車係普通列車,急行列車會係再二十分鐘後先開出,我咪上普通列車坐下囉,心諗時間唔會差好遠掛?不過呢班車好奇怪,係乘換案內APP係冇資料,我都係去到先見到有呢班車
搭左幾個站發覺唔對路,部車站站停,有時又停勁耐讓其他快車行先,咁搞法坐兩個鐘都未必去得到機埸!最後決定係急行列車到之前係其中一個站落車,岩岩好上得返之後開出個部關西空港急行
中途站上車冇位坐,差唔多企到去機場,總算準時到達
Star War列車
今次搭樂桃航空返香港,要轉多程接駁巴士去二號客運大樓
早左兩個半鐘到機場,暫時冇咩人
要先係部機自己印登機證,放passport上去scan就得,唔識都唔怕有職員幫手
拎左登機證之後就整理一下啲行李再排隊將行李寄倉;拎啲行李去磅一磅就知今次大獲!所有行李加埋總共34KG斤,比20KG寄倉加10KG手提行李限額更重,心諗今次麻煩啦,呢道入閘時所有人既手提行李都要磅好難偷到雞;好彩預多左時間到機場,比我慢慢用自己方式法砌到啲行李合要求;今次旅行去得比較長,日日見有野岩就買,結果買到超重!
寄倉時職員問我識唔識講日文同英文,我仲以為發生咩事,原來係想問我願唔願意坐闊啲既緊急出口座位,咁我緊係願意啦,呢個可以算係小小升級掛?
候機室一眼睇晒就係咁大,兩旁有免稅店可以作最後衝刺,不過呢道既職員捉得好嚴,登機閘口職員見到有人買多左野既話,就算只係超過一袋野都唔比你出去,要合標準先可以行,咁做實在太好啦最怕啲人放N咁多袋野霸晒啲行李位
由呢道行出去上機
就咁自己行出去就得,第一次車都唔洗坐自己行上機
緊急出口位睇落闊過普通位一倍都唔只,坐得好舒服,全程好好訓
第十五天
半夜十二點幾返到香港,一齊去既朋友已經係出面等緊我啦,好感動
香港機場等行李出名耐,今次都唔知等左幾耐,等到最後一班返屋企既巴士都開走埋,要坐部迫爆人既通宵巴士去旺角再轉車;拎住咁多野唔敢轉小巴,要再慢慢等巴士返屋企,我覺得自己好叻,竟然可以拎住呢幾袋野行左咁耐!
旅行完滿結束,好耐都未去過十幾日既旅行啦,好滿足;旅程第二個星期係關西冇咩特別,只係有假期得閒冇野做用來攝時間,重點係第一個星期既白川鄉高山個邊,今次係為左「雪」而黎!好在今次運氣唔錯,見到超靚雪景,冇令朋友失望,呢個係我最開心既地方;雪係一樣奇妙既野,經常見到雪既人可能會覺得好煩,但少機會見到雪既人對雪又會好期待,如果可以既話我都想再去睇雪景丫!
早排睇到朋友拍既影片,影片中落住雪既白川鄉係超靚!我都不知不覺間入左鏡,係片入面cap左兩張相出黎,唔知大家搵唔搵到我呢?哈哈
雪,我相信一定會再見!


text:
LAB 3 瑞士逆肌精華
產品規格 : 20ml
瑞士逆肌精華LAB3黎到My Twinsy啦!
今次呢個逆肌精華又係外國黎嘅頂級精華產品,完全係岩曬熟齡嘅肌膚啦~
大家都知道啦,作為小編嘅我,日日都要試新產品,美容白老鼠呢個稱號用喺我身上真係完全無錯丫!
話說小編近日皮膚敏感到一個點,加上天氣好乾燥,小編兩邊面豬仔又紅又痕又乾~(有圖為証)趁岩岩返左呢隻Lab3嘅逆肌精華,小編冒險嘅精神又出黎啦~XD
拿拿拿,咁生產商講到話敏感肌都可以用丫麻,我咪即刻試下囉!誰不知,我搽完呢個精華都唔夠5分鐘,塊面嘅紅就即刻退曬(都係有圖為証㗎)
本來我唔想出我嘅素顏照片畀大家睇,素顏都夠嚇人啦,家陣仲要敏感到豬頭咁,但係搽左呢個精華之後真係覺得好神奇~唉~唯有公諸同好~XDXD
講返呢支瑞士逆肌精華LAB3先啦~
大家都有聽過頂級蜂毒同蜂王漿㗎啦~呢兩樣物質被稱為「液體黄金」!係呀~係黃金呀!呢兩種物質除左保濕效果明顯之外,仲有效溶解皮膚污垢.搽上面之後輕輕按摩,幾秒後就瞬間吸收曬,直入肌底層,用完之後有光澤又有彈性.
又講下呢支Lab3有咩成份先.入面獨有嘅「明肽」有消炎抗菌嘅作用,接觸皮膚之後,唔需要借助外來情况下,皮膚會產生天然既膠原蛋白同增強彈性,令到皮膚緊緻光滑既效果.
除左蜂毒同蜂王漿之外,LAB3入面仲加左燕麥提取物,而燕麥嘅好處係有助美白,驅趕黑色素,去角質等等!
咁敏感肌膚嘅女士們又用唔用得呢?答案係:可以!
因為逆肌精華非常之低敏,過敏皮膚係無問題.
產品表明係:
不含酒精(所以唔會有拮拮嘅感覺)
不含香料(所以支野係完全無味道)
不含激素(所以敏感皮膚適用)
總結一下Lab3呢支逆肌精華嘅功效啦!
♦ 緊緻
♦ 亮白
♦ 收毛孔
♦ 補水
♦ 強性增強
♦ 有效去除輕微暗瘡印
咁唔好以為佢細細支得到20ml就好快用完一支啵~其實每次只係用黃豆咁多嘅分量就足夠用曬成塊面㗎啦~
用法係點呢?
用法:
首先,每日洗完面之後,搽左爽膚水之後,就唧黃豆咁多嘅份量喺手到,然後搽上面慢慢按摩,佢嘅質地係好似鬼口水咁就岩㗎~不過唔洗兩分鐘就會吸收曬!
用完之後,小編就會加多塊水份面膜敷佢10分鐘!搞掂曬以上步驟呢,就搽返大家平時用嘅晚霜.之後,晚安!XDXD


text:
隊長增值服務
Friday, June 3, 2016
租客教條
前個星期,突然有個租客打黎話,屋企經濟突然有問題,所以接落黎就唔能夠完成餘下的合約,要提早收皮,仲想用按金繳付之後的租金住埋果兩個月,對於呢個租客的要求,我一口就答應左.
但先講番個個案,其實佢係同我簽左兩年死約,而家踏入左第16個月左右,理論上佢仲要賠多8個月比我先岩.但呢個租客呢,就已經係第二張約,即係佢由3年4個月前開始,一共交左40個月租比我,可以話都算係一個好客,無乜野煩,唯獨是租金就我唔係太滿意,但佢由岩岩結婚,到生左個BB再同我續約,到呢家佢話佢經濟出問題要突然退租,成件事,我都無考慮太多,那怕我可以玩租約迫賠錢,但我都無考慮咁做,比著其他人可能未必肯.
話說回頭其實我一路有諗過賣左佢住呢層樓,始終個租金回報強差人意,但升幅已有好好的累積,之但係我就係正正唔想無啦啦踼佢走,特別係佢續約之時,岩岩生完個BB坐完月,而個租客就係果D比較小家庭唔多事的人,我地呢D心腸軟的人,好爽快就同佢續鬼左租,一租就錯過左最好賣樓的時光,你問我後唔後悔我都有小小,但係係果一刻,其實又會諗隨遇而安,有人租咪續住先,而且個租客又要湊BB,無謂搞到人地麻麻煩煩搵層搬啦咁,無諗過竟然呢家係佢斷我租,真係吹漲.
可能你會即刻諗,其實個租客都係吹鳩水姐,或者人地買左樓或者人地搵左地方搬呢?對於隊長黎講其實真正的原因係點根本唔重要,有時打開度方便之門都無乜所謂啦,佢真係唔想租你迫佢都無用,到時佢租霸你,或者佢同你玩野隊冧你D渠啊,咪仲得不嘗失?再者,如果佢真係講到如果經濟有問題,睇佢仔細老婆嫰,唉,何必迫人埋牆角呢,係要唔租,大家好黎好去就算,我關心的只有一样野,我同佢講總之你同我整番乾乾淨淨整整齊齊就大家好黎好去,佢都好開心.
其實租客突然唔租都唔係第一次,試過有另一個租客突然同我講第二日要退租(生約中),漏夜想同我交收,但呢個係一個果D古古惑惑的客,雖然連一個月通知都無,但係我都照賠佢癲,比番錢佢就走,當然我知入面間屋唔係死左人呢D爆新聞野啦,但更加令我擔心同都想做的係我唔知佢咩料,但難得佢咁急走都咁有交帶比番間屋我,話之佢咩原因,我老閪睇完間屋無乜事都即刻收番黎算.一個月通知其實好少事,都係果句,間屋有D咩問題,或者佢唔還番比你又唔退租又唔搞,其實反而得個煩.
而到最後,我其實有一日撞番呢個古惑租客,係傾計過程中我知道其實佢只係果時租左第二度即時起租所以好狗咁想慳我呢邊,而與此同時我都係信箱搵到D財仔的追債信,數目唔多其實都係幾千蚊,我摸唔透佢個底係咩料其實,但重點係,我已經攞番間屋租左比下家了.
至於呢個經濟出問題的租客,可能佢良心發現,無啦啦呢家又話有個Friend想接層樓住,都係果句有時塞翁失馬,鳩知非福,開度方便之門,隨遇而安,有時都係一個解決事情的方案.
2 comments:


text:
哈哈...我又幫自己個囡影學生相,其實已經帶咗大頭妹落快圖美,不過上次佢地個STAFF影到我同小丸子樣樣衰衰,仲要 $80先得16張,加一隻DVD.跟住個STAFF仲要同我講要聽日先有得拎(上次1個鐘就有),問題是我又已經拖咗老師好耐,拖到連大頭妹都識同我講老師叫佢同媽咪講要交相 (我估老師同佢講咗好多次啦,平時佢都唔識同我講返係學校發生的事)﹗我唯有返屋企博一博 (上次大頭妹幼稚園INTERVIEW用的相都是我自己影的)﹗
其實想係屋企影學生相好易架咋,影完相只要用一個叫PASSPORT PHOTO DIY1.8的SOFTWARE,UPLOAD張相上去之後,可以揀SIZE,一般學生相是2寸*1.5寸,岩岩是8張相一版,去快圖美晒4R就岩岩好架啦﹗即是 $1.6就有8張學生相啦﹗我最後屋企用CANON PHOTO PRINTER自己PRINT,聽日就有相比大頭妹交啦﹗
大頭妹極度唔合作,我真係差啲嘔血呀﹗﹗﹗有相為證架﹗﹗﹗
唔望鏡頭就少事啦﹗
叫佢坐直啲...佢就坐成咁﹗
叫佢望住媽咪,仲大鑊,佢真係唔望鏡頭,拮高個人望住我﹗
平時又唔見笑得咁燦爛﹗
終於有啲正常少少
最後揀咗呢張﹗
我唔識用PHOTOSHOP,今次已經用咗白吉紙做背景,影出嚟個背景都仲係黃﹗如果識用 PHOTOSHOP 的朋友,其實真係唔洗出去影學生相,咁又慳返幾十蚊,夠買餐餸啦﹗


text:
MS-07B GOUF 自謢軍機動戰士老虎
又搞掂一隻一年戰爭既機體啦^^V
呢隻係1/144 HGUC極早期產品,成十四年架啦!
記得當年一出即入,因為佢同渣古係唔同既XDD
兒時睇電視見佢出場,真係好堅壯,同渣古係唔同既XDD
雖然同渣古係唔同,但一樣係比高達片瓜左XDD
如果皇牌機司既專用機塗裝都與別不同的話,咁呢隻老虎應該唔係專用機了,
同大魔一樣,賴巴同三連星都只係渣普通版戰敗既XDD
不過真正原因應該係當年唔知高達可以咁搵錢,冇好好設定就真XDD
最近見BUILD FIGHTERS隻老虎咁過癮,我都快快手完成左佢,由於係好早期產品,
所以呢隻HGUC個造型冇玩殊仔LOOK既,無需改造已非常威武!!!
講開BUILD FIGHTERS話時話做完曬都冇幫襯過,可能真係年紀大啦XDD
個人覺得主要係冇乜投入感,機動戰士本身就已經係虛構,
佢再響虛構既世界再虛構,就覺得有幻想既玩具變成真係一件玩具,
對成年既人就比較難接受,但係睇片我又冇乜問題喎!買就.......
佢D模型雖然對我冇乜吸引力,但係佢就開托左一個新方向,
就係理順左大亂炒既道路,今後所有左痴右痴都冇問題,
對我有大量舊模型既人來說,的確係一件喜訊XDD
講到真實感,好快會出隻thunderbolt舊渣古,呢隻真係我杯茶,
冇買模型好耐既我要出手了!!!


text:
近排,真係好想喊 ,都唔知咩事,南極星有問題之後,就輪到我yahoo blog嘅html tag有問題,初時諗住自己整,什至揾埋yahoo嘅techincal support,都未能fix到點解無咗html tag嘅問題 ,但其實,yahoo嘅technical support 都好好人,我一話有問題,就係第二日send個email比我. 但自己跟住yahoo 寄比我email計續做,但仍然未整好, 謂有叫Brian幫手,其實我想自己決定,唔想煩住人,但無計啦! 自己都fix唔到,...係呀!覺自己有d無用!!! 咁Brian用咗好耐時間,幫我整返好,..(真係多謝晒Brian)...但就浪費咗差唔多成晚時間. 我覺得好似..."咗住"佢咁. Anyway, 整返好,好開心! 又可以得閒係依邊寫Blog﹐又可以係yahoo寫Blog.其實點解我會係yahoo寫blog﹐其實我有個朋友,只係在yahoo流連,所以,我咪join佢囉!就係咁簡單. 講真吖!初頭我覺寫blog無d好處. 好似一本公開日記, 但當我見到細妹and d朋友接種send過黎嘅blog地址,見佢地講下自己近況,and每日所發生嘅事. 我覺得同佢地close咗. 有時係msn 或者互相見到面. 大家唔洗三言兩句就可以進入話題.就係咁, 我就愛上了blog....
升職
我就啱啱係supermarket買完野返屋企,我買咗rolo chocolate cone作為今日嘅飯後甜品.唔知點解Brian第一次升職個陣時我開心d.可能係Brian預計之內,而今次升都好開心,因人工and salary都add埋, 個job title 個名比以前高級好多.唔理啦!迫Brian買野比我先....哈哈哈!
講返自己近況,今日五點幾,就去咗超市.順便,比我攞咗本free雜誌,有Deal or no deal主持做封面,由於天氣都幾熱,我行一陣超市都想返屋企,買咗rolo chocolate cone就想走. 仲要急步行返屋企,因我怕雪糕會溶,哈哈!
Now,等Brian食飯慶祝....我已經諗咗星期六去邊道玩,...yeah!
但我諗個blog好似update緊d野, 因此,upload 唔到相,and無晒d cute cute icons.真麻煩!
大城小聚
我知薛家燕黎咗加拿大多倫多,"大成小聚"一定揾佢做訪問,所以,我錄定....
我感覺薛家燕女士好好人嘅! 依個訪問,講薛家燕女士點樣入娛樂圈,同埋前夫離開佢個陣時d野 and 點照顧d仔女, 真係好感動! 我覺佢仲好堅強添! 我聽依個訪問時有d想喊.不過,佢好彩以前係娛樂圈人....如果,唔係都幾難,賺到錢 and 揾到人留意! 原來,薛女士以前都諗過自殺,了段自己生命. 好彩係比佢身邊嘅女,唔覺意"訝"佢,所以,先打消先死嘅念頭. 而薛女士個大女(石祐姍)都幾叻, enter到美國mtv台做marketing and production嘅工作. 嘩!好叻,好能幹.而家,薛家燕都可以鬆一氣.
係依個訪問,薛女士講咗一句野,我覺好有用....佢話:每間學校裡面都有d名例前矛學生,但點解有d可以係世界上咁有成就,但有d一世都平平淡淡. 就係因為人際關係,同唔怕蝕底. 我覺得好啱, 我以前就係唔想識人,諗住讀飽書就咩都得. 所以,整個腦只顧住讀呀,讀呀! 咩活動都唔願參加! 因而識唔到咩朋友. 令自己生活圈子好細,好細. 其實,係一個循環,...圈子細...就即係識得少人,....有問題要自己決定,可能咁就行咗好多冤枉路. 可能途中就已經比人爬頭....咁步向成功路就比較遠 and 難.
今次睇完依個訪問,除咗自己有喊 and 流淚之外, 我學到d野,希望我可以學以至用啦!
Victoria Day
May 18星期五,自己就係黃昏時份去咗beer store,攞d酒瓶去回收, 又攞返成蚊,本來想去完beer store就去便利店買罐裝lipton檸檬茶,去到本來好開心,因仲有檸檬茶賣,但check下日期,仲有唔夠三個月就過期.所以,就無買到,唔怪之得lipton檸檬茶特價啦!我明啦! 之後,返屋企打電話去旅行社book位去Niagara.之後,就等男朋友Brian去食dinner. 去咗Taco bell堂食,因自己依排好想食wrap.自己整過蟹柳wrap,但點都無街道咁好食! Also,食咗好多薯條,因taco bell炸d薯條係新鮮,好熱,去完Taco bell之後, 就去咗indigo睇雜誌,and 咖啡杯, 但買唔到野! 之後,去咗Tim houton飲coffee and 食新嘅caramel dounut!嘩!返到屋企真係好飽.飽到肚都大埋!好樣衰!
May 19星期六,去Niagara Fall賭場,我今次去真係無咩感覺,唔係好憤怒! 可能長周末,我去Niagara Fall當係度假. 今次,Brian真係用咗好多錢黎玩,佢越玩越貪心. 成日都想贏多d.我都費事理咁多,總之,佢陪我行Niagara Fall,食野,夠錢同我玩就算,真係唔理得咁多!雖然今次去Niagara Fall,但我今次係Niagara Fall影個d相,多數都係同tulip花影相. 之後,去咗露天餐廳食pizza.好開心.今次去Niagara Fall開咗好多新店鋪,可能係夏天啦! 我見到咁多店鋪都好開心. 仲去咗一間新開嘅甜品屋食雪糕and朱古力棉花糖! 嘩!杯雪糕好好食架,我榨住杯雪糕係條街行個陣時.有d途人問我手上杯雪糕係邊道買.可能我食雪糕個樣食得好滋味,唔怪之得有人問我杯雪糕係邊道買啦! 哈哈! 我食完野,玩完!Brian又入得賭場,真係無咩錢嘅損失! 但贏返d本贏得好險!到夜晚返屋企途中就經過7-eleven所以,我就買咗4Lmilk同埋一杯可樂仙樂冰!返到屋企真係唔係好肚餓,所以,係屋企坐咗一陣先出去dinner. 出咗去又去咗shopper drug mart藥房買洗頭水and廁紙,再先去dinner, 我地初頭諗住去食韓燒,但去到就close咗. 謂有去spring roll食泰國野.我食咗燒雞湯河!比我想中好食! 如果我地贏咗錢,可能楂住架車食其他野! anyway, 我依排都好似遊雲,唔知自己想點!!是是但但就ok!
*我去Niagara Fall,但好似去tulip節咁,影花多過Niagara Fall
0
*Niagara Fall日嘅午餐--->pizza
*我食得幾肉緊...哈哈!
*我身後嘅背景幾靚,有摩天輪!
*食完pizza,去咗間糖果店,幾多糖果賣,我就咩都想買....哈哈
*我買咗杯好好食架!係朱古力脆皮包住朱古力軟雪糕,出面再有鹽開心果粒!
*hershey公仔好熱情,初頭見到我仲比個hug我,又同我影相,佢個post幾可愛!
May 2o,星期日,由於星期一唔洗返工嘅關係, 所以,今日有心情行下街行下. 去咗好多地方, 我自己坐車都感疲倦, 哈哈! At First, 我去咗電腦街行, 但揾唔到自己想要嘅野!而且,假期有d直情close咗, 之後, 就去咗 china town買西瓜and溜蓮,點知比個買水果哥哥就係我地面前 sell新鮮溜蓮, 我地就買咗新鮮溜蓮, 嘩!新鮮溜蓮真係好貴, 我同Brian係人生當中買得最貴嘅水果. 由於新鮮溜蓮,d味真係好臭, 所以,買完就即刻要返屋企, 途中經過business deport又行多陣, 我開晒架車d窗等d溜蓮味可以散出外, 返到屋企,我用超多報紙包住個溜蓮, 又用超多膠袋再包住, 再放入雪櫃. 希望d味唔會感染個雪櫃, 之後 ,就去咗去食 lunch, 去咗一間叫william coffee食, 但我認為依間餐廳計錯數, 所以, 有d唔開心, 但照食lunch...食得唔好浪費, 我地揀依間william 食, 係貪依間野係hot spot wireless and有 patio. 本來坐patio, 但太大風,吹道頭髮亂飛, 所以無坐 patio. 但就有玩 internet. 我地大家都 用手提電話玩咗好耐 internet﹐哈哈! 之後, 就去咗 Sears,Bay department store行, 因我地想買個indoor bbq爐係屋企自己bbq.唔想係樓下同人爭爐燒野食,又唔洗怕超時比security趕走, 但我同Brian都唔知邊個bbq爐好,個Bay 售貨員都解答唔到我地d問題. 所以,無買. 但比我見到d好美觀d火禍爐! 係銀色,真係想買個比mommy係屋企用. 我地end up 都諗住今晚dinner都係打邊爐, 所以,去咗chinese supermarket買材料,我地又忍唔住買咗個急凍溜蓮, and打邊爐肉,之後,經過loblaw....Brian話曾經認成買個藍色四方碗比我. 所以,就入咗loblaw superstore. 入到去揾唔到,又話賣晒, 激死人啦!今日周圍去想買野,乜都買唔到! 好彩抱住兩個溜蓮,一個西瓜and一大堆grocery 物品,都算有收獲. 返到屋企立刻開雪櫃食新鮮溜蓮, 個雪櫃真係full of 溜蓮芳香! 之後,好開心係咁食....我dinner等到晚間新聞先開始(即11點),...因5點幾行完街....我and Brian係一陣間消滅晒成個溜蓮! 唔飽就奇! 由於今日周街行,行,行and食,食,食, 所以,sleep得好"林". 但Sleep之前都玩咗陣msn...hehe!
*星期日周圍行買咗依d野,全部都食得.
*拾完野食溜蓮
*個賣水果哥哥已經幫我切好晒,返屋企only用把刀仔切開就食得.
*成個溜蓮一陣之間,比我and Brian消滅晒!
May 21,星期一,公眾假期,但我比我平時早起,係屋企以食為主,無出街...首先,自己made咗salmon salad sandwiches. 再加個wrap, 無幾耐又食taro waffle, 隔無一陣又食冰凍溜蓮,一邊睇劇集. 之後,又食chocolate,一塊hazel nut sauce麵包,芋頭waffle again. 無幾耐dinner,就炒蠔油麵,清蒸雲吞 and 炒椰菜.清清地, 食完dinner就食西瓜 and 飲西瓜汁, 再之後食芒果 and kit kat雪糕 and 睇電視, 係呀!今日係可以放煙花,我睇電視個陣時都聽到街外放煙花聲, 我聽聲就行去窗邊睇, 估唔到自己apartment個窗都睇到幾多煙花, 無幾耐就玩陣msn就上床瞓.長周末就係咁過!
*食西瓜!(my favourite summer fruit)第一自己切西瓜,通常媽咪幫我切一粒一粒放係個盒道.
*個西瓜切得好唔好呀?唔理食到就算! 哈! 原來,我兩隻馬榴仔上咗鏡....
*西瓜汁and西瓜件
*渣西瓜汁,my mixer
NEW!---環保袋
*我母親節同媽咪買嘅新嘅環保袋,係lolaws supermarket買,得0.99 cent.個袋幾型吖!
Grocery shopping again!!!
oh yeah! 我自己係星期一(May14)就走就去grocery shopping. 因為自己見到自己有個新環保袋,好想出街買野,而且我未用過環保袋. 所以,想試下! Finally,我買咗雪糕,雞蛋,雪糕筒 and cereal. 但cereal太大盒,我自己又怕壓親d雞蛋. 所以, 我自己就一隻手攞住盒cereal.另外,隻手攞住袋環保袋. 雖然,好似好麻煩. 兩隻手攞住好多野. 但我覺得好開心,唔洗用膠袋, 好似幫到地球做咗一份有意義嘅事! 好似講到自己好似好偉大咁!哈哈!
*我係grocery嘅戰利品! 哈哈!雪糕again!!(My favourite is ice-cream)
今次,去超市發生咗個小插曲,當我買完野,係超市旁邊d桌上拾我自己嘅grocery嘅野. 因我要拾整齊自己環保袋. 但我旁邊有個上咗年記嘅"私奶"就話我掉咗個芒果,但我自己都無買芒果, 佢就係咁話個芒果係我. 咁我就無可耐可拾起個芒果, 放係自己嘅環保袋道. 當時我都唔知要個芒果黎做咩好! 之後,我行返屋企,途中我見到個乞丐問人攞錢. 我就借花敬佛比個芒果比乞丐. 佢又收...! 之前(Feb)我曾經比咗個餐包比乞丐....佢照收,我就唔理得咁多!比完野食比佢地就走.
其實,我依邊有d超市係無膠袋供應,有時去開依d無膠袋供應嘅supermarket,我會帶幾個膠袋去裝住自己貨物. Now,帶個環保袋就得.我打算買多個靚靚環保袋,去超市用.還惦自己仲意去超市買野! 用環保袋就變成必須品.
Mother's day母親節
一早(May 12,saturday)就約埋d細妹係holt Renfrew等,諗住買個銀包比媽咪!見到holt Renfrew好多人,我同Cindy (2妹),Candy(3妹)一齊行holt Renfrew,我地睇咗好多牌子嘅銀包.連LV都睇埋!後尾就選擇咗個Ferragamo銀包,個價錢比較合理! 之後,買完就去咗飲茶,順便送個銀包比媽咪! 但媽咪話我地係茶樓送銀包比佢,好浮誇! 叫我地下次返屋企先送比佢! 哈!哈! 返屋企無一陣,媽咪就換咗新銀包,媽咪仲show咗比我地睇佢換咗新銀包,銀包每一格放d咩....證明媽咪都好仲意! 晚上,就打邊爐!Brian黎埋,仲買咗白酒&蠔!之後打麻雀,打到零晨2點先打完! 我地本來話邊個輸咗要去24小時營業嘅大統華超市買溜蓮,但實在太疲倦,買咗都無人食! 哈!
May13,媽咪一清早就出咗街,買野食比我攞入自己apartment,媽咪買咗三文魚,紅腸,蛋糕,草莓, duck﹐asparagus, broccoli,mango.....總之,就好多野! 因媽咪...怕我唔食野,我知媽咪仲想幫我慳錢...真係好多謝媽咪對我咁好..之後,我地成家,連埋我男友&Candy男友又去飲茶, 叫咗好多野食,龍蝦飯,瑤柱蛋白飯,and 勁多點心..食得好豐富! 年年母親節都係Brian請. 由於lunch time我地係茶樓成日講龍蝦,所以飲完茶之後,去咗loblaw買龍蝦,但一早就買清晒! 但同咗媽咪and細妹行咗一陣loblaw超市, 又比我買咗個環保購物袋, only 0.99 cents. 我覺Loblaw出嘅環保購物袋係最好睇. 好開心估唔到自己係母親節都買到野! 到3點幾返屋企, 執野返自己apartment. David,Candy,&Mable送我and Brian去Finch subway. 母親節就係咁過.過得好開心! 哈!
Strawberry Banana Freeze
早排收到個email,係一間咖啡店(country style)寄黎,依間咖啡店話出咗個新飲品,叫做Strawberry Banana Freeze,個email仲話係May 11,Friday攞住依個email嘅影印本,就可以有杯免費Strawberry Bannana Freeze, 咁我咪print 咗個出黎囉! 如果換唔到野飲,去試下杯新Freeze都好呀! 而且而家又咁熱! 我六點幾去country style. 間鋪頭都無咩人,入到去個收銀姐姐見到我攞住張影印紙出黎,就即刻比咗支筆我,叫我係影印紙上寫我自己嘅email,我未寫完,杯野飲就係我格離. 我咪一邊飲一邊行返屋企,其實country style 離我屋企好近,飲無幾淡就到屋企, yeah! 杯野飲幾好飲吖! 我仲幫杯野飲影咗張相! 好開心,所以返到屋企就好想寫blog. 而且今日又係星期五!
聽日我要返屋企,母親節,到而家都唔知買咩送比媽咪! 聽日就會同我個妹去行街,....睇下買唔買到個靚銀包!


text:
QR Code 要幾大先夠呢?
即係我成日都覺得,放QR Code 落地鐵路軌 billboard係極度無腦嘅行為,因為根本係細到 scan 唔到.但我諗,與其笑人,不如查找一下,究竟個 QR code 要幾大先可以 scan 到?
首先,要睇下個 QR Code 最少要幾大,部 iPhone 先掃到.我用 iPhone 5,同埋 i-nigma去試. i-nigma 係日本有八成巿場,所以夠晒標準啦.下圖就係我試過係最細最細 iPhone 可以scan到嘅 size… 電腦上大概係 243px (iPhone 相原size係 3264 x 2448).
之後,就係要知道月台同燈箱之間有幾闊啦.最闊嘅港鐵列車係闊 3200mm,我假設左右兩邊有一呎空位啦,所以,部 iPhone 同燈箱之間,最近可以有大概 3800mm(3米8).
經過一輪計算,發現如果要係 iPhone上scan到一個港鐵路軌嘅燈箱,之少要有 331mm (33cm)咁大… 按返地鐵 12封燈箱比例的話,應該要咁大先得.
呢個計算只係用iPhone 5去計,唔同電話嘅相機有唔同 focal length… 當然呎吋又有唔同啦..
所以廣告界朋友,如果你堅持要係燈廂落 QR Code,而又真係想人scan嘅話,保險啲,整夠 50cm 啦,即係塊版高度嘅三分之一.下圖


text:
2016年9月19日 星期一
蠔油燜節瓜冬菇 + 鵝肝醬雞絲炒飯 ( 19-SEP-2016 )
( 19-SEP-2016 MON )
尋晚瞓得都唔錯 但唔知係咪熱氣 好似瞓極唔夠咁 唉 ~
有 d 餓呀 所以早餐食吉列魚柳餐 但食唔落奶油豬呀 所以留黎做 lunch 呢 ~
菇場忙咗陣就 hea 喇 大粒唔喺度 爽爆 ~~~~
~ 終於拎咗佢番黎喇 家姐同事比佢架 好在我講話要咋 唔係佢正想掉咗佢呢 家姐叫佢做 "呢隻嘢" 哈哈
Lunch time 都唔餓 諗住瞓又瞓唔到 1 點幾先沖杯麥皮 想食 d 熱嘢暖下個身 ~
好嘢 仍然 hea 過 3 點幾再食埋個奶油豬 越放得耐就越難食 所以都係食埋去喇 唉 ~
放工就番屋企 好攰呀 都無 mood 做家務 只係開機洗衫 ~
里奧大人 6 點半打黎話晏 d 放工 叫我食先 咁我都開始煮嘢喇 反正留比佢嘛 我快煮快食快洗就最好呢 ~
煮完洗埋 再沖埋涼先嘢 我唔太餓 就咁食節瓜加多兩啖飯仔就夠 lu ~
是日懶餐 - 蠔油燜節瓜冬菇 + 鵝肝醬雞絲炒飯
蠔油燜節瓜冬菇 - 清埋 2 個節瓜 本來諗住又滾湯 但無胃口 求其燜咗佢就算喇 ~
鵝肝醬雞絲炒飯 - 之前喺越南買嘅鵝肝醬 係時間要清架喇 仲有 6 罐 好在下年先到期 我初初諗住會好濃味 但其實無咩味囉 又話似食法包嘅鵝肝醬味道 呃人嘅 嗚嗚 ~
里奧大人 7 點幾先放工 等佢食埋 我洗埋碗就休息喇 ~
真係唔明點解 d 人 成日對人唔對事 講又唔聽 錯咗就賴人 其實呢 d 格真係好不知所謂 點解我身邊咁多人會有咁思想架 ?! 好在我唔係呢 d 人 要是所有嘢係對人嘅話 根本諗法已經係主觀 對整件事係無幫助 仍都唔需要聽任何人意見 反正你對嘅係人唔係對事 跟住個人行咪得囉 唔需要睇客觀環境同因素呢 ~
雖然唔眼瞓 但 11 點幾都瞓喇 希望有覺好瞓 ~
2 則留言:


text:
2014年10月4日星期六
2014.10.04 {灣仔} Lunch @ 神虎拉麵
今日要去灣仔睇裝修材料
出發前先醫肚
蝸牛先生就帶0左我去食拉麵
灣仔 廈門街 23 號
店鋪位置就在新樓盤喜匯附近, 唔難搵
鋪位細細, 一貫日式拉麵店的風格
拉麵種類有五款
而除0左拉麵以外, 仲有餃子, 沾麵, 飯
有三種不同的配菜任食
芽菜
辣辣地, 幾好味
神虎拉麵 @ $83
湯底: 好香濃的豬骨湯底, 唔會太油, 我覺得好好飲, 而且飲完唔會好口渴
玉子: 有少少酒香, 蛋是半熟的, 好味!!!
黑虎 @ $73
湯底: 賣點係黑蒜味的豬骨湯底, 我覺得比神虎湯底更香更好飲
基本上麵的材料同神虎一樣, 只係佢無蛋
(我強烈建議要另加一隻半熟蛋, 因為隻蛋實在太好味)
對女仔0黎講, 我覺得 size 岩岩好
食完唔會覺得太漏太滯
我覺得呢間可以再來
*****
今日另一個任務係返新屋收貨
岩岩 order 完個麵就收到運輸的電話
好彩叫0左佢一個鐘頭前打來
如果唔係都唔知點算
今日又再 K.O 多一樣
要揀的已經揀得七七八八
電器都買哂
唔知下個月的今日, 會唔會已經0係新屋呢?
2014年9月15日星期一
2014.09.15 {尖沙咀} Lunch @ Le Soleil
趁住周未, 一於要同蝸牛先生衝出將軍澳搵食
今日揀0左想試好耐的 Le Soleil
尖沙咀麼地道 69 號帝苑酒店 3 樓
下午茶 tea set
$348 + 1 (2 人份)
荔枝蘋果茶
好清新, 唔算太甜...但嫌無乜茶味
越南咖啡
蝸牛先生話好飲喎
魚露
主角出場喇
頂層:前菜 (鵝肝三文治, 軟殼蟹米紙卷)
中層: 甜點 (椰汁糕, 藍莓芝士蛋糕, 拿破倫, 馬卡龍)
底層: 咸點 (庶蝦, 春卷)
由於太肚餓 , 所以我0地先食底層的咸點
庶蝦同春卷都幾好味, 但就好似無乜越南的風味
之後食頂層的前菜 (鵝肝三文治, 軟殼蟹米紙卷)
鵝肝超級 so, 我唔like, 而且塊多士唔脆
軟殼蟹米紙卷反而幾好味
甜點 (椰汁糕, 藍莓芝士蛋糕, 拿破倫, 馬卡龍)
甜品一向係帝苑的強項
藍莓芝士蛋糕同拿破倫都好食, 唔會太甜, 亦唔會好漏
反而馬卡龍就真係太甜
而椰汁糕的質地就太淋, 唔夠煙韌
第一次食呢款 fusion high tea
越南咸點 + 西式甜點
我同蝸牛先生就唔太鍾意
而且在酒店食越南菜, 硬係覺得唔夠風味
不過未食過試一次又無妨
2014年9月11日星期四
2014.09.09 {將軍澳} Lunch @ La Piazza
最近太多人話我發福不少
所以我要下定決心, 食少 d 同做運動
趁住假期, 一早就起身去游水
游完返來超肚餓, 但為兔功虧一簣, 所以只係食0左個生果頂肚
之後等0左大約兩個鐘就出發去食 lunch
今日同蝸牛先生出去"探險"
我地去0左 坑口站的 坑口村 搵食
由地鐵站行過去大約十幾分鐘, 唔算遠, 但就好熱
行到入村我已經超肚餓, 所以都無乜心機慢慢揀
最後揀0左呢間
將軍澳坑口村24號地下
鋪位仔仔, 亦都因為無訂位而要坐室外
omg!!! 已經行到身水身汗, 仲要坐室外?!
如果唔係我實在太肚餓, 我一定會去第二間食
但...鬼叫我呢一刻超肚餓咩....
如我所料, 呢餐係滴住汗咁食
Set lunch: $92 +1
set 的款式好少, 得三款
蝸牛先生揀了前菜, 我就揀了餐湯
前菜: 雞肉沙律
餐湯
南瓜湯味道都唔錯
不過大熱天時飲係一個挑戰
蒜蓉包
無乜特別, 唔夠蒜香, 又唔夠脆
海鮮意大利飯
海鮮只有魷魚同青口
味道都唔錯的
西冷扒
一入口有好大陣濃味, 而且塊扒無乜味, 好麻麻
好彩都唔算太山長水遠過來
如果唔係一定好失望
加上個 set 都 over $100, 所以我覺得佢價錢同質素唔成正比
今次又搵食失敗~
2014年9月10日星期三
2014.09.08 中秋節大餐
2014 中秋節
4:30 放工
一心諗住買銀鱈魚, 所以去0左 cc super 買餸
點知去到樣樣都想食
買下買下, 竟然最後係無買到銀鱈魚的, 哈哈
而且埋單仲好貴添....OMG!!!
前菜一: 焗蠔
買0左四隻, 我食熟的, 蝸牛先生就食生的
其實焗都唔錯丫.....
只係簡單加點乾蔥, 蒜, 黑椒同芝士就可以拎去焗
買0左呢隻 CHEESE
用來焗蠔或加0係意粉度食, 味道又唔錯喎
下次要 ENCORE
前菜二: 刺身
本來想食海膽的
但見到 D 刺身又好似好吸引
最後都係買0左三 PACK 細細地的
帶子超鮮甜, 好正!!!
主菜:香草黑椒大蝦意粉
本來無乜特別, 不過加0左芝士後, 味道即刻 upgrade 哂
本來想買 cake 的, 不過我而加要控制自己食量, 所以都係無買
真係好羨慕 d 人食極都唔肥
我呢 d 一食得多就會發漲, 上天實在太唔公平
夜晚, 同蝸牛先生出0左去附近散步
我0地跟住人潮去0左將軍澳海賓公園
估唔到呢邊都幾有氣氛
好多一家大細出來玩燈籠, 食生果, 月餅賞月, 都幾熱鬧
今年中秋雖然過得好平淡, 但都幾開心丫~
2014年9月9日星期二
2014.09.06 {沙田} Lunch @ La terrazza bar & grill
呢日返大埔{娘家}做節
下晝順便入沙田 HomeSquare 行下
行之前先醫肚
揀0左大會堂旁邊的西餐廳
沙田源禾路1號沙田大會堂天台花園
我同蝸牛先生都係第一次來
SET LUNCH 價錢尚可 (around $78 to $98 + 1)
餐包
印有餐廳名字, 都幾特別
味道都 ok
蘑菇湯
set lunch 唔包餐湯的
好似加 $20
不過呢個湯幾好飲
大蝦長通粉
呢碟我覺得都幾好味
但如果蝦可以再爽d 就更加好
牛肉漢堡
超大個, 塊漢堡味道幾好, 但唔夠 juicy
唔知係咪因為同蝸牛先生 share 來食, 所以唔覺好漏, 幾好
最近搬0左去將軍澳暫住
屋苑附近全部都係連鎖餐廳, 感覺好 dry
難得放假離開呢區, 真係要搵 d 好少少0既0野食下
其實當初都有諗過下買將軍澳 (貪佢新, 居住環境好似好d)
不過怕難"搵食", 所以最後都係無諗
我同蝸牛先生都鍾意食
若果長住呢區, 我相信會有生不如死的感覺, 哈哈
2014年9月6日星期六
2014.08 自家打邊爐
好耐好耐無寫過煮食 BLOG
一來忙於籌備新屋, 一開電腦就掛住搵裝修資料
二來唔係幾習慣暫住屋的廚房
呢度可用的煲唔多, 好唔方便
所以就算煮, 都只可以煮一D 簡單的菜色
好彩0個陣有帶埋光波爐過來
如果唔係都唔知點算
上星期在灣仔睇完裝備材料
同蝸牛先生行0左落鵝頸橋行市
本來係打算煮飯的
買下買下最後都係決定打邊爐
第一次買龍躉, 無想像中咁貴, 一小碟 $80, 用來打邊爐好正 (我覺得我會上癮)
牛頸脊又係打邊爐必備的, 今次買0左 $50
花蛤, 食就唔覺好鮮甜, 不過用來滾就好好飲
水餃, 占仔記出品, 估唔到又幾好食
湯底都係邊爐的靈魂
由於我好鍾意一邊打邊爐一邊飲湯, 所以我習慣自己煲湯底
(感覺無咁邪惡, 仲有一種健康的感覺, 哈哈)
蕃茄薯仔粟米花蛤湯
買0左五, 六個大蕃茄
再加上花蛤的鮮味, 呢個湯真係超好飲
今次仲買到超甜栗, 簡直食到唔停口
最後, 加多個烏冬......食到反肚
2014年8月10日星期日
2014.05 - 北海道遊 {Day 11} - 北海道再見
終於都來到最後一日
(十一日的旅程真係唔簡單, 日玩夜玩其實都幾攰)
在北海道的最後一餐, 我地決定食壽司
(亦為我未食到一餐感動的壽司而報仇)
揀了大丸樓上的壽司善
十一點已經要排隊, 好彩只係排一陣
跟蝸牛先生同樣點了壽司 SET
雖然都好味, 但又未去到"叮"一聲咁好食
貪吃的蝸牛先生再額外加了一客拖羅壽司
之後就抓緊時間血拼 @Stellar place
最後都有少少收獲
蝸牛先生在北果樓 COUNTER 買了一個 泡芙
係時候離開了
預早少少時間去機場買手信
機場有好多鋪頭, 不過我地時間唔多, 所以都行唔哂
期間, 又買得太忘形....忘形到連銀包都跌埋 (雖然入面只得 YEN 無証件)
好彩有個好心的日本人執返比我.....實在太大意
北海道, 再見了~
難吃的 CX 飛機餐
今次的收獲都唔算少
對鞋好靚, 不過我買細0左一個 SIZE
有日用0左來炒飯, 哂0左...因為太碎食唔出
果醬, 無乜特別
廚房用品
北海道比我想像中好玩, 風景好靚
今次旅程最滿意係住到鶴雅 鄙の座
雖然買衫的地方唔太多
不過又比我買到好多廚房用品, 都幾開心
有機會都想同蝸牛先生再來
2014年7月26日星期六
2014.05 - 北海道遊 {Day 10} - OUTLET, 札幌, 大通
玩埋今曰,聽日就要離開喇,好唔捨得
今次旅程無乜機會 shopping
所以呢日十點就去附近的商場行0下
又因為我地只得半個鐘頭的時間 (今日 book 左十一點半食 lunch)
所以跟蝸牛先生分道揚鑣, 各行各心水鋪頭
最後我買0左一條褲, 而蝸牛先生就吉手而回
之後就出發去食 Sukiyaki
網上搵0左好耐都搵唔到一間多人讚的
最後唯有去旅遊書介紹的
鋪頭位於福住
要坐大約十五分鐘地鐵之後再轉巴士 (95號巴士), 全程大約四十五分鐘
到站時我地無按鐘, 所以司機叔叔無停車
遲0左一個站落車, 行到我地 cc 下
好彩沿途風景都幾靚, 只係當日陽光實在太猛烈
人生路不熟, 搵0左一陣先搵到間鋪頭
牛屋江戶八
http://www.edo-8.com/
先來杯梅酒
我0地揀左一客貴同一客平的牛 SET
食之前, 佢專登拎舊牛入來俾我地影相, 好攪笑~
前菜, 好精緻, 但唔算特別好味
先食靚牛
不過無想像中咁好味 (我地覺得在東京食到的好味好多)
其實我好鍾意食 Sukiyaki
牛肉 + Sukiyaki汁 + 豆腐 + 粉絲真係好正
點埋生蛋仲滑
用人手將蛋白打到起泡, 之後用來點牛肉
第一次咁樣食, 都幾得意
平牛的雪花明顯無咁靚
甜品: 好靚
甜品: 以為日本士多啤梨必定係甜的, 但呢舊竟然係酸的
另一舊似草餅的物體實在太普通
呢餐有點失望!!
食完之後就去今日的第二站: 三井 OUTLET
http://www.31op.com/sapporo/access/index.html
今次旅程第二次行 OUTLET
呢個 OUTLET 好岩我, 因為超多家品 (Afternoon tea, FrancFranc, Dansk, LC etc)
我買得好開心!! (最開心係買到想買好耐的花花碟)
不過, 我見到前幾日我專登返轉頭買的 Dansk 小小牛奶煲
當時 JPY3xxx 做緊特價, 仲以為自己執到平貨
點知, 呢度 outlet 價只係 JPY15xx!! 實在太過份!!!
有人見到雪糕又雙眼發光, 我已經數唔到今次係第幾杯了
離開 OUTLET, 本來打算去大通再併過
不過太攰, 加上戰利品太重, 所以最後都係返酒店
食完杯雪糕, 蝸牛先生話食滯0左, 唔太舒服
無乜胃口亦無乜精神....慘~
而我就為食鬼上身, 買0左少少0野返酒店食
好鍾意 Lipton 的檸檬茶
仲有類似魚餅的東西, 都好好味
休息夠就再去附近商場行過
今次蝸牛先生終於都有收穫, 佢買0左一個背囊
而我都買0左本相簿, 好開心~
今晚我0地去食蟹
因為想食質素好一點的
所以專登唔揀好多人都去的蟹放題餐廳
我地揀0左呢間:
雪華亭
http://www.sekkatei.com/
蟹腳冷盤
好鮮味, 不過肉唔算太多
火鍋
湯底似清水, 淡而無味, 我覺得麻麻
炸蟹蓋
呢個好好食, 我同蝸牛先生都好鍾意
燒蟹腳
呢個好味, 啖啖肉
蟹肉麵豉湯
無乜記憶, 我估味道應該係普普通通
蟹肉沙律
我對沙律一向麻麻
蟹肉燒賣
本身對日本的燒賣無乜好感 (皆因曾經食過0既都唔太好味)
在毫無期望之下放入口, 點知, 竟然幾好味喎~
今次之後, 我對日本燒賣終於都改觀~
蟹肉雜炊
味道比較淡, 我都幾鍾意
但食慣濃味的蝸牛先生就麻麻地
雪葩
普普通通
呢餐都幾滿意
食物幾好, 但就無乜 service
而且佢的份量岩岩好, 唔會好似蟹道樂食到咁漏咁飽
食飽之後就返酒店執行李 lu
訂閱: 文章 (Atom)


text:
幸運地獲得試用, 第一時間就去左銅鑼灣分店取試用, D BA都幾有禮貌, 稍為簡單介紹左一下使用方法.
呢次試用既係特效清爽保濕啫喱乳霜 7ml 如果日日朝早擦都夠一星期用.我幾鐘意佢零油份系列既包裝顏色, 白色蓋襯藍色透身罐身, 睇落好舒服. 同零油份呢個主題幾配, 清爽乾淨同埋俐落.
成個系列有三支, 我試用既係其中既特效清爽保濕啫喱乳霜. 放係將單張度影相, 係唔係好有立體感呢!呢個試用裝個罐仔細細個, 好鬼cute.
特效清爽保濕啫喱乳霜 主打當然係不含油份, 同時又可以為肌膚帶來深層既保濕及修護功效.
無油份, 但又可以鎖緊皮膚上既水份, 令皮膚水油平衡, 唔會泛起油光. 真係咁神奇, 係真唔係呀.
其實睇說明還真係半信半疑, 因為巿場上好多產品都仲係標榜滋潤保濕, 無乜幾何係聽到主打清爽保濕.
不過如果真係得既話, 我都會幾撐佢呢款新系列, 鬼叫我一到夏天, 都唔知番臉係出油定出汗咩, 太過笠既產品我真係怕.
打開黎睇, 佢係一種帶有D水狀既奶白色啫喱乳霜,
擦上手, 啫喱乳霜既質感好輕, 好水狀, 幾乎一擦上手就被皮膚吸收哂咁.
推開轉眼就吸收哂. 再摸一下擦過啫喱乳霜既位置, 感覺上好似有層膜, 但又好乾爽, 感覺都幾得意.
可能我夏天出油出得厲害, 所以我朝早用呢款帶控油作用既零油份系列特效清爽保濕啫喱乳霜就岩哂我, 擦左佢再拍D防曬粉就出得門口囉, 簡單快捷, 唔知佢又岩唔岩你地呢??
係版到有SIS分享過係Kiehl's買左零油份系列既SET裝都係HKD290. 有興趣既朋友不妨都去下Kiehl's既店度睇下.


text:
返到酒店執好野,我地就兵分兩路到大浴場,提提有機會黎呢度的blog友,緊記攞毛巾,我們唔記得帶,所以要行返轉頭攞.去到門口婆婆又係扭扭令令,最終都唔肯入大浴場怕羞喎!好彩訂的房有附個室風呂咋,如果唔係就享受唔到.
呢度係無浴衣揀的
同
黑貓小妹進入大浴室當時只得一位女士,我地好似包場噤,仲可以趁無人時影多幾張相,沖淨個涼就拿拿臨去浸個夠,但室內個個我就求求其其浸左一下因太焗,出面就有兩個唔同的,水溫唔算
好高係令人覺得舒服個種,另有一個白浜相當出名的木梅桶,個個好正好舒服,黑貓小妹見水唔太熱都浸得勁興奮,去呢池浸下之後又走去另一個,浸得差唔多就返
房,準備食飯.我地都叫浸得耐班男人仲耐,之後聽黑貓PAPA講佢地個邊都幾多人同個梅桶大過我地個邊好多,可惜呢度唔會男女湯調轉使用,殘念.
露天風呂另加一個一個梅桶
呢個又另一備長炭溫泉,我又唔覺得有咩特別
的位置也十分講究,真係要分輩份坐,真係第一次,仲要搞到我影唔到條船,之後好詳細講解點食點食,雖然好好但多左份區緊,但都勁好人主動同我們影大合照.
不過,呢餐真係食極都唔完,仲照例飽到你嘔,但真係無偷工減料堅足料.
女將教我地落晒D配菜,再放牛上去,黑貓小妹幾認真地整
原先用黎裝牛牛的器皿
女將不是在身旁教我地點做,連坐位都有學問的.
仲不時幫下黑貓小妹
今日食的菜單
仲有刺身船,因為女將好快手分晒比我地每人一份,所以影唔到近鏡,之後好快手噤食埋無影到自己個碟,殘念!!連個鮑魚都無影到.....
黑貓小妹話好好食
沾埋蛋汁無得頂
帶子沙律
龍蝦湯
燒魚(但唔記係咩魚)
天婦羅
漬物 ( 開頭我地仲估緊紫色個舊係茄子定係咩??黑貓食完咪話係蘿荀囉 )
白飯魚仔飯
黑貓小妹一日到黑話飽喎,叫佢食完D飯先可以食甜品,因真係唔係食左好多,咩食小小就分晒比人
扁晒咀..
甜品係好好的焦糖布丁加紅豆糯米
食到佢個衰樣
黑貓小妹無梅酒就飲果汁
食到最後
食到飽到上心口,返到房已鋪好我地D床舖,黑貓小妹話今晚過個邊瞓....
shop,可惜去度只有supermarket未關,係呢度遇到一家大細0既香港人,當然佢地想買煙花,但人地唔明佢地竟然扮聲真係笑大人地個口,之後出
到門口一睇就知泊係門口個架車係個班人啦!貪方便唔泊入停車場之餘,仲要泊得極度衰,真係失禮.
在酒店大堂大合照
旅館好貼心噤有出街的鞋著
行返酒店時我地又發揮無聊性格,跑去睇下地產店,又發現呢度d樓唔貴喎,連地三層高以寫十算黎計都係百幾萬左右,香港樓有幾貴就知啦!
返到房緊係浸溫泉啦!睇下夜景傾下計幾正,不過,有樣唔好就係隔音設備唔足,因為噤我地先發現住係我地另一邊都係一對香港情侶囉.


text:
今日係阿B第一次去〝海洋公園〞,
我地入到去就排隊睇〝冰上冒險奇緣〞,阿B又點會一齊企定定排隊丫!
排隊既欄杆就係阿B既遊樂場,玩得不亦樂乎.
阿B好鍾意熊貓架!擺埋pose同佢影相添啵!
阿B要轉風車,但我地要佢一定要轉〝身體健康〞果個.
從遠處已聽到鼓聲,鼓係阿B喜歡樂器之一,所以佢又點會放過,佢打得好起勁.
阿B一臉倦容,因為佢今日7點幾就自動起身,
食早餐時已見到佢有倦意,係坐穿梳巴士時,差不多落就瞓左,
落車後冇耐就醒,前後只係瞓左十幾分鐘,所以佢好攰.
一見到佢地就精神晒,簡直唔捨得走.
佢起勢要攬住海獅.
我地再落去睇真海獅,阿B幾聚精會神.
肚餓醫下肚先.
阿B係海洋劇場,但唔係睇表演,而係睇劇場後既機動遊戲.
阿B既倦容又再次出現,所以劇場完場後就瞓左.
阿B趕得切係坐登山纜車起身,total瞓左一粒鐘.阿B第一次坐,所以有D驚.
阿B個樣好期待啵!佢期待既係睇熊貓,仲睇到唔捨得走.
阿B一入海洋公園見到呢隻手已愛上,簡直係愛不釋手,
所以我地臨走時肥阿哥就買左2隻比佢玩,其中一隻緊係比我地同佢一齊玩架喇!
除此之外,肥仔與娣婦都買左隻杯比阿B.
我地食完晚飯,就坐巴士回家,丈丈見阿B眼瞓,
就抱佢瞓,但都唔瞓,仲係到偷笑添.


text:
2009年6月1日星期一
講咗好耐話要去九龍城清真牛肉館食爆汁牛肉飽, 點知文迪話前幾日佢同強哥買咗外賣返屋企食喎, 我更係鬧鬼佢啦, 話咗一齊去食嘛! 佢話食完可以再食啫, 我就叫佢即刻約人去食喇! 反應又係麻麻地, 淨係得SaSa去, 樂樂就話要做完GYM先JOIN我地喎!
起初文迪堅持要到正舖, 驚住另一間所謂分店係借正舖名義開, 經過劉生明查暗訪後, 呢間真係分店嚟, 所以就到咗分店喇, 分店又新又潮又乾淨, 文迪都話舒服好多!
呢個就係坊間流傳嘅爆汁牛肉飽喇
果然爆得勁! 一口咬吓, 汁就向下流, 一定要快手快腳食呀,
唔係個皮就會變淋, 咁就唔係幾好味囉!
嚟到更係唔止食爆汁牛肉飽啦, 仲有鍋貼, 無乜特別
我至愛蔥油餅, 爭少少鹽, 咸一點會更好
鹵水三併, 牛脷,牛肚,牛筋, 三樣我都鍾意
咖喱牛腩都OK, 文迪&強哥話咖喱牛脷正好多
雞絲粉皮芝麻醬唔夠味
跟住再去甜蜜居食甜品, 文迪話經過呢到, 見到有台式雪花冰, 所以好想嚟試試,
但強話話一定無台灣咁好食, 加上又好飽, 所以就唔去喇!
文迪 & Me 就揀咗藍梅味嚟試, 買相雖然靚,
但就無咗我地係台灣食果種似龍鬚糖感覺囉!
因為SaSa唔想食凍野, 樂樂就揀咗焦糖燉蛋,
點知嚟到原來係凍嘅, 味道仲麻麻囉!
清真牛肉館
九龍城打鼓嶺道33-35號地下
2382 1882
甜蜜居
九龍城南角道4-6號地下
2716 1489


text:
真的嗎?通脹有回落的跡象嗎?
星期日, 2月 05, 2012
街市行情
真的嗎?通脹有回落的跡象嗎?
10 則留言:
原來鯇魚咁貴架? 平時屋企食要double你果件,咁咪要成80囉! 真是主婦難為了.回覆刪除
小妹,回覆刪除
我都好耐無買鯇魚,所以都唔知價,畀錢個陣都嚇了一跳.
我只知道紅衫魚由2元-2.5元一兩,加到依家要4元至4.5元一兩.而我最鍾意食ge鷹鯧,就要7-8元1兩.依家魚,尤其是海魚,真係唔係平民伙食黎.
我覺得兩個人真係出去食抵啲 ~~~回覆刪除回覆
師姐,刪除
直情啦!
仲要係乾手淨腳,唔使係廚房企成個鐘.
薑同蒜都真係貴左好多,以前舊薑少少巢皮都唔要,依家就慳住咁用,2011年強烈感受到通脹!回覆刪除回覆
貴咗ge仲有豬肉同豆腐,雖然係加三幾蚊,但樣樣加加埋埋都幾係架!刪除
你嗰頭買餸貴啲喎回覆刪除
呢排去多咗街市
嗰舊魚我買應該唔駛卅蚊
不過啲野越來越貴又確係事實回覆
大頭仔,刪除
我呢個街市畀自遊人買貴晒的嘢囉!
有好多大陸同胞拖車仔落黎掃奶粉之餘,仲幫手掃埋江瑤柱,蝦乾,冬菇同海魚.
禽日煲木瓜湯, 加多條粟米, 竟然賣六蚊一條, 平時賣十蚊三支, 吾怪得老板娘無好似平日咁叫我買三支. 佢話過多幾日D菜會平番DD喎!回覆刪除回覆
粟米係元朗街市買緊5元支好耐嘞~刪除
菜平?希望啦!
但依家啲菜心稍稍靚啲ge都買緊10元斤喎!唔知到時可以平幾多呢?


text:
今次呢一篇會比上一篇短, 主要係材料同做法, 如果想知道多點關於製肥皂既基本資料可以看我上一篇Blog -- DIY 自製肥皂 簡易教學 (一) Homemade soap
Sunday, December 28, 2014
DIY 自製手工皂 簡易教學 (二)
今次呢一篇會比上一篇短, 主要係材料同做法, 如果想知道多點關於製肥皂既基本資料可以看我上一篇Blog -- DIY 自製肥皂 簡易教學 (一) Homemade soap
Friday, December 26, 2014
DIY 自製手工皂 簡易教學 (一)
一聽到話要整肥皂第一件事一定會問, "點整嫁?" "難唔難整嫁?" 我搵到上網有好多英文教學, 亦都覺得唔算太難, 自從整左一次之後, 成日都心郁郁想繼續整. 自己整肥皂可以簡用咩油, 無香料, 純天然, 全有機亦可以..
韓國料理 炒薯粉麵 잡채 Japchae
Monday, December 22, 2014
原味芝士蛋糕食譜 Original Cheesecake Recipe - 我的生日蛋糕
原味芝士蛋糕係非常易整, 但係就比較長時間整, 足足6個小時之後先可以食架! 材料雖然比其他甜品多, 但係將所有材料掉落電動攪拌機就可以喇, 連我呢個大懶人都會得閒整下黎食. 屋企未有電動攪拌機既, 不妨買部啦, 真係好方便架 (我唔係幫人賣廣告呀)! 我呢個食譜其實好易改到岩自己口味. 我係Food Network到揾到既, 佢有教埋點樣整個餅底, 但係我通常都係買現成既
以下呢個係我譯反既中文板本, 原食譜需要sour cream, 但係屋企本身都小用, 我直接省略左,加多D 檸檬汁代替, 我覺得小左sour cream 又唔係太大分別
Sunday, October 5, 2014
綠茶梳乎厘食譜
話咁快就開左學, 昨日大半日都係學校, 決定獎下自己. 夜媽媽Full緊Mask既時侯上網見到
Eugenie Kitchen 有好多食譜, 睇到大概11點就開始嗌肚餓..最後忍唔住即刻整左!
張相睇落好唔吸引, 因為我未影得切佢就收縮左.. :( 連糖霜都未落得切就凹晒 T_T 我改左Eugenie個食譜, 我無奶所以用左鮮奶油, 效果係一樣嫁. 佢亦都叫我地焗15-19分鐘, 我個個用左10-12分鐘, 個面轉個頭就啡左.
Saturday, August 30, 2014
足料早餐 西式貝果三文冶 Bagel Sandwich
貝果(英文 Bagel) 外硬內軟, 通常佐以芝士忌廉.美國有好幾間出名的貝果店亦有賣貝果三文冶,貝果亦有好多唔同款味,有原味,有D有提子乾,芝麻,蒜蓉.其實貝果三文台可以自己配不同食材都會好配搭,我下次再整的話應該會試下加牛油果, 加埋三色椒應該會好有西班牙風味.
Monday, August 18, 2014
Subscribe to: Posts (Atom)


text:
近排成日抵受唔到上facebook玩鬥地主既誘惑,每次上咗網諗住打blog,隻手總不由自主地click咗去facebook,所以又要追番上個禮拜既嘢
五月二十一日(星期五)
今日原本想同心心表姐佢哋去西貢獅子會自然教育中心睇吓有咩嘢玩,點知皓皓瞓完個晏晝覺已經3點幾,所以大夥兒都認為去西貢逛吓食吓嘢算數....
朝早落去食早餐例牌要响啲車仔度磨10幾分鐘至走~~
瞓完覺下晝四點幾至入到西貢...
先响遊樂場玩一陣....
渣住樽可樂糖當寶,話幫佢渣住先都唔肯.
'SIR'滑梯都好似擺甫士咁....
以前都成日黎西貢食海鮮,都唔覺好似今日咁咁多人~~
可能今日係三日連假既第一日啩!
玩完就沿住海邊行吓,除咗睇到有人練扒龍舟外~~
仲有好多好多人响艇上賣海鮮,
皓皓睇到痴實條欄杆,拉都唔走...
呢位著黃色衫咩HOLLO KITTY背囊既仁兄係邊位?
之唔係皓皓既魔鬼教練兼褓母7豬丈囉!
呢次西貢遊既特備節目就係'7豬丈話當年',
佢全程講番佢讀書時代响西貢發生既'笨蕉'事,
簡直完全配合佢既'笨蕉'性格呀!
食完車仔麵,再周圍散吓步,就已經6點幾喇,又係時候要走lu!
此行其中一個目的就係食車仔麵,講到呢間嘢好好食咁,
媽咪就覺得一般,都係鍾意食榮記多啲!
臨走個天黑晒落雨,小巴站又排長龍,最後要坐巴士走!
hea到不得了既一日!
五月二十二日(星期六)
軒軒表哥成日都話要黎我哋屋企玩,所以今日標標舅父&ling ling舅母就帶咗佢黎,順便攞番個旅行喼俾爸爸...
呢日皓皓全程戒嚴,軒軒表哥玩親嘜,佢就搶嘜,唔肯俾佢玩.
媽咪成日要响中間調停,真係俾皓皓激屎...
之後我哋出咗香港仔食謝記魚蛋粉,然後落公園玩咗陣~~
响公園玩應該係佢哋全日最融洽既時候...
皓皓望住個bubble吹出黎,超緊張!
忍唔住要出手拍~~
吹完bubble上番屋企玩一陣,就一齊去鴨脷洲嗰邊食飯,
食完晚飯就送軒軒表哥佢哋去香港仔搭車番屋企喇!
軒軒表哥到訪後記
呢個禮拜有兩件事好唔開心,其中一件就係由軒軒表哥到訪而引發~~
話說軒軒表哥响我哋屋企玩玩具,皓皓唔多like,軒軒表哥玩嘜,佢就搶嘜,咁樣唔得架嘛,媽咪好自然緊係會話吓佢,叫佢同軒軒表哥分享玩具.點知就係因為咁,皓皓嬲咗媽咪四,五日,真係好傷心呀!
平時番工,皓皓千萬個唔捨得,但係呢個禮拜,朝朝起身就叫:mami走,唔要媽咪!到媽咪出門嗰陣,佢仲話:媽咪番工,閂門!放工同瞓覺又係咁,猛叫媽咪走同講唔要媽咪,真係hurt爆,媽咪星期四晚終於忍唔住喊咗添!
可能皓皓响軒軒表哥到訪嗰日,覺得媽咪樣樣都偏幫表哥仔,所以極度唔開心囉!就連嫲嫲都察覺到佢呢個禮拜無論食嘢,玩玩具既時候,都會彈一句:唔俾軒軒表哥食/玩!唉!皓皓你唔肯同人share,媽咪又點可以唔話你?估唔到你咁就嬲咗媽咪咁耐!
尋日星期五,皓皓終於同媽咪重修舊好,呢兩日佢又係咁講I love mamimi喇!仲有,佢呢兩日講咗好多次sorry,mami!好似知道佢之前幾日攪到媽咪好唔開心咁.真係講都唔信,兩歲既人仔竟然會有咁既行徑....


text:
唔知由幾時開始,我阿媽決定將每年既團年飯分開兩 Part.通常 Part 1 都會喺過年前一兩個禮拜,喺屋企煮餐勁嘅.而 Part 2 通常喺年三十晚,由我發板去邊度食,一如以往,我只會揀中餐以外嘅餐廳,因為貪佢呢個時候一定無生意,Service 好又唔使同人迫.而地區,每年我都會揀平時極討厭嘅 - 尖沙咀.
近呢幾年,除左年三十晚以外嘅一年三百六十四日我都好少會去尖沙咀,因為我唔太識包容,唔想俾飛劍射中,唔想俾人用心口貼住我背脊排隊,唔想俾手拖篋輾過我對雪白嘅 Air Jordan 11.
但每逢年三十晚,尖沙咀都會係我必去嘅地方,因為呢一晚,佢會變得格外可愛.海港城聽到嘅係廣東話,廣東道見到嘅唔係手拖篋,海防道最多人聚習嘅唔係藥房,呢種本應屬於正常嘅情境如今竟然變得難能可貴.
細細個老師話我知香港之所以成功,除左因為維多利亞港水深港闊之外,就係因為香港人刻苦耐勞.係,高官們咁都仲可以叫人包容就知香港人有幾刻苦耐勞,但到底我地仲要捱幾多苦?香港人以後嘅日子仲可以點樣過?眼見本應屬於我地嘅地方不斷被佔據,被蠶食,可以做嘅就只有喺每年唯一無蝗禍嘅日子裡面,偷偷地出黎見一下我地本應熟悉嘅地方,懷勉一下過去對呢個地方嘅感情,回憶一下曾經喺呢個地方經歷過嘅一點一滴.
但願如電視廣告所講,「一個海港,只有一個海港城」.
希望我地失去嘅只係一個海港城.


text:
2012年3月7日下午1:10公開累積瀏覽 1998 25
今日係呢次行程嘅最後一日, 亦係天氣最差嘅一日
雨落過不停 , 時大時細 , 所以覺得今日特別凍
尋日出街前已經叫服務員幫我哋打電話去訂枱食 巨無霸
點知去完街返酒店時 服務員 同我講話 >
餐廳要我哋喺今日11:00 前先去付訂金先可以食個 巨無霸
我哋去完街返到酒店已經好晏 , 仲要再專登坐車去付訂金先 聽日再去食過
咁麻煩 , 食一餐要走兩轉 , 如果唔好食我實俾人"抦" 喎 !
都係咪喇 , 索性今日先去睇吓 如果有得食就食 冇得食就罷了 ~
執齊行李辦完 checkout 手績後就搭捷運再行去到餐廳門口 昅昅先 !
睇完佢哋嘅餐牌 發覺食物款式都係一般 , 朋友都提意不如去 食第二樣
好彩呢一區曾經嚟過食過嘢 , 索性帶佢哋去食 意大利粉啦 !
今日個什菜湯 ~ 一般 芝士薯蓉沙律 ~ 好味
海鮮 pizza ~ 好味
食完晏後時間都唔早 要返酒店攞行李去機場了
今次安排行程之前 朋友仔 報料告知EVA airline 有Kitty 機來回 TW & HK
即時上網 BOOK 位
可惜 Kitty 機一日只有一班 來回 都係得夜機先有得坐
原本好想 去台北都坐埋架 , 不過咁樣一坐會嘥咗大半日時間 , 實俾人 鬧爆
所以淨係揀咗返 HK 先坐
去到機場柜位已經開始見倒 Kitty 嘅足跡喇
同女朋友仔 滿心歡喜拿拿聲走去搵 kitty 辦 check in 手續 然後不停咁 影呀影
連登機証 都有 貓樣呢
影完呢度入禁區再影 , 入禁區影完 , 上到飛機又影過不停
裡面已經印咗一個 貓貓印 , 如果乘客儲三條唔同航線嘅 kitty 印仔就可以換禮物
不過我應該唔會儲得齊囉
從未試過會喺機上狂影相 , 因為有妳 所以今次真係影得好開心
朋友仔仲話成個行程至興奮就係呢一刻 , 不過美中不足就係影唔倒飛機嘅外貌呀
影完一大輪相後飛機要起飛 lu ~
開始要坐定定 , 玩咗一陣 game 後話咁快又到派餐嘅時候
期待已久了 ~
我哋嘅飛機餐到喇 ~
呢個餐係我 book 機位時 book 埋架
食物有 > 蛋包飯 , 粒粒火煺蛋 , 鮮果粒粒 , 果凍 , 飲品 & 小食
全部都有 kitty 個貓樣 , 連所有餐具都係 kitty 嚟架
去過咁多次旅行食過咁多航空公司嘅 飛機餐
呢餐 飛機餐 真係食得最開心 覺得最好味嘅 ~
我決定以後坐 呢間航空公司 一定要訂呢班機 & 呢個餐


text:
Hay Fever Floral & Gifts
服務詳情
評語 提交評語
我有周圍睇過花鋪,又有問朋友有冇介紹,其實已經有幾間係手.我一路都好想要嘅peony原來我結婚果個月冇,所以一直就想搵有冇花店幫手訂overseas peony,因為唔知價格幾多要,所以搵左五,六間比較等reply.
我係四個月前訂,但結婚三個禮拜之前發現佢地冇落我張單,但我已經俾左錢.於是我打去問,問點解冇人打俾我問我花球要咩花.原來之前做service個女仔咁啱走左,佢地其實好少可會甩單,但呢件事就正正發生係我身上.去佢地鋪頭果陣,見到我張野要貼係board到,原來佢地唔記得寫返落佢地啲簿同單到.當時佢就黎閂鋪,我走入去問佢,話唔明點解冇我地order,但原來佢地冇remark到我想要咩花.但正正因為呢個情況,所以由老闆娘跟返我張單,俾左個最靚嘅花球俾我.
同埋我拎花果日,係個老闆車我同啲花返屋企.因為佢地整好哂啲花,要我要早一日拎返屋企,我屋企太近花墟所以由我拎,點知去到發現好大棵拎唔到.個老闆都認得我嘅,於是我問佢可唔可以幫幫手拎住啲花,等我可以截的士返屋企.然後佢話佢差唔多收鋪,所以就叫司機車我返屋企.
佢啲花雖然唔係好多款,但每款都一定開得好靚,而且佢show出黎嘅花都係佢地之前做過嘅job.
幫我果個其實係新仔,不過都serve得好嘅,有提議我可以用咩花去代替peony,於是我學識左邊幾類嘅花係似peony,可以做到我想要嘅花球嘅效果.我覺得佢service好好先跟佢落單.
因為佢地老闆娘咁好,所以加多左啲細盤嘅花仔係ceremoney,teatime, cocktail嘅table上面當decoration,係夜晚食飯嘅枱花.


text:
2014年9月7日星期日
出巡第十一站Antwerp
48 則留言:
影像比數字易記,有人教將數字轉化成影像同故事嘅聯想會記得耐啲.回覆刪除
萬國旗嗰座係乜嘢?回覆
蘿蔔層真係R哂頭回覆刪除
我哋呢邊嘅停車場都係咁㗎好記D嘛回覆刪除
蘿蔔, 用來幫助記憶?回覆刪除
咁有冇洋蔥層, 蕃茄薯仔層架XXD回覆刪除
city hall都插咁多旗, 仲以為係聯合國總部XXD
中秋節快樂呀. 我去過比利時Antwerp兩次,幾鍾意呢個地方,有幾間燒味店好正架.回覆刪除回覆
中秋節快樂!刪除
燒味店好正?!! 早知問吓你啦.
蘿蔔係橙色,我估係個圖案配合返個顏色,容易記住泊咗喺邊層,咁你有無去第二層睇吓係咩顏色同圖案?回覆刪除回覆
印象有綠色烏龜層.刪除
啲新樓咁得意, 零零捨捨海邊有層樓??!!回覆刪除
畀香港有個無敵大海景的樓一定買到天文數字...XXD回覆
呢度海邊都有好多新樓盤.刪除
中秋節快樂!回覆刪除
唔明蘿蔔層係乜意思.回覆
中秋節快樂!刪除
好記D喎.
我呢邊啲停車場都會有圖案, 不過唔係顯示樓層, 而係因為停車場大, 所以會分區, 每區有唔同動物做標記, 方便之後揾番架車.回覆刪除回覆
我呢度多數係ABC....咁分.刪除
如果有靚仔層,你會唔會即刻飛身泊過去XXD回覆刪除
出巡一個禮拜就去左11站,之後個禮拜又去超過10站麼?快速集郵咁呀!回覆刪除
新的建築物都很有特色!回覆刪除
有冇行條隧道? heeheheee回覆刪除回覆
蘿蔔等於什麼?? CONFUSE呀.回覆刪除回覆
蘿蔔等於-2. 可能間間停車場都唔同.刪除
City hall 插滿歐盟旗,好搶眼呀.我覺得呢度啲建築同德國嘅大大不同,有睇頭!回覆刪除回覆
真係好唔同架d style. 你咁近,有時間都去行吓啦.刪除
哈哈我諗美女層仲易記喎 , 最後幅相中的建築物怪怪地係咩嚟0架 ,回覆刪除回覆
用知名女星. 哈哈刪除
怪怪地?? 好型吖.
用生果分層數都幾好喎, 講幾多樓好多時唔記得架.回覆刪除回覆
唔只係生果架. 印象仲有綠色烏龜層刪除


text:
3 December 2006
Can u give me EXTRA?
2006.12.03
第 217 次飛行
而今日回程, 我就遇到下面呢個情況...
第一程福岡到台北, 有個女人幾怪下, 乜都要 extra...佢話佢自己去 thailand, 一上機就問我有冇thailand 的 arrival form, 唔係掛? 我班機去台北, 邊度有喎! 之後做service, 佢問我一陣有多個main course 既話, 可唔可以俾多個佢...咁我話要 check 一check 先, 做完 service, 我見到我地有多個main course, 於是我就係冇問過阿哥的情況下俾多個main course 俾那位客人...之後我繼續做tea/coffee, 做完, 準備做collection 的時候, 那位客人就入黎, 想要多個麵包...咁我打開個over check, 見到仲有兩個係度, 於是我就兩個俾哂佢, 那位客人說要多一個就可以, 於是呢個時候我就拎起其中一個自己食左去...(因為我唔小心用手掂到個麵包, 又唔想哂左去, 所以自己食左去...) 呢個時候, 阿哥見到, 就話我地只有extra amount of bread, 叫我下次唔好俾...咁我立即同佢say sorry, 因為當時自己都食緊個麵包麻! 但阿哥話, 佢話我食就ok, 但就唔好俾客拎 extra...阿哥咁樣講完, 我反而仲唔明囉! 其實我地做哂 service, 每個客都有野食, 咁剩番的extra, 點解唔可以俾 extra 俾客人呢? 再諗深一層, 呢個阿哥係 日本人, 一向日本人對客都好好架喎! 點解佢又會咁呢? 不過算啦! 就怪自己今次懶叻, 未問阿哥就俾extra 麵包同main course 俾客人吧!
去到台北 transit 的時候, 我發覺個女人同我地一樣 transit 番香港, 於是我今次就一早問左阿哥一陣如果佢再問extra sandsiches, 俾唔俾得佢啦! 阿哥話要睇下有冇extra 先喎! 到做service 時, 那個女人冇再問我拎 extra 啦, 但就多左其他台灣人問我拎 extra sandwiches 囉! 我等呀等, 等呀等, 等全世界都做哂 service, 我先夠膽問阿哥可唔可以俾extra 三文治俾客人, 好彩唔止我一個問者, 睇黎好多人都唔夠食, 最後阿哥都准我地俾 extra 三文治俾客人...咁當然客人開心, 我地開心啦!
Subscribe to: Post Comments (Atom)


text:
救救救救命..嚇死咗我頭先...reboot完部機之後個ad watch promt.咗出黎問我轉唔轉registry﹐睇下之下..話點解係D咁騎lei. 嘅野嘅....全部都係windows settings黎...梗係全部話唔轉啦﹐點知愈promt愈多﹐成百幾個changes﹐都心知不妙...但係全部都reject啦...跟住即刻 boot機跟住就大檸樂﹐個windows唔識直接行大部份exe﹐但係好神奇咁我又試下開個doc﹐pdf嘅document﹐佢又識彈個 word﹐acrobat 出黎和...但係直接double click個programme 又唔得話唔識開..心諗大穫啦..唔識行exe=死得..連control pannel入邊我所有野都無反應.boot機諗住試下safe mode啦...連safe mode都入唔到..只可以正常咁boot WINDOWS﹐windows recovery又無反應...我又無隻原裝windows係手和.心想都就快翻HK﹐都無咁死﹐最多4日無網上同埋好唔方便架姐..跟住又試start from last good configuration﹐boot完都係咁嘅唔嗲唔吊狀態..再玩下玩下之下.唔知點解又無端端入到safe mode即刻system restore...搞翻掂咋...岩岩再boot﹐又promt翻D registry changes出黎...我是但.咁咩都accept晒啦..而家好驚一熄機又會開唔翻lor﹗﹗救命呀呀呀呀呀呀呀呀呀呀呀呀呀
Sunday, May 22, 2005
Subscribe to: Post Comments (Atom)


text:
今次去日本一心諗住睇紅葉,但幾個月前買機票時點都估到今年會咁早落雪同轉冷.唯有日頭睇完樹枝,夜晚去睇燈飾啦.上網搵到東京站附近有個丸の内仲通り好似好出名,去到發現又冇乜嘢咁特別.似乎無論係燈飾,紅葉或者係櫻花,只要揀啱時間,日本除街都係.唔同地方分別只係在於數量多少,隔一段時間睇翻啲相隨時分唔到打邊到.正當我頽晒諗住走人時見到遠處好光好似係有大形燈飾,行到埋去先至知原來係地盤用嚟照明嘅燈😮
分類彙整:日本
去鎌倉行個短山
鎌倉係繼京都之後我最鐘意嘅地方,離開東京市區大約一個鐘頭車程,唔算好遠.唔想山長水遠落京都行寺廟,去鎌倉都係一個好選擇.
今次行呢條算係熱門嘅小學雞路線,短程得嚟又多嘢睇.由北鎌倉站出發途經寺廟,公園同神社(仲有墳墓)直到終點長谷寺睇日本國寶鎌倉大彿,算係行程豐富.沿途唔會遇到大大聲講嘢嘅遊客,可以舒舒服服享受行山😊.
路線:北鎌倉>円覚寺>浄智寺>天柱峰>葛原岡神社>銭洗弁財天>鎌倉大仏殿高徳院
時間:2小時24分
全長:5.41km
無聊開箱文 – 飛機版LeTAO雙層蛋榚
今次去日本旅行時收到舊同事喺 whatsapp 吹水 group 傳來嘅資料,話有一間北海道好出名嘅甜品店將會進軍香港,摩拳擦掌咁話一開就要衝去試.估唔到事隔唔夠一日就比我喺成田 T3 fasola 入面嘅雪櫃見到呢盒嘢.以佢呢個外其貎不揚嘅外觀加上 1800Yen 嘅價錢,唔識嘅實在冇乜可能會買.今次真係要多謝呢位舊同事,如果唔係佢我一定會走寶了(可借我分到比佢嘅就只係得葡萄XDD)
買嘅時候店員拎住張紙走埋嚟,奇奇怪怪地用英文問我講要用乜語言,跟住就貼張紙上個盒到.原來佢地係要肯定你知道件餅怕熱,如果離開個雪櫃太耐就唔可放得耐要盡快食,再放番入雪櫃都唔得嘅.大至上係唔可以超過5粒鐘,咁我座飛得慢又成日delay嘅廉航,返到香港都用咗6粒鐘,再加埋座遊勻全機場嘅N車返到屋企都7粒鐘了,死梗啦.雖然有少少擔心但係都決定搏一搏,返到屋企唔理三七廿一照放入冰格,再訓多幾粒鐘就拎佢返公司.
單車遊金沢
去京都行個短山
行山最好就係可以交通方便時又多嘢睇,所以今次搵咗條一出地鐵站就已經係起點嘅路線.一條龍咁行晒京都東面幾個熱門賞櫻地點同寺廟,重點當然係可以行上山睇風景啦.目標係五山送火入面其中一座大文字山,即係啲日本仔每年唔知為乜事火燒山嘅地方.唔知乜春嘢係大文字?可以先了解下京都五山送り火再考慮去唔去行
路線:蹴上>南禪寺>永觀堂>若王子神社>八重墓所(回頭返若王子神社)>哲學之道>銀閣寺(前)>八神社>千人塚>大文字火床>大文字山>京都一周徑>七福思案處>南禪寺奧之院>南禪寺風呂山町>南禪寺水路閣>疏水分線>蹴上
全長:12.68 km
時間:7小時13分
其實今次行程同自己預計有啲出入,本來冇諗住去平安神宮,見啲櫻花靚就行咗過去.原先諗住以反時針方向由哲學之道上大文字山再落銀閣寺,結果又因為搵唔到路變成由銀閣上山順時針方向咁行返蹴上.雖然總共行咗七粒鐘,但實際喺山上走動嘅時間唔超過三粒鐘.如果只係諗住由銀閣來回火床,應該粒半鐘就夠.仲可以算係行個短山嘅
GPS 路線紀錄(已經刪剪行平安神宮部分)
Total descent: -713 m
又去日本行高尾
去日本行個短山
高尾山係東京其中一個紅葉名所,同時亦係熱門行山地點,山區有多條行山路線,有啲行到去冇雷公咁遠,有啲就比起香港嘅家樂徑仲要輕鬆.今次日本紅葉之旅就去行左個圈,感覺良好.
由於個 runkeeper 如常地(喺重要時刻)發傻,加上個 garmin 又唔多生性,今次路線記錄唔太準確
Total descent: -524 m
要去高尾山可以由新宿座京王線火車去高尾山口站,大約一粒鐘就到.不過要留意中途要喺北野站轉車,同埋呢條線有分急行同普通車,如果座錯普通車可能會座到發毛都未到.如果唔介意比多少少車錢, 最好都係座 JR 嘅中央快速(橙色線),一程去到總站高尾,然後再轉京王線座多一個站去高尾山口,中途可以大覺訓.高尾山有個官方網站詳細介紹路線,景點資料同座車方法,出發前可以睇睇


text:
Hello !
上回講到攪掂埋篇B , 正式結束 摩周湖第一展望台 ...
跟住就要往旅館 , 冇睇錯 ~ 的確係往旅館 , 雖然果陣係兩點半 ,
不過今晚入住 然別湖畔温泉ホテル風水 , 果程車認真唔簡單 ,
中途都冇乜點停過站 , 都要足足用了3小時零15分才到達 .
由於晨咁早就天黑 , 去到最後果半粒鐘 , 仲要揸夜車 , 真係攞命 .
而今次呢程車 , 分開三個階段 , 分別係橫斷既九曲十三灣 ,
跟住係黃昏既大直路 , (應該係 士幌町 果頭) 最後係入黑既夜車 ,
三個地方都有段片 , 有時間既話可以睇埋先至走 . ^_^ !!
首先黎既係 橫斷國道 , 行兩行就要轉灣 , 好難快得落手 .
途中經過一個叫做 双岳台 既地方 , 順便停低影番幾張 .
所謂 双岳台 , 其實只係一個避車處 , 並不是一個好勁既展望台 .
如果冇估錯 , 呢個應該係 雄阿寒岳 .
Zoom近D睇過 , 都幾勁喎 .
好簡單既一個避車處 .
側面有個小山坡 .
另一邊有幾棵冰樹 . XD
再過D有好多個岳 , 呢度何止叫 双岳台 , 直情係多岳台至真 .
攪掂上車 , 三分鐘之內影完 .
繼續趕路 .
行多一陣 , 見到另一個避車處 , 其實唔知呢度係乜野地方 .
起初以為佢係 双湖台 . (其實只係普通避車處咋)
後面又係一個小山坡 .
遠處睇到小小山景 .
Zoom近D睇 , 應該係頭先果個山 .
呢度都玩番個左至右 , 首先係左邊 .
中間 .
再中D .
最後係右邊 . (其實只係馬路一條 , 冇乜特別)
再繼續行程 , 又見 雄阿寒岳 .
跟住行左好耐 , 去到一個之前曾經參觀唔到既 道の駅 .
叫做 : あしょろ銀河ホール21
呢度有個展望台 , 不過最終都冇落車參觀 , 好彩冇落車咋 ,
再攪晏D既話 , 夜車時間又會增加 , 果然明智 .
見到呢味車 , 習慣上唔會跟住佢行 , 見唔見到左手邊有間便利店 ?
一陣屈入去都要避開呢部危險車 .
再行多一陣 , 經過另一個 道の駅 .
呢個道の駅叫做 : 足寄湖 .
之後就係日落 , 唔覺唔覺都揸左兩粒幾鐘 , 仲有成粒鐘要揸 .
呢段片就係黃昏大直路 , 幾好睇架 .
最後呢段就係入夜 然別湖風水 , 好得人驚既呢 .
其實唔係驚地滑 或者 有鬼 , 最驚既就係前面有對頭車 , 條路已經咁窄 ,
真係唔知邊個讓邊個好 ? 仲有驚既就係前面有堆雪 ,
咁就唔知好唔好硬闖過去 ? 所以有時間就睇埋佢啦 .
Bye Bye !


text:
上星期五去左尖咀一hr consultant公司見工,見consultant
呢次見工係最淡定0既一次,因為見工經驗太多,而且呢d有sell野成份既工唔受歡迎,所以今次見工,佢講多過我講.
聽完佢講覺得份工都ok,佢話做落0既話搵到一兩萬一個月一d都唔難
但番到屋企諗下六千蚊底薪實在太低,而且心底裡都prefer一份穩定收入0既工
去search下間公司0既inf,發現有個hrm師妹都in過份工,但佢個mentor叫佢唔好做,因為佢地人工低及有d呃人,所以下午間公司叫我第二日second in我都拖住先
星期六去遵理in hr,個location超好,未試過去見工咁快可以去到目的地,同個interviewer (係一個普通級數0既hr)好好傾,因為佢對我個oz trip好有興趣‧份工唔好0既地方就係一個星期番六日,星期六仲要番到三點,太長‧本來以為自已有幾大機會second in,但諗番轉頭個interview自己太causal,好似冇take it serious,講hr 0既野唔多.加上佢地本來係要求個有三年經驗0既人去做,所以我都唔敢太樂觀.anyway,搵左咁耐工,都好想佢地可以請我‧0係元朗番工真係唔錯,太近了,一出公司門口就有巴士站番上水,好幸福.
星期日去八月極力慫恿0既open rice網聚,要成$250.8點九要去九龍塘kcr集合,大家都好眼訓
原本心情仲ok,但當旅遊巴駛至上水,0係第一個"景點"粉嶺圍"落車見到天平村,真係覺得自己好戇居
八月九月都去過粉嶺圍,對果度冇興趣,所以我地去左順欣間小食店食野,tak仲番左屋企小便,我托佢幫我添水
then去雲泉仙館食齋,未夠鐘0係果度周圍行,有好多佛寺同涼亭,有個雕像仲做粗口手勢
0係一個個頂有好多雀仔0既涼亭整古九月話佢中雀屎,佢信
then食齋,言談間知道八月個網名叫"辡椒仔".有同桌0既人發現八月件polo shirt個領有d白色野,問佢件衫係咪污糟左,原來係雀屎.我都同佢一齊咁耐都冇發現,佢自己都完全唔知,佢頭先仲有份整古九月.
d齋老實講質素普通,一d都引唔起我0既食慾.去嘉道理農場之前八月換左件好過疕0既衫,有一個彷mcdonald logo 0既粗口手勢logo,i'm loving it變左i'm thinking it
到達嘉道理,發現冇咩睇,得d "out syl" (out of syllbus) 所以講唔出名0既植物 (問八月d花叫咩名,佢話"out syl"既佢唔識,答得好!! )同幾隻雀,時間唔知點打發‧
惟一大家都好鍾意0既係昆蟲館,因為有冷氣,裡面果個好似山洞咁0既蟻館仲有分體式冷氣,大家都唔想走.
原本就已經好唔想來0既tak當然唔會放過辡椒仔,不停"哦"佢,話又係佢話嘉道理好正好令人期待,叫佢快d扮個好雀躍0既樣出來製造氣氛.點知佢竟然講"我地不如去昆蟲館",頹爆.
then發現有一寫住遊人止步0既地方有馬,於是闖入去.為免俾人認得,我地講日文扮日本人‧初頭九月唔明點解要扮日本人,後來明白就入sai戲,見到隻馬時仲扮surprise做sai表情手勢講日文,估唔到佢可以咁搞笑.佢講得鬼咁好,真係以為佢識日文.
滯留昆蟲館.
then下雨,大家又心繫昆蟲館,於是折返,我仲帶頭0係蟻洞個concer位坐0係度休息,大家都跟隨.有人來,就講日文.等d人走sai,就關門等出面d人以為唔入得,果然見效,一直都冇人入來.
0係入面坐來磨時間真係幾頹,有難民feel,tak又再"哦""辡椒仔",連同樣俾八月"賣豬仔"來左0既九月都"可憐我地,話覺得我地好慘,一早起身出九龍搭車番自己屋企,then又要0係嘉道理做難民,大家都忍唔住為此大笑,tak打八月,害我地戇居左一日0既八月都笑埋一份.佢提議我地離開嘉道理去第二度等到四點半上車,我提議去林村,於是我地坐巴士去林村‧
一落車已有幾個村姑叫我地買野許願,我地買左3蚊一份既許願紙寫低願望‧我完全唔記得許願樹已經冧左,依家係唔可以擲野上去,只可以象徵式排d許願紙0係樹旁0既木板,難怪冇乜遊人.寫願望時仲鬼咁多蚊.
then入村參觀,八月話食3蚊一碗0既豆腐花,普通.then發現林村個公廁超靚,外面古色古香,裡面好似酒店咁華麗,仲有花0係洗手盤,大叫一聲好靚呀! then睇下魚就搭的士番嘉道理.果時先4點,suppose4點半先上車,但發現70%團友已上車sleep.
then去元朗,5:30先可以上大榮華酒樓食飯,故又要hea 30分鐘.出番大馬路搵廁所,then0係冇野行0既商場地台坐低再hea,像極自由行.
到大榮華,5"30已很多人,生意唔錯.openrice0係一包廳開左四圍台,好似去飲咁,同台0既人冇個識.仲幾靜.八月同d團友好好傾,我地幾個就好悶.d野食係好食,但唔係好好食.期間無線播左套講錯別字0既節目,好多團友都好有興趣,睇得入神.8:30埋單,餐飯咁多人食每人都竟然要夾成二百蚊,咁貴0既.
呢日係幾戇居,果二百七十蚊係幾唔抵,但幾開心.諗起auch講過去旅行去得開唔開心,最緊要係睇下你同邊d人去.其實我地同八月九月背景興趣都幾唔同,共同話題唔算多,但唔知點解次次去親玩都幾開心.


text:
2013年4月2日 星期二
「我的志願」
忽發奇想… 細個有一條好老套既作文題叫「我的志願」 奇實諗深一層呢條跟本吾係作文題 佢根本係iq test 中等智力會答醫生律師工程師 答呢d都係中等智力因為理性d諗 你個個寫呢d有幾多個真係做到 吾考慮實際情況 你不如寫你既志願係batman 變形俠醫嘜dull 再蠢d既答案係有考生以為真係問志願 我識有個朋友 真人真事.三兄弟 大仔答佢既志願係揸 巴士 二仔答揸小巴 三仔搭揸的士 佢阿爸當場噴血 我知你想講職業冇分貴賤 呢句說話既用法吾係隨意用 係有語境 個語境係同人地仔女講 我細個已經洞悉呢條題目既marking 呢條題目既答案個d乜醫生律師工程師 就係人都吾知實際呢班友係做咩 咁點解要答呢d marking 聰明既人就係歸納法做得好 上述個d職業既共通點就係搵到錢 所以聰明既同學係會睇到條作文題 真正係問 我的搵錢志願 能夠真正睇到呢條題目 仲吾係iq 200? 所以我應認為答律師醫生都係低手 呢d職業經吾起經濟周期 同民間藝術一樣會被洶汰 最聰日既答法係 我的志願是賺大錢 呢個答法係無敵 因為全句係 我的搵錢志願係賺大錢 有接受過教育都知呢句叫重言句tautology 係一定正確 而呢個就係成年人世界既marking scheme 搵吾到marking既細路會食蛋 搵到marking 既細路就係社會普遍認為成功一群
訂閱: 張貼留言 (Atom)


text:
Susanna好快咁於泥同怕羞草分開左,Susanna 一路整我一路問,你真係唔驚?佢話咁細條都睇佢唔到唔驚...
我拎起一株怕羞草起度睇,嘩!有一條不動聲色的蟲痴住起d 根度,我話比佢地聽,佢地個個都話睇唔到,仲話我對眼勁,其實係我配左副新眼鏡,所以睇野清楚左!佢地最後好認真都見到,於是我放低個株,又拎起另外一株,嘩又係有一條蟲痴住起d 根到,但今次條蟲就勁啦,識得爬o家,佢時而向上爬,時而向下爬,我真係好驚佢爬左落我隻手到囉
呢條蟲爬得咁勁,我係咁話相機呀,快d搵相機影低去,咁yuki 先至講peggy 有相機,明知佢有就一早拎入嚟,咁咪可以拍底個換泥過程嘛,呢條蟲爬得好快,要追住佢先至可以影到下面張相,大家落足眼力去睇下啦...
Susanna真係好認真咁幫yuki 整乾淨d怕羞草,連一些痴住起d 根一粒粒唔知係乜ge 野 (我地怕懷疑佢係蟲卵),Susanna好認真咁刮走去--->勁大膽
呢d 證據我當然比埋pinky 睇啦!pinky 一睇都話佢係一條蜈蚣我地兩個又走去同Susanna 講應該係蜈蚣,嚇鬼死佢呀
換完泥後Susanna話佢對手痕,其實我之前換完泥都有這個情況,相信係d泥土污jo,所以掂過之後對手會痕...


text:
2012年7月16日
參觀米奇家族所居住的小鎮!
東京迪士尼樂園 嘅七個主題園區,之前嘅文章入面已經出現咗六個.而呢篇文章就係關於後嘅一個主題園區,卡通城 Toon Town.
叫得做 卡通城,入面就當然係設計到好似一個卡通世界咁啦!呢個小型 卡通公園 Toon Park 入面啲擺設好得意啊!係卡通版嘅小動物!
呢架賣野食嘅小食車都係有卡通化架!車牌就係 米奇 個名,同埋佢嘅生日日期,11月18日.
響呢個屬於 米奇家族 佢地嘅小鎮中間,豎立咗一個 米奇銅像噴水池.
米奇家族嘅成員都有佢地自己嘅屋企架!先去睇下 米奇公館 Mickey's House.屋頂上面有個 卡通城 嘅招牌.入面係可以同 米奇 影相嘅,不過太多人排隊,我冇入到去.
間屋嘅前面有一個郵筒,仲係以用返 米奇 自己個臉型黎設計架!
屋外嘅花園就有 米奇 同埋 布魯托 嘅園藝擺設.
呢到仲泊咗 米奇 架車!唔知大家有冇響卡通片入面見過呢?
去到 美妮公館 Minnie's House 啦!( 佢地官方唔知點解譯咗做 美妮,唔係用 米.)
屋外同樣有一個以 米妮 臉型黎設計嘅郵筒以及一棵 米妮 園藝擺設.
屋後有一個後花園,花園內有一個愛情之井,米妮 佢真係好重視愛情架!
屋內就有一啲平常嘅傢俱同埋擺設,當然都係有卡通化啦!
引起我注意嘅,就係一張桌上放咗 米奇米妮 佢地嘅情侶相,同埋一束由 米奇 送嘅花啊!
之後就到 唐老鴨 啦!不過佢嗰到唔係一間屋,而係一架船.
船頭有一個 黛絲 塑像,好搞鬼啊,哈哈!
呢到亦有 唐老鴨 同埋 黛絲 嘅園藝擺設.
呢間 唐老鴨汽船 Donald's Boat 船上係一個小型嘅兒童遊樂地帶,有滑梯等嘅設施.至於船嘅周邊就有一啲小瀑布,而欄杆亦都配合返主題,係由救生圈組合而成架!
咦!船嘅對面有一棵好大棵嘅橡樹喎!你估唔估到邊個住咗響入面呢?
哈哈,當然就係兩隻花栗鼠啦!呢到就係 奇奇帝帝橡樹屋 Chip & Dale's Treehouse.
同之前各個 迪士尼朋友 嘅屋企一樣,樹屋外都有 奇奇帝帝 嘅園藝裝飾.
睇下!樹上有幾多橡果!佢地將呢到變咗做一個橡果工場,仲有工作表添!另外,橡樹嘅底下亦有一啲用黎處理橡果嘅器材,攪動一下,就會有花生醬嘅味道噴出!
係時候入去佢地間樹屋入面啦!個門口好細,配合返佢地細細粒粒嘅身型.我地咁大舊,就要用另一個門口入去啦!
屋入面掛咗佢地張相,亦有花生醬,牛油等嘅食材放咗響到.
去返樹屋出面,發現欄杆上有一個個嘅橡果做裝飾,好得意.
而 高飛 間屋就因為進行緊粉飾,所以冇開到,今年8月24日先會重新登場.經過粉飾後,呢到將會變成 高飛遊漆屋 Goofy's Paint & Play House,應該係可以響入面畫畫.
卡通城 主要分咗做兩部份,一邊係以上 米奇家族 嘅小鎮,另一邊就係城中心.城中心呢邊有一間城鎮會堂;我地 美國小鎮大街 嗰間就係服務中心,但呢間就只係一個裝飾.
城中心呢邊亦有一間商店,我仲發現,原來間商店本身係一間工廠黎架!呢到係專門用黎製作一啲小工具嘅,啲 米奇手套 經過部製造機之後,就會拎住啲小工具!
呢篇文章講嘅主要都係 卡通城 入面嘅佈置,但呢到唔係只係睇野嘅;城中心入面有一個大型室內遊樂設施,米奇小鎮 嗰邊亦有一個小型過山車,之後會再分享.如果俾你入住 卡通城,響呢個卡通世界入面生活,你又會有咩感覺呢?
於 09:32
標籤: 東京迪士尼之旅2012 [樂園]
訂閱: 張貼留言 (Atom)


text:
2012年7月17日
細看樂園中心位置的佈置...
世界上每一個 迪士尼樂園 嘅正中心,都係一個圓形,而不同嘅園區就會包圍住佢.呢篇文章就將會同大家分享一下 東京迪士尼樂園 嘅呢個圓圈位有啲咩擺設!
由樂園正門開始,直行穿過 世界市集,就會見到一個銅像,一個 華特迪士尼先生 同埋 米奇 手拖住手嘅銅像,而背景就係城堡啦.響銅像嘅後面,有幾排座位,不過係唔俾入嘅,我估可能係俾貴賓欣賞表演嘅座位.
響 香港迪士尼樂園,每逢有節日活動,中央位置周邊都會有一啲節日裝飾.東京呢到都一樣,我去嘅時候,就配合 迪士尼復活節奇幻世界,加咗啲節日佈置.
啲擺設好色彩繽紛啊!有白兔仔,復活蛋,以及一眾迪士尼朋友!咦!咁啱留意到,右下角嗰隻白兔仔好可愛啊!定係... 應該叫佢做橙兔仔?
行過少少,兩邊都會有另一個佈置.其中一邊就有 唐老鴨!
而另一邊就有 黛絲.大家又見唔見到木板上面啲樹葉畫咗啲咩呢?
周圍嘅燈柱上亦放上印有 迪士尼復活節奇幻世界 標誌嘅旗幟.
入夜啦!唔知你地又覺得配合咗燈光嘅節日佈置靚唔靚呢?
響 米奇米妮 嘅呢個裝飾嘅後面,原來有 高飛 響到架!亦有 HappyEaster 嘅字樣.
晚上時再次觀賞 迪士尼先生 嘅銅像,又有另一番感受...
唔知點解,香港迪士尼樂園 並冇設立到 迪士尼先生 嘅銅像.其實,一個銅像能夠紀念呢位創立 迪士尼公司 以及 迪士尼主題樂園 嘅偉人之餘,亦能夠無時無刻咁提醒我地,要記得佢嘅信念,咁都算係一件好事黎丫...
於 21:49
標籤: 東京迪士尼之旅2012 [樂園]
訂閱: 張貼留言 (Atom)


text:
2012年11月24日
樂園事物仔細尋 - 大街商店內的精緻小屋
又有一排冇出 樂園事物仔細尋,上次已經係分享 詭墳學院 校訓,但其實呢排真係尋唔到啲咩... 哈哈,上星期四行下行下,又咁啱俾我響 大街糖果店 發現到一樣之前留意唔到嘅物件!佢放咗響到咁耐,又冇咩理由留意唔到丫... 可能我成日俾啲商品吸引住,所以去到而家先注意到.
我相信呢個小屋模型都有佢本身嘅歷史或者特別嘅存在意義,如果唔係佢都唔會被放響到啦!但我真係唔太清楚佢背後嘅故事,所以惟有用純粹觀賞角度去睇下呢間小屋入面嘅野啦!
首先我地睇下客廳,牆上掛咗 米奇家族 迪士尼朋友 嘅相片,實物都整得幾細幾精緻,好得意.
另一旁就有茶几,茶几上面有一個茶煲,好似曾相識喎!原來係來自 美女與野獸 嘅 茶煲太太!
響佢嘅背後,就有 睡公主城堡 畫作,睡公主,灰姑娘 擺設;睇真啲,仲有 美女與野獸 嘅玫瑰!
咦!究竟係邊個咁冇手尾!睇完 木偶奇遇記,小飛俠 呢啲故事書之後,就咁扔響地下!
返返去小屋入口嘅位置,門口旁邊有一個專係掛帽嘅地方,你認唔認得出呢啲帽係屬於邊個嘅呢?
樓梯上有 獅子王 小辛巴 坐咗響到!但係... 獅子可以用黎做寵物?呢間小屋嘅主人真係夠膽識!
至於廚房入面就有啲 101斑點狗 嘅狗仔;不過,留意下狗糧碗,呢間屋好似唔只得呢幾隻狗仔喎!( 左邊嗰個比較朦糊,其實係寫住 Pluto,而右邊就係寫住來自 小姐與流氓 嘅 Lady.)
上到去睡房,有我鍾意嘅 Winnie the Pooh,好可愛啊!佢旁邊當然唔少得佢最愛嘅蜜糖啦!
我嗰日冇用到太多時間欣賞,如果你都覺得呢間屋好興緻嘅話,都可以去 大街糖果店 睇下;相信仲有更多嘅 迪士尼朋友 等緊你去發掘,話唔定你甚至會發現到自己喜愛嘅 迪士尼朋友!
訂閱: 張貼留言 (Atom)


text:
細細個既時侯好似嚟過一次WWF米埔自然保護區,
大個之後真係好想懷舊一下, 所以再一次報名參加, 搵番D童年回憶先!
今日得我同Hysan出發,因為呢個活動只適合4歲或以上小朋友參加,
呢個活動我係網上報名,WWF每個月都有好多唔同既活動俾大家網上參加,如果唔係咩特別日子,基本上都唔難報名,
佢每個導賞團大概只限20人報名,雖然唔難報但係都唔好等到太遲先去報名喎!
因為要早上10點就要集合,所以我一早起身同Hysan著好衫就Call的士去,由元朗出發大概用咗20分鐘度就去到,車費大約$70-80!
因為太早起身, 對眼仲係腫腫地, 食番個飽先做早餐先!
去到OFFICE向職員拎番個望遠鏡先, 望遠鏡喺個團費度已經包埋!記住導賞完咗之後要還番俾自然保護區
因為小朋友可能都未必掌握到點用望遠鏡, 佢哋只會將個望遠鏡緊貼住自己雙眼
所以喺活動未正式開始之先, 同佢練習吓用個望遠鏡先!
等多一陣都就黎齊人跟住職員姐姐就開始今次既導賞團啦,
佢拎住一個專業既望遠鏡,原來係SWAROVSKI,都冇諗過原來呢個牌字都有出望遠鏡!
一開始姐姐梗係講番10幾分鐘既簡介,因為參加既人有大有細有老有嫩,
所以佢個Tune都要就住小朋友嚟講,唔可以講得太深!
開始行到半路,有第一個景點睇吓啦,Hysan就拎住支望遠鏡去睇,
起初佢仲未掌握到點睇,因為佢對眼對唔準個窿,仲成日見到佢好似將個眼球掂落去支鏡到,嚇死我!
但係俾多少少時間佢,佢慢慢開始知道點用,當佢第一次話「我睇到啦」,
個吓我都有少少開心!好似覺得佢長大咗咁!
再繼續行多大約5分鐘度,有一個空地方對住條河!
有一隻人咁高既雀企咗係遠處,好攪笑!
望過去覺得佢好假,跟住導賞姐姐叫大家可以試吓用佢個支SWAROVSKI去睇!
嘩,原來真係好靚,你望落去個陣好似睇緊3D咁,超級立體!
行程大概行咗一半,去到觀鳥屋,我哋上到最高個層,一望出去真係好靚,
同濕地既分別就係呢度raw好多!你見到好多唔同種類既雀仔係度行,
仲有一種好似雞咁動物,但係佢識得游水架喎
之後入到去遊客中心,俾大家可以去吓厠所休息吓咁!
裡面冇咩特別,都係有D假雀同益智遊戲俾小朋友玩吓咁啦
再行番出去之後去到一個荷花池,係呢個時侯又咁啱有太陽,真係好靚!
我哋沿住條木橋行出去睇,橋2邊都有好多荷花,有粉紅有紫色,行出D有黃色同白色!正
整個行程差唔多個半鐘度,最後我哋冇call的士入嚟,我哋沿住條路慢慢行番出去,
沿路去到一個大濕地,見到好多好多白鷺!我同Hysan行落去,
佢哋好勁,只係離遠行埋去,差唔多50米佢哋都feel到,就已經飛走哂!
我都估唔到Hysan咁勢利,可以行番出去搭綠Van番元朗,都差唔多行咗25分鐘架!
可以搭76K或者17號小巴
Photo by CANON 5D Mark III, Len | EF 35mm f/1.4L USM
呀劍評語: 如果對於一D好想成個行程都好精采好充實的家長嚟講,呢度唔算好好,但係我鍾意夠RAW同夠自然,慢慢跟住導賞行,唔一定沿路好多嘢睇,但係感受到個種唔急唔趕,同呀仔享受親子樂的時光,特別開心!
米埔自然保護區簡介
米埔自然保護區是一片位於香港元朗區米埔一帶的濕地.於冬季,濕地有不少來自中國北部及西伯利亞的候鳥在此過冬.
1. 紅色小巴於元朗水車館街乘17號紅色公共小巴至米埔村,車程約10分鐘;於担竿洲路下車(近米埔村),沿担竿洲路步行至米埔訪客中心,需時約20分鐘.
2. 公共巴士於元朗鐵路站步行至朗日路南邊圍的「新元朗中心」巴士站乘九巴76K往「米埔」站下車(近米埔村),車程約15分鐘;然後從米埔村沿担竿洲路步行至米埔訪客中心,需時約20分鐘.
3 新界的士於元朗鐵路站乘的士直往米埔訪客中心,可告訴的士司機前往「米埔自然保護區白鶴洲停車場」,車程約15分鐘,費用約港幣六十元.
電話
27088885
www.wwf.org.hk


text:
老婆姊妹們 book 咗漁屋食放題,同外父慶祝父親節
漁屋食過兩次都係喺如心廣場,呢次因為姨仔訂錯地方,
結果去咗荃新天地分店
掛住食冇影相.
就質素論真係一般般,但以價錢論又確係幾抵食,
難怪經常爆滿.
食完呢個下午放題,本來各散東西,
不過幾個剛剛考完試o既細路就一齊想玩多一陣,
於是就同佢哋去咗隔離公園玩番陣
剛剛嗌走個天就開始落雨,都算好彩.
跟住我就要履行我o既承諾,同 Bryan 去油麻地現時點買 LEGO....
話說考試前同 Bryan 約法三章,如果分數達某一個標準,
就送盒 LEGO 比佢.
原本中文科撻咗Q 差少少.... 不過見佢尚算努力就放佢一馬照當佢過關啦
Bryan 同時睇中另一盒,想叫我買埋....
我情急智生,即時話如果佢全級名次去到指定目標內就送埋比佢
希望佢一兩個禮拜後會得到呢份獎品啦
Bryan 買完呢盒 LEGO,就催促我哋返屋企,話想快啲砌好佢,
結果返到屋企佢真係即刻動工,
到媽咪請完食晚飯後又繼續砌,連獎門人都唔睇
最後幾乎以一人之力完成..... 佢話好好玩哩~
喺去現時點時有段小插曲,
我比咗 Bryan 老友碩碩個老豆 Facebook's status 比 Bryan 睇,
我話人哋碩碩父親節就送盒 LEGO 比老豆,
你就要買盒 LEGO 送比你.....
Bryan 即時回應,話我都有送禮物比你架,
就係親手畫咗張父親節咭比我....
隔咗幾秒,佢個樣好似好懊悔咁,話原本唔想比我知,
想比個驚喜我,而家係我迫佢講出嚟咁咁
晚飯後返到屋企,我收到佢呢張既窩心又比佢笑死o既父親節咭,
咭面畫咗兩個火柴人o係疏化度,據了解應該就係我兩父子,
Bryan 解說係我父子坐埋一齊睇電視....
咭背都畫咗公仔,係無厘頭有隻穿咗超人斗篷o既飛天狗,
Bryan 解釋係頸巾,並唔係斗篷,至於點解畫佢上去就冇解釋.
至於內文,我都識背,
因為同一個禮拜前溫o既中文關於心意咭o既內文一模一樣


text:
2015年10月11日 / 星期日 (第二天)
15:08 ~ 16:11 | [JR]大糸線 糸魚川方面(下り) | 松本 → 信濃大町
(交通收費及詳細資料請往交通篇)
酒店:ニュー竹乃家
休息過後就慢慢爬樓梯返落地下.
離開松本城就沿住大街前往繩手通,不過哩日係星期日,所以大街亦被封做行人專用區,街道兩旁好多商販擺檔,有賣生果,包點,手工藝品,再加上街上店舖,每間行吓睇吓,每檔行吓買吓,真係好開心啊!
哩間係旅遊客務中心,遊客可以入去裡面攞旅遊資料外,重可免費借用單車遊覽松本市啊!
繩手通前有間神社
終於都行到去繩手通,反而哩到比想像中少嘢行,行咗一陣又返出大街.
街邊有啲果樹 ,但唔知咩果實嚟.
喺大街中心聚集咗好多人,有好多大鼓,小鼓放咗喺路中心,應該會有一場精彩嘅打鼓表演,但唔知幾時會開始表演,而且真係越嚟越多人從四方八面向哩個方向嚟,我哋都係離開哩個人多嘅地方會好啲. 之前上網睇人哋嘅旅遊網誌都話松本市係一個寧靜悠閒嘅城市,但哩日我完全感受唔到哩份寧靜囉!
跟住我哋去咗無印行咗陣,就去車駅前嘅松屋食晏就.
食飽之後我哋去咗超市入貨,因為哩晚會喺信濃大町住宿,上網睇過哩區嘅食市大多早收(由六點至八點),剩下的大多至十點,但選擇亦唔多,再加上後一日要搭早車,所以決定哩晚喺超市買埋晚餐同早餐,稍後去到旅館就唔再出嚟.
買好嘢之後,先帶兩位靚太去車駅等候室坐住等我哋返酒店攞返啲行李再同佢哋會合坐車前往立山黑部嘅入口處 – 信濃大町.
一個鐘車程,有手機在手就唔覺得太耐,亞姨問上山會唔會睇到雪呢!我就話咪傻啦!而家先十月,上山係睇紅葉,點會有雪呀!點知當我Click去Live Camera一睇,點解成個山頭舖滿白雪咖!我當場呆咗,我重諗住無雪,將釘鞋底pack咗喺大件行李到寄咗去高山.真失察!
四點多已經到咗信濃大町駅
哩晚住嘅旅館就喺車駅旁,喺車駅行過去五分鐘內到.出駅轉左見到指示牌跟住行就會到.
見到養老乃瀧嘅牌,大家都覺得係養老院,其實係間燒肉店.
話咁快就到咗旅館,雖然外表好似有點舊,但入到裡面感覺又幾唔錯.(酒店詳情請往 ニュー竹乃家)
同埋網上話辦理入住手續嘅係個伯伯,但接待我哋嘅係一位太太同一位中年男士,太太只識講日文,見我哋係外國人後就留待中年男士幫我哋辦手續.佢可以用英文溝通.
哩位先生問我哋聽日幾點上山,基本上嚟哩到住嘅人都係準備第二朝一早上立山,我話要搭七點開出嘅巴士,跟住佢就比咗立山黑部交通時刻表我哋後就帶我哋上房嘞!房間係二樓無電梯.
兩位靚太嘅房有洗手間無浴室.我同大笨蛋嘅就無浴室無洗手間.因為哩間旅館有浴場,所以太多房間都無浴室.為免一陣會太多人一齊去沖涼,所以襯時間尚早,先去洗白白.
浴場比想像中大同企理,因為之前上網睇好似話到個浴場麻麻地,但我哋又覺得都唔錯喎!
沖好涼都搞掂嘢傾陣計就開餐嘞!雖然簡簡單單,但大家都食得好開心,旅遊心情真係唔同啊!
食飽後各自返房搞自己嘢!我同大笨蛋臨瞓前再去浴場浸一浸,然後就早早上床瞓,因為要抖足精神為咗第二日嘅重點行程 ─ 立山黑部.


text:
2014年10月28日 星期二
28 則留言:
遲D可能兩隻一齊(則)曬入個窩都唔頂回覆刪除回覆
我都希望見到咁o既塲面刪除
睇住佢地相處的轉變,很窩心的“連續劇”﹗回覆刪除回覆
應該會越o黎越好刪除
兩个好似几好朋友喎回覆刪除回覆
friend就未friend,不過都可以近距離一齊囉刪除
有張咁寬敞嘅床, 梗係瞓床舒服 d 啦, 佢哋好識揀呀 XD回覆刪除回覆
咁張貓床邊可以“朗”住個頭,都舒服o架刪除
佢地慢慢適應了... 唔打交就好好了,始終「先入為主」回覆刪除回覆
佢哋都無試過勁打交,係有時Charco仔追住佢o黎撲佢嚇佢囉,有時Marble見有貓行過身邊驚出手打走貓囉刪除
遲d齊齊瞓喺個窩度,yeah (^∇^)回覆刪除回覆
我都好期待想見到呢個情景刪除
佢地可以一齊玩啦??回覆刪除
好好笑呀回覆
暫時都仲係近距離接觸刪除
可以合照好開始喎回覆刪除回覆
一直都可以近距離相處刪除
似乎你两個大仔,無Bill Bill 咁激,相信會快過我Bill Bill 接受新仔回覆刪除回覆
本身Marble從來無主動搞兩貓,兩貓覺得佢無咩威脅性,所以比較容易接受佢刪除
好中意Marble仔見天師仔霸咗好無奈嗰兩張相, 個樣真係好慘..hahah回覆刪除
遲d會一齊訓啦!回覆
張床同貓床都係Marble仔地盤o黎,俾天師仔霸咗,又無得發作,當然無奈啦刪除
開始有交流好快就做到好朋友回覆刪除回覆
暫時大都都仲係相敬如儐刪除
咁charco 瞓邊呀?回覆刪除回覆
佢平時多數係廳個架頂度瞓,或者瞓電腦椅,夜晚至會入房陪佢老豆瞓刪除
真係幾老友喎~回覆刪除回覆
其實仲未friend,只係可以近距離接觸吓刪除


text:
今日睇蘋果講香港嘅御宅族, 話香港雖然表面上女多男少, 但實際上正值壯年(即20至39歲)的香港人之中, 男女嘅比例達到1.2比1, 即係話每六個港男之中, 就有一個搵唔到港女.
報紙話: "九 成 熱 愛 動 漫 畫 的 本 地 御 宅 族 沒 有 女 朋 友".
在這為數有成六十萬咁多個寡佬當中, 有幾多係御宅族就真係無從稽考, 不過我身邊嘅同事們都有一定嘅參考性. 我果team有十個人左右, 全部都屬於20至39歲依個範圍. 當中有四個已婚, 一個將於年內結婚, 睇落都唔錯, 有成一 半人結到婚. 不過有兩個未結婚嘅就有啲御宅族嘅影子喇: 冇女朋友, 覺得女朋友唔重要, 甚至認為打機睇漫畫比起女人更加重要 (起碼我冇聽過佢地講吓邊個女明星靚又或者邊個身材好咁).
咁啱蘋果就搵咗一個自稱科技大學機械工程系畢業嘅engin仔去訪問. 唔通讀工程嘅真係比較容易成為御宅族? 冇錯! 外國工程師學會做過研究, 工程師/科學家比起普通人容易有自閉傾向. 如果兩公婆都係工程師就慘喇, 生出嚟個仔好大機會有自閉症.
話時話, 我自從讀小學開始一直懷疑自己有自閉症. 如果唔係, 又點會日日寫blog嚟發洩不滿呢!?


text:
今日係碌齡朋友幫琪琪攪生日,ben好好咁主動做攪手,如果唔係,可能真係無人攪了,呢個圈子的人,通常只會叫,好少做,包括我...哈哈!
呢度環境幾靚既,但我地的檯實在太細同太迫了!不過亦可反映好多人都有比面出席,琪琪多哥哥姐姐錫吧!
食物方便,較為參差,有d好食,有d唔好食,我個黑松露海鮮飯就好正喇,可能係廚師推介啦!
飯後就玩左陣明記killer,但可能係長方檯太長的關係,玩得唔太方便,但都有幾part攪笑場面,好似sa自己扮係killer咁,我又以為自己死左,攪到亂晒龍,哈哈!
切蛋糕時間,ben原本想買兩支旗插係蛋糕上寓意琪琪攪下笑,但搵唔到,唯有用手畫啦!不過佢呢個 idea其實真係好攪笑,可惜可惜!
拆禮物時間,琪琪見到個膠袋就好開心了,因知道係同單車野有關!
下...單車衫?咁質地既咩?個款仲...岩阿爸多d喎!
件衫其實係ben自己既衫黎既,佢呢招係整古琪琪!但琪琪亦好配合,估到ben整古佢都照著上身比大家睇,睇下岩唔岩身喎!ben出晒名臭汗多,琪琪真係勁!勇!呢個真係一個開心又笑到碌地既笑話!
健黎唔到食飯,但自備左一張生日咭,上面有晒佢同pui yee的祝福字句,呢下真係好有心,我本身係重文字的人,對d咭呀信呀都覺得好有心意,呢下,真係唔係睇價值,唔係十蚊,廿蚊既問題,就算張咭係一蚊,我都覺得好有心,真係花時間去揀張咭,去寫d祝福上去喎!雖然唔係我生日,我都幾多謝阿健!
呢件衫就係我地送比琪琪的生日禮物!呢份禮物係ben諗架,其實我真係好慚愧,我根本無為意細妹有咩需要,都係ben有次碌齡聽到琪琪問sa d單車衫係邊度買,傾左好耐,佢就知細妹想買!
單車衫係前天跟ben一齊去買既,其實仲有好多款,不過d款真係麻麻,但件紳士單車衫好攪野,如果sa著都好攪笑!
14 April 2008 (Mon)
講返呢個生日會,其實都要多謝ben,佢當中做左好多野係大家唔知,因為呢個圈子可能多人既關係,就會多意見;ben 今次花左幾多時間諗地方,仲特登吟荷包自己出左五十蚊做個cafe vip,因為想搵到個可以圍埋一班人的地方;揀蛋糕方面,又計過出去買的話,cafe會收四十蚊切餅費over budget,最後都係決定係cafe買佢地的cake,又特登去落訂,仲有度"計"整古琪琪等等...老實講,佢自己仲拎五十蚊黎做 vip,連我自己都未必會咁做...
我係度講,係因為想大家知道ben係好有心做左好多野既,因為佢都好錫琪琪!同埋今次又係佢做攪手,希望大家開開心心...但...
以下既野,我諗左好耐,個心好唔舒服,不過我都只係抒發下個人感受je:
咁大隻死貓我真係啃唔落
公平唔公平,咁多年朋友,點會唔明?之前亦有過好多問題,我想講,個point唔係公唔公平,因為就係好難做公平,ben先問大家意見;但點知都係有呢個誤會,好似係迫住夾咁,點解要諗歪?調返轉,如果唔事先唔問清楚各位,唔問又會有咩後果?咪仲比人鬧死...朋友一場,唔願意,有意見可以講(就好似呀健,佢黎唔到食飯,坦白話唔洗預佢,咁咪唔會有誤會囉),何必搞到咁唔開心?
我想強調,就係因為知道好難做公平,先問大家意見;個point係點解有問題唔開始時提出,貴定平?買d咩?都可以問架,又唔係一定要夾,大家都咁多年朋友,點會唔明,都係發表下意見之麻!
究竟BEN同每位朋友講時係點講,係咪溝通上的誤會呢?我唔確定,我當時只相信攪手係問清楚左...但攪到咁,真係好唔開心,因為覺得攪手花左咁多時間心思,某d位已諗過度過去配合所有人,但都係得個吉咁.
我最最最唔開心係,有人覺得:今個月係G細妹生日,G梗係知細妹想要咩啦,份禮物係G主使要買既,攪手同G咁friend,實和議啦,冇野架,叫我地夾咋麻!
咁大隻死貓我真係啃唔落!!!
我想講,BEN係問左大家,手上楂住幾多budget先去買的,並唔係買完先叫大家夾錢!
點解會買呢件衫,我亦一次過講埋,唔係因為琪琪係我妹至會買呢件衫,一開始我都冇咩idea買咩,我地屋企慣性買唔到就封利是,係ben講琪琪問過sa單車衫d野我先知,呢個idea唔係我主使的!為免大家誤會,我亦同ben講好唔會同一份,就係知人言可畏,我諗住買單車鞋,ben就拎大家個四百蚊去買單車衫;但去到單車鞋揀唔到,四百蚊的衫亦揀唔到,我地先話買呢件八百蚊既單車衫,係唔影響大家原則下,我包底!
故事講完了,我只想為自己食死貓呢件事申冤,因為先問後買,先買後問呢件事,同埋係咪我主意話買呢樣野,我一定要相當執著,關乎我聲譽問題!至於之前知唔知禮物幾錢,我相信無論我點講,都係有唔同意見架啦;有人問我為咩咁嬲,如果人地係要委曲黎講我,唔值得為左咁而唔開心,越嬲咪即越在乎...無錯,可能我真係太在乎呢朋友!


text:
有一日,另一位伯伯老人乙搬入嚟,住喺另一張床,嗰張床同個窗有一段距離,由於角度緣故,佢睇唔到窗外面嘅景物.加上老人乙患有一種罕見嘅腰骨痛証,須長期卧床,每日除咗睇住天花板之外,真係無乜勢藝.
過咗無幾耐,兩位老人開始變得熟絡.老人乙對老人甲非常羡慕:你就好喇,可以睇到窗外面嘅景色;我就慘喇,每日除咗瞓著覺,所有時間都係對住個天花板,真係悶都悶死.
老人甲聽完之後,覺得老人乙真係幾慘喎,跟住安慰佢話:雖然你睇唔到窗外面嘅景色,但係我可以形容俾你聽,咁你就唔駛咁悶喇!
自此以後,老人甲每朝望出窗外,將睇到嘅景物,好細緻咁形容俾老人乙聽.老人乙先至知道原來出面有片好大嘅草地,遠處有個美麗嘅湖泊.
夏天鮮花盛開,
綠草如茵,野鴨悠閒地喺湖中游玩;
秋天嚟到嘅時候,所有樹葉喺一夜之間變成金黃色,景色怡人;
到咗嚴寒嘅冬日,大地鋪上厚厚嘅白雪,非常美麗;
冬去春來,樹枝開始長出綠葉,部份更開滿花朵.
松鼠經過漫長嘅冬季,都趁機走出嚟搵嘢食,大地充滿生機,朝氣勃勃.
老人乙雖然唔係直接睇到窗外面嘅景色,但透過老人甲嘅描述,亦深深感受到窗外面美好嘅世界.
所謂天下無不散之筵席.有一朝,老人乙瞓醒,照往常一樣,同老人甲叫聲早晨 ,但叫咗好多聲,老人甲都無作出回應.老人乙心感不妙,立即按動緊急鐘通知老人院.其後發覺老人甲氣若柔絲,經過幾小時嘅搶救不果,最後返魂乏術.
老人乙知道呢個消息之後,感到非常難過.除咗冇咗一個好朋友之外,以後再冇人形容窗外美麗嘅景色俾佢知.
過咗一個禮拜,個床位依然無人搬入嚟住.老人乙於是問姑娘可唔可以調過去嗰張床.姑娘話冇問題,老人乙覺得好開心, 因為佢有機會坐起身,自己親自睇睇窗外面嘅景色.
調咗床位嘅第一日朝早,老人乙用盡氣力坐起身,懷住興奮嘅心情,因為佢係第一次自己親自睇窗外嘅景色.但當佢望出去嘅時候,整個人呆晒,因為佢乜都睇唔到,只係見到一幅磚牆,
佢好失望同埋好奇怪,心諗:點會喺一個禮拜之內,咁快就起好一幅磚牆? 而出面啲風景咁靚,唔應該起幅牆擋住晒喎?佢非常失落,於是趁姑娘巡房嘅時候,問過究竟.
姑娘笑住回答:老人院不嬲都係有圍牆圍住,恐防老人家走失.而老人甲係盲個喎,就算風景點靚佢都睇唔到喇!
老人乙聽過姑娘呢番話之後,有啲難以置信,因為老人甲將外面嘅景色形容得真嘅一樣.而相處咗咁耐,佢都唔知原來老人甲係盲嘅!佢不斷反思,最後恍然大悟,兼且得出以下結論 :當你懷住樂觀嘅態度,就算面對困境,亦會處之泰然.對於降臨喺自己身上嘅不幸,千祈唔好怨天尤人,要積極面對,所謂《樂乎天命復奚疑!》樂天安命呢句說話講得好啱,無可置疑!
各位網友,唔知你哋有冇另一類高見呢?
(完)


text:
北海道既最後一個full day, 終於放晴, 其實黎道東我最期待係知床五湖, 難得有藍天, 老公係酒店房影出去, 即刻發現相機有污跡, 好彩及時發現, 唔係全部相都有黑點
路過既風景都好怡人
終於去到知床五湖入口, 已經泊滿晒車
一條路只須行四十分鐘, 一條路要行個半鐘, 我梗係行短個條啦
呢條路唔洗錢..... 但原來只可以遠觀, 因為係一條高架路
真係好美麗呀..... 跟住就有d後悔.... 因為唔可以再行入去, 另外條路係要比錢嫁
如果山上面有雪就更靚
值得一去啊
離開五湖, 我地向羅臼進發(老公一直話個度係羅白, 果然係文盲)
沿住知床橫段30分鐘就到羅臼, 但冬天會閉鎖
知床峠可以清楚見到北方列島, 期間見到一個日本導遊一直話個幾個北方列島係屬於日本, 真係唔知好嬲定好笑, 我地而家見到個片陸地, 應該係國後島, 成日都覺得俄羅斯好神秘(不過小妹十多年前都去過, 當時俄羅斯好窮, 最記得飲茶加奶要比錢, 同埋我唔見左200美金)
朋友覺得去羅臼好遠, 如果唔係行橫段真係好花時間呢
當然又要醫肚啦.... 我地係知床黎既時候一直見到呢部mini, 個車牌係足立??? 東京黎既車???
知床地雞漢堡好好味
呢個海鮮拉麵都係超級美味
我地食野既地方其實係道之駅, 下面係買野嫁, 未見過咁大既八爪魚鬚呢
又係老公沉迷既滝
呢個算係日本滝之中比較大
我地都覺得部單鏡機開始唔係好得
日落好美
接著都係好期待..... 船長之家極度豐富蟹宴


text:
今朝6點幾老公起身熄冷氣,我好醒訓又點會唔知,點知我郁一郁隻腳就抽筋,小時候開始常常係半夜時隻腳就會抽筋抽醒我,但唔知幾耐開始漸漸少左,而家有時想伸下懶腰或郁下隻腳feel到隻腳想抽筋,我就會立即停止所有動作,等佢自己舒緩一下.
我坐左起身用手禁住隻腳,但隻手唔覺意批左老公一野,佢有D勞氣問我咩事?我話隻腳抽筋丫!佢就起身幫我整.不過,起身後隻腳仍有想抽既感覺和酸攰.
今晏晝等到阿媽放工3點幾返到,我又同阿B玩左一陣,約4點我就回老公家,因為近排天氣唔好肩頸都好痛,隻腳又抽抽地,又唔駛帶飯比老公,而我又食減肥餐,種種因素之下就回去.
起初諗住整餅,但有朋友來電問下我近況,大家都講左好多野,講大家結左婚幾耐,都唔覺自己老,但一講到見到D小朋友唔認自己老都唔得,眨下眼阿B又話讀〝Pre-school〞勒!
掛線後開始磅材料,但糖霜唔夠,所以放棄左想整既野!咁我又搵下再有咩可以整喇!又諗下整左我又唔食得,平時整完都幾乎唔會食,但突然想到唔食得,又再搵搵下連Mood都冇埋索性唔整.其實,尋日我6點幾食完減肥餐又唔駛帶飯比老公,所以就回老公家去,見咁早都諗住整下餅,但〝整下呢,整下撈〞又夜,咁就放棄左.兩日都檀唔成,唯有擇日重賽喇!
突然,記起老公尋晚話間屋好污漕,所以我就掃地拖地,平時老公係到我唔好以將全屋既野離地,而家趁佢唔係到就可以澈底執一下勒!
頭先返嚟拎左袋好重既野就忘記左要去買金菇,又唔想落街就叫老公放工幫我買,佢話放工去到再打比我,我問佢晚餐食乜?佢話唔知.
今日lunch冇食到沙律,唔知係咪咁就特別肚餓,餓到有D胃痛,所以一陣叫老公幫我買多個西蘭花,順便買埋西柚.老公諗左好耐先諗到去買粉食,不過佢買晒野比我之後先再自己再落街買粉食,因為粉要去另一邊買.
老公〝惠康〞西蘭花唔知幾多錢3棵,我用刀仔cut時好淋,食落就好苦仲好似有農藥味添!我煮左一棵食左幾舊,連未煮2棵都棄掉左,而西柚買左2個,前面深色係我之前買與老公2個相比,佢果2隻一定好酸好難食,我諗住〝鷗〞下先.
前幾日老公講明晚零晨2點45分有波睇~荷蘭vs俄羅斯,佢係荷蘭粉絲緊係想睇喇!不過,要去肥阿哥家先有得睇,因為Now先有得播,但佢又唔知肥阿哥睇唔睇,怕阻住佢地訓覺.
頭先老公又再提多次,冇幾耐阿嫂來電問明天有咩攪作?我就將老公想睇波既事話左比阿嫂知,不過,老公又話要睇明天幾點放,因為佢怕好攰支持唔住,講講下阿嫂話肥仔明天要返工,都係問一問娣婦會唔會回娘家吃飯,若然係就會帶埋阿B去,然後再打比我.娣婦要回娘家吃飯,咁我地就明天再聯絡睇下點樣,先決定.


text:
尋日同朋友食晚飯時,講開我幾時派到樓,我話上次打去房署問過大約9,10月會派第二次.
今日我又再打電話去問,hotline非常繁忙,我唔留電話不停打到有人聽為止,今次呢個人講野好快好急,感覺到佢好想多D講完打發我走.佢睇電腦話根本都未到你個number,但我已派左第一次勒喎!再講都係話〝Number未到你〞,總括嚟講都係一句〝要等,唔知幾時〞.
我地係第一次入息審查失敗後,同老公傾好又計好每個月最多可以開幾多個鐘O.T.,然後老公一過左quota就唔打咭來O.T.做野,但而家新官上任,而且四字人又換晒,乜都揸正來做,加上有個黑人憎四字人,我在此稱呼佢為〝公敵四字人〞,因為每個人都想同佢開拖.
佢每人mark低佢地返和放工時間,加上而家用pass拍咭in,out,唔同以前打咭,所以冇得走盞.老公話佢唔知向四字人老闆面前講左乜野,所以要咁做,因為office果邊冇mark時間.
〝公敵四字人〞仲成日篤老公背脊,向四字人老闆打小報告,老公與另外幾位同事都做到唔想做,想走人.
朋友知道老公公司方面咁棘手,所以紛紛都叫我生BB,如果咁拖拖下就唔會再想生,況且你兩公婆都鍾意小朋友,現在只不過將我計劃既次序換轉左,這是唯一既解決方法,我都明白佢地用心,而家間中都有同老公講不如唔好生,但老爺又想抱孫,其實,生並唔難,養先難.
我有左BB係會有間屋,但有左間屋,我要搵工,但萬一搵唔到,BB一日一日長大咁點算?到時我唔想活在貧窮線下又或者要攞綜緩過活,我唔想乜都比唔到小朋友,令佢自卑.綜緩留返比真係有須要既人,我大人大姐,有手有腳,有氣有力唔須要D咁既野!
朋友話公屋係比拎綜緩既人住,我覺得係政府問題,佢地批綜緩太寬鬆,相反公屋就咁緊.拎綜緩多數都係住公屋,好似老公有個同事話,佢屋企樓下間酒樓每日過半數都係拎綜緩既人〝打墩〞,仲要係一個女人拖幾個小朋友係到嘆茶,生多幾個拎綜緩錢會批多D,呢D咪寬鬆囉!但唔係個個新移民都係咁,都有自食其力既!
之前報紙都有講老公同事住果區係拎綜緩之冠,我從來都唔會奇視任何人,呢D都只不過係政府問題,點解同樣都係政府政策分別會咁大,難度要人人都去拎綜緩先可以住公屋?
尋晚老公話到時真係攞唔到屋,我就搵野做,然後儲錢去買樓,至多買新界果D~平D嘛!


text:
今個週末, 如果你從外地坐飛機返香港就真係唔好彩喇, 因為的士罷駛, 攪到啲人要由機場行出東涌搭車呀, 陰公.
的士罷駛, 原因係機管局突然將電召的士同客貨車上落客區, 搬到無雷公咁遠. 如果你有試過响機場call的士, 都會知道個新上落客區係幾咁遠, 亦可能明白點解啲的士司機咁火滾. 其實啲所謂電召的士, 九成九都係有折的士. 你諗吓, 機場咁死遠, 唔係有七折八折的, 打死我都唔會坐的士去機場. 機管局咁樣做, 擺明係想打擊的有折的士同客貨車.
有人會話, 八折的有法不依, 理應打壓. 不過如果話你知, 明明屋企個香港寬頻可以$128無限上網, 而政府卻限住要收$198一個月; 又或者和記同你講3G可以$38無限分鐘, 但係電訊管理局話唔得, 迫佢收$98, 咁又有冇問題呢?
既然有的士司機比八折, 甚至七折六折, 即係話的士有減價空間啦, 唔通人地會做蝕本生意咩. 咁究竟有邊個會反對的士減價呢? 當然係個班揸住個幾佰萬的士牌嘅人啦. 事關的士一減價, 個的士牌即刻貶值, 身家縮水, 重分分鐘負資產嫁. 而政府為咗保障有比專利費嘅巴士同鐵路, 亦都唔想的士減價. 就係因為市場被扭曲, 先至有八折的依種畸形產物出現.
下次坐長途的士, 不妨call架八折的, 為爭取小市民嘅利益出一分力.


text:
如果要打工仔選出一個最乞人憎嘅組織, 我諗非僱主聯會莫屬. 正如工會天生係要偏幫打工仔一樣, 僱主聯會嘅天識就係要幫啲老闆出聲.
究竟依個香港僱主聯合會係乜嘢人攪, 有幾多個會員, 大家可以去依個網頁
睇睇. 全香港有過萬間大中小企, 你做緊果間又係唔係會員之一呢?
噚日佢地就發表咗個調查, 話佢果125個會員表示, 今年會加2.9-3.1%人工不等. 嘩!有人工加好丫. 不過我想提醒大家, 喺依家香港通脹接近3%嘅時候, 加3%人工即係冇加過. 如果你公司加少過3%, 即係話佢減咗你人工!
佢地重話, 僱主要挽留人才, 唔一定要加人工, 可以諗下在職培訓, 男士產假等. 唔該啦, 在職培訓係基本嘢下話, 駛唔駛要向公司叩頭多謝呀? 男士產假? 係香港啲孤寒老細先至唔比, 外國公司一早有啦. 重有成一講埋啲乜嘢薪酬同表示掛鉤, 做高層果啲, 有功就邀, 有鑊就細嘅揹, 加人工就永遠梗係多過下面, 又唔見啲所謂僱主出聲?
僱主聯會嘅角色, 就緊係要唱淡人工加幅, 好等手下唔好隨便跳槽之餘, 老闆又唔駛惡性競爭咁加人工留人. 不過大家唔駛擔心, 驚自己老細會聽依班人豬噏. 事關如果跟足佢講, 打工嘅自然識為自己作打算, 做老闆嘅始終會受到報應, 最後咪攞嚟煩.


text:
噚晚原本只係諗住煲芋頭番薯糖水,但諗諗吓又想整埋湯丸,因為好耐無食,心思思好想食到黏黏糯糯嘅湯丸.入到廚房,望吓望吓個芋頭,又突然間諗起早前上網睇到好幾個芋圓食譜,咁擇日不如撞日,反正都買咗芋頭,就整芋圓啦!
材料:
芋頭 200 克
木薯粉 80 克
水 適量
- 芋頭切片,隔水蒸熟後用叉壓爛成芋蓉.
- 將木薯粉分三次加入,用叉邊拌邊壓入芋蓉內,形成麵包糠狀.
- 逐少加水,慢慢攪拌成不沾手粉糰.
- 粉糰分成 4 份,分別搓長成幼條狀,之後切粒.
- 煲滾水,將粉糰粒放入,煲至翻滾並浮面即可.
今次買到個好粉嘅靚芋頭,不過都幾乾身,所以
都加咗唔少水,但上網見到台灣人整時
係完全唔使落水都可以搓成糰.
製作比想象中容易,即使雙手及玻璃
砧板無先灑粉都完全唔會黏.
我諗我會比較鍾意啲芋頭唔好壓得咁爛,
有番少少芋頭粒咬到會好食啲.
Notes:
- 基本上芋圓係用芋頭加澱粉製成,所以可以選用各式澱粉,如薯粉,粟粉,番薯粉
等,而用木薯粉製作嘅芋圓會比較有彈性,即使凍後都唔會變得硬身.
- 拌粉糰時,水嘅用量係受到澱粉嘅吸水量,芋頭嘅含水量,以及天氣濕度所影響,
所以必須逐少加入直至能夠拌成糰,若果一下子加多咗水的話,可酌量加入澱粉.
- 做好嘅粉糰粒可以撒上少許澱粉,每粒粉糰都沾上粉後就可以放入冰格保存,毋須
解凍即可直接放入滾水內煮熟.


text:
是咁的
真係屌你老母呢
SIMCITY真係失敗到冇人有
BUG多到痴那線,AI重要個個用屁股諗野
富豪區周邊起曬商業區十幾廿間商店你班Hi Hi有錢佬同我講冇地方消費
6間警局圍裘住個犯住O個間屋都同我捉唔撚到條Hi Hi
班小學雞逃學關我撚事咩
同我講唔起學校就走人,你老母小學中學大學有曬學位校巴站都插滿成個城話冇學校番你有冇野
最撚ON9係工業區同我講冇人番工,住宅區同我講冇工番,之後工業區崩潰,失業率高升出曬罪犯黎打家劫舍
顧問話城市太多流浪漢,市民投訴太多流浪漢,但係報告同我講冇流浪漢,去睇公園數字都冇流浪漢
係我班靚係份報告度造假數據定係班顧問同市民HIGH撚大左
最撚勁係高知識水平高技術同高收入人士唔去番大公司而選擇走去炸薯條,冇人番高三高行業,最後同我講缺乏高知識水平高技術同高收入人去工作,痴撚線
SIMCITY你撚事
EA你冇撚野呀哇?
重要ONLINE VER. 好鄰居玩BUG城,全個城都係住宅區,冇工業冇商業,水電都唔Q起乜都向人買,之後十幾萬人既城100%失業率,但係又有公園鎮住開心度,搞到全城十幾萬人開開心心齊失業,呀Hi 你個公園又唔知點解會有收入,搞到經濟體系完全冇問題,我真係懷疑佢地個個去公園做援交,最後因為100%失業率每個鐘出千幾二千個犯去其他城搞事
我頂條Hi Hi重要改個城名做葛咸城,又冇蝙蝠俠剩係狂出犯我屌你老未有向撚用咩
SIMCITY我屌你!!!,真係好撚伏,D AI真係蠢撚過愛港力班國寶,而班顧問都個個譚耀宗咁戇裘,更加唔好講觀光客洗唔曬D錢唔會出城依個問題
酒店租霸加引發交通問題,完全同蝗蟲一裘樣樣
Hi Auntie,三百幾文錢就咁冇撚左,我當我用左黎買DS3算
SIMCITY我Hi Auntie!!!!!!!!


text:
自己搵位坐低,枱面放左一個膠籃,入面有匙羹同茶杯,另外重有一壺類似普洱茶嘅物體,咁當然重有一筒筷子喇!就係咁多,到左今日都重係咁安排,淨係中間試過一次裝修,改
歪個門口咁大把!餐牌呢,咁就要岳高頭喇.
第一次去對住掛得高高嘅餐牌真係不知如何是好,因為佢嘅量詞令我非常困擾,咁係乜嘢咁難明呢?窩,個窩字呀!佢話小窩米線連兩個餸20蚊,之後一個餸加2蚊.咁對廣東人嚟講,窩親就好大碗㗎喇嘛,揚州窩麵呀,蟹肉窩伊呀,雞絲窩米呀呢尐叫做窩呀呀嘛,咁食晏喎,一來邊食得落一窩嘢呢?之後博中眼瞓咩,二來咁大窩至收20蚊,嘩,用尐乜料嘅,真係有小小膽戰心驚呀!但係見另外兩個同事都係咁叫,重要加餸添,又點清菜,又炸雞翼又炸豬扒咁,重整左窩田七氣窩雞!
咁唔通我重扭扭擰擰咩,既來之則安之,叫窩炸醬腐皮呀,心諗炸醬撈左落尐湯度即係冇嘢,咁腐皮都好易食呀,大碗得滯都唔駛好似食剩好多餸咁咁浪費呀!
落完單之後人開始多,一張四人圓枱原來可以坐六個人,放在中央嘅大枱就更加係物盡其用,我地三個人坐四人枱,本來要插兩個人落嚟,但老闆話我地叫嘢多唔夠位罷至可以自成一國!但係人搭枱唔等於坐得好舒服,我嘅背瘠係長時期同後面位阿太接觸嘅,有時我重懷疑佢係有小小乘機借我嚟攤抖嘅添!
冇幾耐,果窩米線到嘞,車,嚇得我呀,咪碗一個,窩乜鬼嘢啫!睇見自己叫得兩味餸重有尐後悔添!嬲嬲地,一啖咬落尐米線度,咦,又幾好食喎,有米香,又彈牙,韌而七咬得斷,你知而家有尐麵線唔知係咪用橡筋做㗎,咬極唔斷嘅!嘩,個炸醬更加唔駛講,香辣惹味,當日我重好食得辣,自己再加一羹辣椒油,嘩,好食到唔停得口!我之後都有試過同事果尐雞肉,燒肉,火腿,魚蛋,覺得普普通通,而之後我都去試過佢最出名嘅黃鱔窩,味道確係香濃,但係對我嚟講就真係濃左尐,所以一路到而家,食左20幾年喇,我都係食同一個模式,就係炸醬腐皮米線嘞!
咁你又唔好以為乜都冇變,味道係變左少少,個炸醬冇咁惹味冇咁香之外,個價錢都變左好多次,由我最初食嘅20蚊一窩連兩個餸,到之後嘅22蚊,23蚊,24蚊,到今日已經係30蚊喇!加幅唔算多,但材料少左.亦係事實,記得最初食腐皮,真係一疊一疊咁食到你飽為止,但係前幾日我去,得番四疊都冇,而且重薄左好多添!
不過,話係咁話佢啫,生意難做亦係事實,只要佢盡力保持水準,我依然會幫趁㗎,都食左咁多年咯,炸醬腐皮米線,已經係朋友嚟㗎喇!


text:
三月八日 天陰陰 好涼快
十八個月至十九個月閒記
等左好耐喇 終於見到晴晴 仲有alvin呢
見過晴晴好幾次 次次見都有驚喜
今次大個左好多 又靚又叻 成日都咁開心
tima好想抱下晴晴 但驚佢唔肯 所以冇要求呢
始終大個唔同 識say yes同no Tima唔敢亂嚟呀 哈哈
Alvin都係個幾月冇見 所以感覺差唔多
真係唔好意思 阿ti今日出嚟反應冷淡 返屋企更大喊tim
可能出緊犬齒 心情唔好 希望下次佢活潑好玩d啦
今日雞打榮地點係Megabox嘅百樂門
媽媽傾計 最好就係去酒樓飲茶 唔會比人趕丫嘛
食食下 傾傾下 好快兩個鐘
我地之後仲落去樓下影相呢
去到九樓兒童天地 佢地三個小朋友係唔可以一齊企架
阿ti話 : 半價呀 我入去揀衫衫shopping先!!!
晴晴冇同阿ti握手tim...
邊個拖住阿ti呢?
alvin今日唔show阿ti呀 阿ti幾次拖佢都食lemon...
晴晴一走開 阿ti奸笑 笑咩啫 alvin都唔like你...
好辛苦 好難先捉到佢地企埋一齊 仲要唔望鏡頭
唉 唯有我地媽媽抱住佢地嚟影啦...
晴晴媽同alvin媽都超級啱嘴型 可惜小喬媽返工 如果唔係仲開心啫
之後alvin嚟到 晴晴就走開喇 都係唔可以三個共存
難得兩位大小姐望鏡頭呀
難得三個坐埋呀!!!
G/F冇左鴨仔 得返馬馬咋
仲有下面張相 除左titi一家之外 仲有邊個呢? 紅圈者 哈哈
Tima超級期待下次再見晴晴 (alvin就成日見嘛)
希望晴晴媽同晴晴爸唔好覺得我地悶啦 哈哈
仲有仲有呀 晴晴爸係一個好搞笑 好健談嘅好爸爸呢!!!
仲有仲有仲有呀 唔好意思 點左你地去G/F 見唔到鴨仔tim...


text:
Café&Meal MUJI
無印café係香港開業,地點係銅鑼灣既利舞臺,無印係我讀書時候既回憶,所以佢café開業我都需要去捧下場既w
當日大概閒日2點左右就上到去,當時café半滿,因為近依個食飯時間尾段,好多附近番工既人用完餐係到吹水佔坐,實則排隊食飯同埋食緊既人好小,café既模式係先搵座位,然後再出去買野食,你離開座位既時候可以放一個留座既牌仔係到以防人地坐左你個位,只不過我認為香港人因為咩餐廳係唔係都鐘意擺個留位牌係張枱到,然後係人都會坐落去,所以我認為如果多人時間你兩個人用餐有一個人坐係到都係好事黎w而我當日一踏入去café就有一位員工接待我地幫我地安排左座位,而且好快咁拎左兩個籐籃俾我地盛裝我地既袋.
置好你既物品之後就可以出去counter到揀選你要既食物,
佢分別有3個餸(無限你揀凍或熱盤)+飯+飲品/湯 或者4個餸(兩種熱盤+兩種凍盤)+湯/飲品,另外佢有咖哩飯或者甜品,係另外order,我同老公揀選左3個餸,分別叫左菠菜雞肉漢堡,黑醋醬豚肉,男爵薯餅,芝麻牛奶豆腐同埋薯仔沙津,配左1個係十穀米一個係白飯,一個係麵豉湯另一個就係凍既烏龍茶
雞肉漢堡入面夾左小小既菠菜,配左個汁(燒汁?)食落唔會太乾,鹹味適中
黑醋醬豚肉有3小件,味道好淡而且肉太散,冇黑醋味
男爵薯餅,應該放左一段時間所以唔特別脆,但薯仔味好出同M記薯餅冇得比!
芝麻牛奶豆腐,口感好奇怪,冇豆腐咁散又冇牛奶布甸咁既口感,味道就只係得豆腐冇奶味更奇怪,黑芝麻醬味道就比較出
薯仔沙津,竟然最讚係依個,沙津汁好CREAMY入面有小煙肉粒同菠菜,食落唔會太漏而且個薯仔味好出,應該都係用男爵薯餅男隻薯仔!好GOOD~~
其他飯同埋飲品都冇咩太特別,至於食物份量我認為剛剛好,正常飲食狀態黎講唔會覺得肚餓,味道黎講佢係比較簡易清,服務亦都好好,地方好清潔只係價錢相對真係比較貴.
總捨黎講以半自助式餐廳黎講,88蚊一個3餸飯連飲品,真係有小小誇張= =...
地址:銅鑼灣波斯富街99號利舞臺廣場3樓


text:
想去 東京迪士尼渡假區 裡面嘅不同位置,最方便嘅方法必然就係乘坐 迪士尼渡假區線 單軌鐵路.我足足響渡假區逗留咗四日,期間都坐過唔少次單軌鐵路.坐響充滿 迪士尼 元素嘅列車入面,睇睇窗外嘅風景,話咁快就到達目的地,都真係幾舒服!
要坐列車當然要有車票,東京迪士尼海洋海景酒店 以及 東京迪士尼樂園酒店 會為住客響住宿期間提供免費車票,所以我頭三日都可以免費乘坐 迪士尼渡假區線;至於最後嗰日,我就買咗一日車票.三日免費車票同埋一日車票都有三十週年特別設計,用完之後都可以拎返屋企收藏.
第一日我全日都留咗響 東京迪士尼海洋,去到第二日下午先至轉場過去 東京迪士尼樂園,於是就去 東京迪士尼海洋車站 坐單軌鐵路啦!
其實響 東京迪士尼之旅2012 嘅時候都已經分享過 迪士尼渡假區線,所以我今次 東京迪士尼之旅2013 就唔詳細講啦,直接放相片啦!
適逢 東京迪士尼渡假區 盛大舉行三十週年慶典,迪士尼渡假區線 都有配合;月台閘門上面貼滿 幸福歡樂年 嘅佈置,大大個三十週年標記隨處可見.
有車啦,啟程前往 東京迪士尼樂園車站,旅途中唔少得為自己嘅 Duffy小熊 影返張相!佢仲發現到,望出窗外會見到我地尋晚所入住嘅 東京迪士尼海洋海景酒店!
到達車站,2012年黎過,2013年就有一種重回舊地嘅感覺... 而今次再黎,我亦都發掘到上次冇留意到嘅有趣事物,原來車站外圍印滿 東京迪士尼樂園 各個主題園區嘅畫作!
世界市集,幻想世界,明日世界,探險世界,西部世界,動物天地,卡通城,有齊七個園區!至於最後一張畫作就顯示入夜後響 灰姑娘城堡 上空發放煙火嘅情景!
仔細諗返嗰四日,我真係搭咗好多次 迪士尼渡假區線,我諗應該有十次以上.例如,第二日傍晚時分我由 東京迪士尼樂園車站 搭返過去 東京迪士尼海洋車站,只為買返一張自己同 Duffy迪士尼小熊 嘅合照!之後隨即又搭去 渡假區正門車站,去咗 迪士尼商店 買野!
講起 渡假區正門車站,2012年嘅時候都講到呢個車站有好多裝飾,包括 東京迪士尼渡假區 完整地圖畫作,單軌鐵路資訊牌,迪士尼渡假區線 圖畫等等.
但點解要再次提起 渡假區正門車站 嘅裝飾呢?因為... 呢到今年有矚目嘅 幸福歡樂花圃!米奇,米妮 身穿列車制服,響花兒之間一同慶祝 東京迪士尼渡假區 三十週年!
好啦,下篇文章終於終於都正式開始講 東京迪士尼樂園 啦!東京迪士尼之旅2014 仲有兩個月就會啟航,即係我仲有兩個月時間去完成所有 東京迪士尼之旅2013 遊記,究竟最後我會唔會成功呢...?


text:
2013年7月2日
申請入學! 正式成為怪獸大學生!
轉眼間,樂園裡面嘅 招收怪獸大學生 活動經已開始咗超過兩個星期,你地申請入學未啊?剛剛過去嘅星期日,我終於完成申請入學,正式成為 怪獸大學 嘅學生啦!仲拎咗兩張學生證添!
又再黎到 香港迪士尼樂園 怪獸大學行政大樓,每次入園都會見到好多人排隊等候申請入學!正正因為申請入學要等咁耐,所以我先會決定一次過整兩張,令自己整個暑假都唔需要再入去...
等咗大約一個鐘,終於都入到去大樓!成為 怪獸大學 嘅學生之前,梗係要了解多啲校園資料!首先要認識一下 驚嚇學院 靈魂人物:斯克薄院長!大樓內裡都放有佢嘅塑像!
不過我都係對多姿多采嘅校園生活比較有興趣,等我留意下告示板,睇下呢間大學有咩得意野啦!
緊張嘅時刻要來臨啦!我要影學生相啦!即將入讀 怪獸大學 驚嚇學院,我要展現最驚嚇嘅一面!
影完相,可以即時去到 小鎮沖印店 領取學生證,每張需要支付行政費$40,價錢都算合理.以下就係我所揀選嘅學生證款式!上面亦都印有學生名稱 ( 可以自由填寫 ) 以及學生編號!
成為 怪獸大學 學生後,我第一時間就加入咗自己最想加入嘅學會:美術學會!我而家已經學識咗點樣畫 大眼仔!但係佢都唔易畫架!要畫埋帽子,手手腳腳,我跟唔切啊!
聽聞 毛毛 同埋 大眼仔 好似有危機,可能會畢唔到業... 估唔到我一入學,就已經畢埋業!領取學生證嘅同時,樂園會即時將你嘅畢業證書上傳到官方網頁,只要輸入學生編號就可以獲得!
今個暑假,準備好入讀 怪獸大學 未呢?申請入學之餘,仲要記得7月11日就係 怪獸大學 開學日!雖然我已經畢咗業,但係我都會去戲院上堂架!到時,一齊投入搞笑趣怪嘅校園生活啦!
於 23:01
標籤: 招收怪獸大學生2013, 迪士尼樂園收藏品
訂閱: 張貼留言 (Atom)


text:
話說自妹妮出世起,我地都有個習慣係每個星期六妹妮過黎陪我地瞓.當年係因為覺得妹妮初生BB晚晚要飲夜奶,yaya星期六都要湊佢好似搞到第朝放星期日假都攰到無精神去玩啦...源於我地諗住體諒 yaya半夜起身幾次既辛苦,而家就變成週末傳統,我地同妹妮都好look forward星期六晚一齊瞓架!妹妮有時weekday都想過黎瞓,仲話:有我陪你瞓咪唔駛淨係同爸B瞓咁悶囉!
前幾個星期,上床瞓時妹妮話想講 ‘心事’呀!一聽到 ’心事‘ 即刻以為有d咩唔開心?? 唔敢同人講既野要爆大鑊?? 仲有分’學校心事‘ 同 ‘屋企心事’ 潻架,好似好凝重咁,真係有D擔心佢有咩咁唔開心呢?
首先 ‘學校心事’ : 媽me 呀,你知唔知學校好開心架?有好多同學仔同我玩架,最鐘意同我玩就係阿XXX,XXX 同XXX, 我又唔鐘意同YYY玩架,因為佢好曳,又唔聽老師話...下刪百字.原來‘心事’都唔一定係唔開心既!應該係軼事囉.不過聽到佢返學返得咁開心都好安樂,因為舊年K2時,我見佢返學好似無咩朋友咁架.班上又有幾個惡霸,妹妮都有講過無人同佢玩架,好彩今年升班後大兜亂,D曳同學掉走晒,而家見佢返到去又真係多左好多friend架!
至於‘屋企心事’, 會唔會係比yaya 蝦佢呢?? 妹妮話 : 媽me呀,你知唔知我最鐘意同邊個玩吖? daddy 同 媽咪囉.(咁yaya呢?你唔鐘意同佢玩咩?)Yaya成日都唔得閒 (我心諗唔通yaya掛住煲電話粥唔得閒同佢玩?) 妹妮話: 我同yaya講 ‘yaya I want to play with you’, 但係yaya 話係廚房煮野話 Darling, I'm cooking your lunch! 隔左一陣我又同yaya 講:‘yaya i want to play with you' , 不過yaya又係廚房話 Honey, I'm preparing your dinner.成日都係我一個人玩咋.
聽到呢度有D心噏,妹妮原來無人同佢玩覺得悶呀,希望自己可以抽到多d時間蛇返屋企陪下佢啦.
1月6日,我地約埋JJ同Sana去W hotel飲茶,好耐無約佢地出黎玩了.妹妮同Sana一見面就好似糖黐豆一樣!兩個去到商場見到d裝飾咁靚就自動波跑埋去擺甫士叫我地影相
呢D甫士佢兩個發明,唔駛教架!
有D似雜誌D小model呀,不過我地無sign up任何model agent架
去到酒店都係邊行邊玩架,兩個停唔到,十足孖妹一樣!
到酒樓了,JJ已經乖乖坐低食野,但係孖妹仲係吱吱咋咋,連Wendy EE都要叫佢地細細聲,呢度酒店黎架.
兩個嚷住要食蝦餃,燒賣,腸粉...連食野既taste都相似
到點甜品了,個雀籠係甜品menu,三個爭住要點野食
好難先影到三個既相呀,因為係得JJ比較斯文,兩個女好似馬騮一樣無時停
離開餐廳,見到lobby有張大床,即刻跳上去擺pose
JJ明顯無咁好氣!
朋友話好似個碟,裝住一件三文魚壽司,一件wasabi,一件蘿蔔蓉
飲完茶再上公園玩
去到公園可以放電呀
連JJ Daddy 都一玩埋一份呀!
JJ都係靜D,所以無跟兩個百厭星玩,兩個女仔直情無理到JJ 自己就走左去爬上爬落,比男仔更粗豪!
嘩,有蜘蛛俠呀!
佢地坐車都好開心,玩到成頭汗
我地好似趕鴨仔咁趕左好耐佢地先肯走呀~
兩個糖黐豆攬頭攬頸,真係好friend架!臨走都唔肯分開,妹妮叫Sana黎屋企陪佢瞓晏覺,Sana又話要教妹妮做功課,好鬼黐纏!我地車埋Sana返屋企,去到樓下,大家大嗌:CHURRRRR 先肯依依不捨咁分手,希望有多D時間可以再約Sana出黎玩啦!


text:
唔知點解,燒腩仔讀親嘅學校都無咩假放,就好似今次嘅農曆新年假,亦只係由年廿七放到年初七(無錯,佢今個星期一已經開始返學啦),但艾菲知道有D學校係放到初十,甚至十五先返學,放咁多日假,就算學校有假期作業,總不能消磨晒全部時間,艾菲又未必日日行得開帶佢去街放電,所以留喺屋企嘅時候總要搵D嘢畀佢做來kill time.
前排執屋,艾菲就搵返D之前in幼稚園或者學校生日會時收到嘅小手工套裝,平日無咩機會拎來玩,呢D放假嘅日子正好係拎出來用嘅時候,每套入面有齊所需物料,又有圖樣畀你跟住做,就算係無咩美術天份嘅艾菲同燒腩仔都可以輕易完成,就好似呢隻紙袋雞仔,燒腩仔做完不知幾有滿足感.
不過艾菲最推介嘅,其實係呢個馬賽克貼畫,可以訓練小朋友嘅小手肌之餘,亦可以考小朋友嘅認數字能力,耐性同觀察力,重點係艾菲上淘寶望過,呢種貼畫只需幾蚊一份(淘寶search馬賽克貼畫就會搵到),抵到無朋友﹗
圖畫入面有一格格數字,你首先要跟數字認返相應嘅顏色,然後再撕個貼紙貼落去.
呢D要用到小手肌,又咁考耐性嘅嘢,艾菲原先估燒腩仔玩唔得耐...
點知佢係出奇地好心機同認真,仲貼得靚過平時做功課,歪咗會自己撕返落來再貼﹗
足足用咗一個下午嘅時間,先完成到呢幅馬賽克畫,燒腩仔完成之後,仲勁興奮咁要即時show畀米高睇添﹗
其實除咗呢D貼畫之外,艾菲仲推介呢款迪士尼嘅《動動小手》系列,係艾菲有次路過AEON無意中發現,$23一本有米奇,反斗車王同公主款,內容其實類近好耐之前淘嘅幼兒趣味小手工,完全唔需要用鉸剪,只係跟指示撕個圖出來用膠水貼好每個部分就OK,兩者最大分別當然係佢入面嘅小手工全部係迪士尼圖案,唔單止燒腩仔like,連媽媽艾菲都覺得好靚啦﹗


text:
今日係2月29日,每四年先會出現一次既日子,都算係特別既一日;不過以下呢篇文章就唔係咁特別啦,只係上次響樂園入面見到有稀客出現!佢就係 Marie 啦!當天發現佢響 夢想花園 入面同人影相啊!
2012年2月26日
樂園事物仔細尋 - 泰山樹屋上的有趣擺設
2012年2月21日
熱切期待著 灰熊山谷 的來臨!
反斗奇兵大本營 開幕快將100天啦!雖然100日唔係一段長時間,不過下一個新園區,灰熊山谷 亦將會於今年夏天開幕,搞到我已經好期待啦!仲有一個多月,對我黎講好重要既公開試就會開始,係呢段期間,只要我諗起 灰熊山谷,就會有好大既動力溫習!所以,我要努力完成考試,之後就可以響新園區開幕既時候玩餐飽!
先前有幾次都有影到 灰熊山谷 既工地.分別響 泰山樹屋 上面影同埋坐火車既時候影既.其中,更加試過夜晚既時候響樹屋上面影,灰熊山 就好似多左一份神秘感.而響唔同時間影既相片,都印證左 灰熊山谷 既工程進度.
情人節過去, Blog背景換上春季主題
上個星期情人節,我個Blog就換上粉紅的背景色;標題圖片就用左 愛神Duffy 既相片.咁情人節過去之後,又係時候換一換圖啦!今次既標題圖片,係響 反斗奇兵大本營 入面拍攝既... 係一張陽光普照既相片,令人有春意盎然既感覺!
2012年2月16日
樂園事物仔細尋 - 遊戲設施中文化?!
迪士尼樂園 本來就係來自美國,所以入面好多裝飾都係以英文為主,咁都好正常.但係,呢排,樂園入面既遊戲設施招牌,好似慢慢逐一被「中文化」.以下呢張相其實影左好耐,不過成日唔記得放上黎.係一張 巴斯光年星際歷險 招牌既相片黎,果次突然間發現佢多左中文名啊!
訂閱: 文章 (Atom)


text:
炎炎夏日都阻擋唔到我打邊邊既興緻,今次為左試下個玄米茶湯底,特登走到去深水埗.
聽聞呢間鍋居火鍋專門店係飲食界既老行尊攪既,食物好有水準架.
果然一黎到就有驚喜,未打邊邊先食花生,唔係普遍花生,係麻辣花生,惹味加分:)
食住個黑椒蜜汁雞翼等個鍋滾,甜甜地又辣辣地,非常開胃.
重點既玄米茶湯底,真係放左個茶包黎滾架喎,仲有少少蘿蔔,冬瓜同昆布,滾起後要拎返走個茶包,唔係就會越煲越苦架啦.
打邊邊Must Have Item一定係肥牛啦,全人手切既頂級手切本地肥牛,賣相一流,本地貨都咁靚仔,口感就唔錯啦,再多D牛味就完美了.
一邊食緊肥牛,另一邊黎個象拔蚌刺身爽口鮮味,鐘意既仲可以滾兩秒先食,口味更煙韌.
呢個珊瑚蚌都好新鮮,咬口一流:)
現炸既響鈴,望落有少少油,但一浸落湯到就去哂油啦,呢個玄米茶湯底都幾得喎:)
炸魚皮無油益味,又香脆,食唔停XD
丸係手打既,墨魚丸同鮮蝦丸,真係有墨魚同鮮蝦肉係粒丸到啦,彈牙又新鮮.
魚腐外脆內軟,咬落好有質感.
菜類非常豐富,不過我係食肉獸,係咁而食少少啦,感覺都幾新鮮,同埋夠乾淨.
玄米茶湯底既好處係清D,打邊爐都無咁熱氣,最岩又想打邊邊,又怕熱氣既女士門.
不過我呢D人比較重口味,都係鐘意濃味野.
整體食物非常新鮮有質素,但反而令我記憶最深刻既係個前菜既黑椒蜜汁雞翼,大力建議做埋小菜XD


text:
海洋公園夏水禮又黎啦,而且今年仲特登同 LINE 合作一齊舉辦首個 LINE 主題玩水派對,景點內容非常之豐富,而且男女老細都會搵得到岩自己玩既景點,唔洗擔心會無聊,有興趣既讀者就要留意以下小編為你地提供既小小行程功略啦!
三個必影景點
1. LINE FRIENDS 潛水艇
佢係 LINE 互動照相館既左手邊,好似無乜人會留意去影相,只係咁岩我影果刻先有一個小朋友行去影.我就覺得呢個幾 cute cute 啦,又可以同多三個朋友一齊影,影出黎都唔錯啊!
2. LINE FRIENDS 快拍
鍾意 LINE 既朋友一定唔可以錯過呢個,可以同熊大或者 Cony 玩「海底 selfie 」,你甚至可以同佢一齊跳舞,扮鬼扮馬,佢都會同你奉陪到底架,真係好鬼打耳!
3. LINE 互動照相館
呢個係三個之中最最最唔可以錯過既,皆因可以同親朋好友一齊係呢度拍返段片,而且當你同朋友比手劃腳既時候, LINE FRIENDS 就會入鏡同你鬥萌(啊,我輸了).照相機當中會有五個主題可以比你揀返,然後好快就可以拍攝 5 至 10 秒既短片啦,記住留意住屏幕啊,因為入畫面其實都幾快.
當製作完成之後,佢就會比個密碼你,然後就可以係海洋公園既 LINE 官方帳號度輸入攞返,即時睇返之餘又方便分享比朋友.
小朋友景點 – 玩水童樂區
爹地媽咪帶埋仔女黎,唔洗怕佢地會無野玩,玩水童樂區就係專為小朋友而設的區域,範圍夠晒大,而且又可以玩泡泡又有得射水槍,佢地一定會玩到唔捨得走啊!不過要記住,玩水童樂區唔係夏水禮大本營入邊,而係威威天地裡邊,都要行幾遠下,呢個係比較可惜既.
LINE 主題夏日美食
影完相而小朋友又玩到攰既時候,最適合去食下野啦.當然,野食就緊係都同 LINE 有關啦!唔講咁多,去相:
LINE 特色便當 $268
朱古力 Cupcake $32/件
香芒三重奏/咖啡朱古力布甸/木糠布甸/楊枝甘露布甸 $32/件
LINE POP-UP STORE
咁既然係同 LINE 合作, POP-UP STORE 都走唔甩架啦.入邊既統統都只會係今次夏水禮出售,所以記住唔好心大心細啊!如果唔知想買乜,就不妨睇下我推薦既野岩唔岩你:
雖然平時我唔會買卡通衫,不過呢套 LINE 系列既衫實在太得意啦,而且非常之抵,成人 size 價錢為 $155 ,而童裝的為 $108 ,鍾意既話可以一家人買齊,跟住一齊著,幾溫馨啊!
如果同男朋友或者女朋友黎,不妨買呢個 CONY & BROWN 公仔套裝啊,售價為 $287 ,兩個人一人一隻, Sweet 下 Sweet 下,簡直羨殺旁人啊!
而學生哥就可以選擇買 LINE FRIENDS 既簿仔同筆,咁你之後返到學校咪可以同同學仔晒命囉!簿分三個 size , S 碼為 $22 , M 碼為 $26 , L 碼為 $30 ,而原子筆就一律 $30 .
四個重要夏水禮景點
戲玉黎啦!想知今次夏水禮有咩好玩,就睇下以下講果四個:
1. 狂野泡泡派對
呢個其實同玩水童樂區果個好似架,不過就大左同埋頂部會有個噴泡泡機,噴落黎果下你都咪話唔爽.呢個岩晒一班朋友入黎玩泡泡戰,而家長就要注意身高 135cm 以下既小朋友就唔能夠進入啦.
2. 瘋狂滑水梯
呢個滑水梯雖然睇上去唔算太長太特別,原本以為會非常失望,但玩落先發覺幾夠離心力, sir 落去先發現真係好爽,絕對係玩上癮之選.
3. 超級大水桶
一個字:等.如果想感受下大水桶沖落黎果下,真係要等一等.不過係值得既,因為個種衝力同爽度唔係一般泳池可比,而且可以隨時見到佢就沖個下就行過去.
4. 動感水鞦韆
其實小編就唔係好鍾意呢個既,皆因個鞦韆坐位好窄啊!就好似你睇圖中既小朋友坐得好實好輕鬆,其實成人坐上去就會比較辛苦既,而且只係 fing 下 fing 下,頭頂有啲水淋落黎,一啲都唔爽仲覺得有啲煩啊!不過睇黎小朋友玩左好耐都好開心,家長可以帶佢地玩完玩水童樂區黎呢度哦!
玩後感:「一家人黎玩就岩晒!」
玩過晒之後,小編發現其實啲設施幾岩一家人黎玩,玩完又可以同 LINE FRIENDS 影下相,然後又可以去食好得意既 LINE FRIENDS 套裝,帶小朋友黎玩佢地一定唔會「炸形」先.不過對於 90 後既小編黎講,最精彩既莫過於狂野泡泡派對同瘋狂滑水梯,而其他就麻麻啦,可能男女朋友黎會比賽適合啦.
開放日期: 7 月 1 日 至 8 月 30 日
開放時間: 早上 10 時正至晚上 8 時正
入場費: 成人 345 元 / 小童(3 至 11 歲) 173 元
• 不想錯過新科技 ? 請 Follow unwire.hk FB 專頁 http://facebook.com/unwirehk/
The post 海洋公園夏水禮攻略 – 帶你遊晒 10 大景點! appeared first on UNWIRE.HK 流動科技生活.


text:
將軍澳綫將軍澳 財務公司支店検索
將軍澳
將軍澳站是港鐵將軍澳綫的中途站,乘客可在此乘坐往北角,調景嶺,寶琳或康城列車,往返香港島,九龍及新界各地.車站西面將軍澳綫管道下層設有觀塘綫越位隧道.車站位於新界東西貢區將軍澳市中心寶邑路一帶,於2002年8月18日正式啟用.
車站大堂內設有不同類型的商店供乘客購物,以及不少自助服務設施供乘客享用,所有商店主要分佈在非收費區內.客務中心位於大堂中央C出入口前,旁邊設有郵箱方便乘客在車站內投寄郵件.車站設有兩個月台,以島式月台方式排列,並裝設有月台幕門.
將軍澳站旁建有將軍澳站公共運輸交匯處,乘客可以轉乘巴士或小巴前往其它地區.
車站在啟用初期時設有3個出入口,當時C出口則為預留出入口,現已於2012年3月31日隨PopCorn商場開業而啟用.左右兩旁的自動售票機亦已改建為商鋪.出口位置連接PopCorn商場一期,天晉,香港九龍東皇冠假日酒店及香港九龍東智選假日酒店,方便乘客不用繞路經A或B出入口的行人路前往.
此外,啟用初期因鄰近的住宅仍未完全入伙,車站距離尚德邨較遠,因此客量偏低,加上附近有不少建築地盤,有不少工程車輛出入,路面空氣環境惡劣,部分居民仍選擇以巴士代步.自周邊住宅陸續入伙及商場啟用,通往尚德邨的一段唐俊街行人路加設上蓋及城巴開辦往返將軍澳電視廣播城的穿梭巴士後,客量大幅增加.
由於途經將軍澳站的列車設有來往寶琳站及康城站的班次,兩者都停在同一月台.而從另一方向開出的列車則停在對面月台,因此從康城站前往寶琳站及坑口站的乘客,看到對面月台有列車停站,沒有看清楚就跑上列車,有時會誤乘前往康城站的列車.


text:
小小木而家已經34W喇
前日去佐照4D已經有5lb幾 感恩一切正常
頭仔已經已經調佐
小俊話小小木個樣好似男仔 眼大鼻大咀大 haha
我話個個bb都係咁樣架喇
講番之前先...驚生之前都冇時間update呀
因為呢排好忙呀...5月頭開始放產假所以要同同事調轉工作
機乎日日都要OT咁滯 好耐冇煮飯添呀
之前聽人講最好喺34W前買齊所有嘢 因為34W之後個肚越嚟越大行得耐會辛苦啲
同埋真係唔知自己個肚會唔會脹到無限咁大
我而家個肚圍已經超過40喇...真係好難接受個肚大到貢
有時個肚好重時行得耐都比較攰同埋慢 但有時又好輕跑跳都得喎..好神奇
不過好彩之前都買齊晒大部份嘢
衫仔, 床品, 包被, 煲奶器...都已經買晒 其他車仔, 床仔等等又有人比我地 (慳番唔少 hehe)
b媽話合桃有助bb腦部發展
佢話佢同事就係食佐好多合桃個b好好記性 所以不停買合桃比我食
唔知有冇用但都食喇 反正冇害既
27 Feb 飲糖水做妊娠糖尿測試
聽聞杯糖水超難飲 有啲人會飲到反胃嘔番出嚟
只要嘔佐測試都唔準確 要book期再飲過
所以飲之前都有心理準備 要叻啲唔好嘔 慢慢飲
頭幾啖都ok接受到 但飲到尾真係甜到打冷陣...好彩我都like食甜嘢啫 都仲接受到
飲前抽血 等兩粒鍾再抽 當日冇打比你就表示合格
嗰日一聽到電話聲就驚一驚 因為我好like食甜嘢架嘛 有妊娠糖尿就冇得食...
好彩合格啫


text:
呢個就係Molokini, 我地去到已經有好多船啦
離遠影,不過好難影到個半月形
呢張係上網搵既相,我可以講,佢D水真係有咁清同藍
我地去第2個島途中,好彩地見到好多海豚,問返係船做野既人,佢話唔係成日都見到呀,所以我地好好彩呀!!!我覺得佢地好得意, 又跟左我地隻船好耐,佢地好中意成一大班一齊游,好Kawaii呀
因為出海, 所以無點影相,不過係一個好難忘既經驗.我地去到第2個地方,都見到海龜, 真係以為自己睇緊finding Nemo
事關我地第2朝要超早起第睇日出,所以snorkeling完食D野就返hotel 訓.途中我地見到有菠蘿賣,超好味,如果有人去,係批准帶上機運返屋企比人做手信,本來我都想,但擔心個喼無位,下次啦
我地第2朝3點就起程去睇日出,我開頭仲以為我地先咁變態,我地上到去已經有好多人啦!!我老公揸車上去都不知幾開心,好似玩緊頭文字D,我就嚇暈左,事關實在太高,成10,000 feet, 上去時又黑,好似分分鐘跌落山,好牙煙呀!!!!!!!不過天公不造美,天氣唔太好所以睇得唔好,無辦法啦,上左去就要欣賞下
呢張唔係我影,比你地睇下應該係點,其實無雲時真係幾靚架
我已經累到笑唔出, 哈哈哈
之後當然返左hotel訓啦,實在太眼訓啦.之後下午既行程就係去沙灘.呢個沙灘係我地hotel 大約20-30分鐘車程,不過都不枉此行,因為呢個beach比我地之前個D真係靚好多,D水都清好多好多,係一落水就見到腳趾個隻,真係無得頂!而且又無咩人,所以真係正!!我相信因為咁,所以吸引到好多人結婚呀,靚人靚景,真係寧捨開心架
By the way, this beach is called Kalpula Beach @ Maui
睇下D水幾清
我地起碼見到5,6對couples 結婚
又到老公藝術相時候,哈哈!!
To be cont.


text:
一個月前去7仔已經比人買晒, 之後上個禮拜睇到檸檬bb女嘅blog係上個禮拜頭買左, 可能返新貨, 所以我地叫左同事個太太係元朗嘅7仔, 竟然有呀, 咁我地買左三盒
昨日星期日9點幾起身, 10點出門口去麥記食早餐, 之後坐小巴士旺角做gym, 做左一個鐘就走啦, 坐車去中環行街街, 係一間鋪頭睇中左個袋, 第一次Pong睇衫我無試個袋, 第二次再入試上身都無買, 食完野行左一陣又再行返去, 尼次真係買左啦, 仲即刻用添, 之後坐叮叮去銅鑼灣, 睇到好多人遊行
好耐無同晉晉影相啦, 佢個樣真係變左好多呀, 我一個禮拜唔見佢都覺得佢變左, 佢成日都整都塊面花晒, 都唔知係咪佢皮膚唔好, 成日都好紅咁好乾, 可能影相唔覺, 好似兩個蘋果咁勁架
昨日Pong爸媽已經問過黃大仙啦, 已經揀左邊間, 而且仲比訂添
昨日星期日Pong一家6個人9點起身飲茶, 之後坐車去天水圍睇樓, 前幾日佢爸爸媽媽已經睇左幾日啦, 佢倆佬之前去過黃大仙, 佢地問過黃大仙叫佢地住天水圍, 屯門, 荃灣喎
星期五放工幫Pong嘅同事攞個藍芽去整, 之後我係風月堂排隊等位, 我足足等左一個鐘先有位, 我坐左一陣Pong先黎到, 真係未試過等咁耐, 食一餐
除夕夜我地都無慶祝留係屋企瞓覺, 因為Pong病左, 本來有人約佢去bbq都無得去


text:
遇上一個"火+頁"人
昨日放工Pong個fd約左佢去睇西裝, 又係因為23號個日, 我地6點半去到旺角, 我去左買辣魚蛋, Pong去買烏龍茶, 我好抵能呀, 聽到前面個女人叫$20魚蛋, 我又白癡到又跟住叫$20, 我明明想要$10, 到Pong行到黎話咁多嘅, 我先知我叫錯左, 點解會咁架, 結果食完$20魚蛋之後就好飽啦
我地差唔多行完個旺角佢個fd7點半先到, 同佢去睇d8百幾蚊嘅佢又話貴, 3百幾蚊又話普通, 去金都睇租嘅, 又係話人地普通, 一係就話租得貴, 只係人地門口一路行一路睇, 又唔試上身睇, 當時我見Pong個樣有d唔滿意, 行完金都佢就打比佢個大陸老婆, 佢又借老婆做值口話唔比佢買, 買就鬧交喎, 結果搞完一大輪都係無買, 其實佢都無心買嘅, 之後企左係度佢話請食飯, Pong梗係唔去啦, 彩佢都傻, 原本諗住做運動, 比佢個cheap精搞一搞又無得玩, 其實我可以自己去嘅, 不過最衰都係自己8掛啦, 因為Pong講左好多佢嘅cheap事比我聽, 所以咪想見下個人囉, 點知比我想像中cheap上加cheap
8點幾坐車返屋企, 去左百佳買野, 返到屋企食飯, 11點幾上床打機, 12點幾瞓覺啦


text:
September 8, 2003
今日會去日本三大風景之一的松島.早上乘9:40am 巴士往山形站, 10:20am 到達山形站, 再轉乘仙山線往仙台 (10:38am), 11:50am 到達仙台, 再轉乘仙石線往松島海岸站 (12:00), 12:25pm 到達松島海岸, 跟住坐酒店的shuttle bus, 今晚住松島大觀莊渡假大飯店.放低行李就乘shuttle bus 返松島海岸站附近食嘢, 唔知係咪淡季的関係, 一路行都好小遊人, 最後找到一間鋪頭食嘢.食完嘢就坐遊船遊湖, 來松島的其中一個目的就係餵海鷗.搭遊覽船可欣賞到灣中好多細小的島同怪石.下船之後就去咗瑞巌寺(国宝), 五大堂(国宝), 等.不過就冇去到福浦島(原本想去, 不過冇時間) 福浦島係一個浮出松島海灣東側的小島, 可由福浦橋行過去.晚上就係酒店食自助餐, 有好多刺身, 尤其是生帶子, 十分美味.
酒店房間
松島海岸附近的街道
Lunch
後面的都是觀光船
松島遊船河
要加錢坐上層先可以到船尾餵海鷗
嘩, 好大風呀
可以望到松島大觀莊
上船之後要行到船尾先可以餵海鷗食蝦條, 而開船先有得買卡樂B蝦條, 我都好驚D海鷗飛近拿蝦條, 所以餵咗一陣D蝦條比我食咗
五大堂
瑞巌寺入口


text:
無耐之前先寫完艾菲同米高嘅《相愛十年》,話咁快前一個星期六,就係我哋嘅結婚周年紀念日,真係一轉眼已經五年,今年最大嘅挑戰,應該係BB豆豬嘅來臨,作為一個無工人姐姐無長老幫手嘅FTM,一湊二肯定唔係一件易事,如果背後無個可靠嘅老公撐住,艾菲一定無信心自己做得到,希望未來一年我哋能夠多D恩愛少D鬥氣,一齊同心互撐打低屋企兩隻怪獸啦﹗
結婚周年遇著星期六,好處係米高唔使特登請假慶祝,唔好處係我哋變得更hea,竟然無安排任何慶祝活動﹗其實呢...艾菲之前都有諗過呢日帶燒腩仔去東華or AIA嘉年華玩㗎,但係呢日個天keep住落雨,艾菲又啱啱先病好,所以都唔敢搞咁多嘢,只係一早起身帶燒腩仔返學校上興趣班,再自己歎個早餐享受吓每個星期六先勞氣後自由嘅空氣,然後接完放學就返屋企等米高放工返來一家人齊齊午睡鬥頹廢.
雖然係頹到無任何慶祝活動,但大餐點都唔少得嘅,體諒到艾菲宜家食唔到刺生生蠔,米高都唔敢話食buffet來刺激艾菲,於是揀咗去食Outback,仲喺艾菲病到死吓死吓時不斷提住,鼓勵艾菲要快D好返一齊去食好嘢咁話,好彩艾菲都爭氣停藥後無再惡化返,而無咗兩星期嘅味覺都啱啱喺前一晚返返來﹗YEAH!
好耐無食過Outback,例牌唔係好食牛扒嘅燒腩仔,對我哋件牛無乜興趣,主打竟然係食個可以refill嘅餐飽,佢一個人應該都食咗兩個有多(我哋為咗佢竟然refill咗兩次﹗﹗),然後就只係肯食個芝士薯條同蛋糕,至於艾菲覺得最好味係個炸蘑菇同甜薯,前者夠juicy,後者夠甜夠滑,結果真係食到艾菲飽到上心口,飯後要由尖沙咀散步落佐敦先舒服D咋﹗
早幾日,米高都有問艾菲今次要唔要買蛋糕返來慶祝,但艾菲心諗買個蛋糕返來食幾日先食得完就拒絕咗,然後食飽米高呢個魔鬼又問燒腩仔食唔食蛋糕,咁甜品控嘅燒腩仔梗係話食啦,於是兩父子就揀咗呢個芝士蛋糕,艾菲只係食咗兩啖就全件畀晒燒腩仔食,睇見佢食到舐舐脷嘅開心樣,真係心都甜晒,不枉我哋喺呢D屬於自己嘅浪漫日子都仲帶咁大個電燈膽出來,希望佢喺來緊嘅日子同BB豆豬都可以繼續咁通氣,等我哋可以喺D大時大節,有得開開心心一家人出吓街食吓好嘢回吓氣啦﹗


text:
一直都想畀燒腩仔食BB乳酪糖,感覺比星星餅更有益嘛,但乳酪糖唔係周圍有得買,雖然大大包不過價錢唔係平,如果買咗返來佢唔食都幾浪費,所以就拖咗好耐都無買到,然後早排行萬寧見Gerber出咗鮮果乳酪乾,大大包賣三十幾蚊已經心思思想買,後來上網見到有試食就梗係參加來玩吓啦,估唔到又抽得中有得食喎,呵呵呵﹗
乳酪乾有蜜桃味同雜莓味兩款,係用真正乳酪同鮮果製造,而且不含防腐劑,人造甜味同香料,媽媽絕對可以放心畀BB食.
倒出來睇,好似一粒粒迷你肚劑餅咁嘅樣,適合十個月大以上小朋友食用,食嘅時候仲可以順便訓練小朋友用手指拎細小物品嘅能力添﹗
第一時間開咗包蜜桃味乳酪乾畀燒腩仔食,起初見到佢雙眼發光笑得勁開心,艾菲畀佢時仲第一時間伸手拎,唔使教已經知道食得九秒九放入口,不過...一秒之後...就食到面容扭曲咁嘅樣...起初...艾菲以為呢個只係佢平日試新食物嘅指定動作...點知...再畀第二粒佢已經吐返出來唔肯食(平日畀乜佢都食,吐返出來真係第一次)﹗隔咗幾日之後艾菲再試吓畀佢食,佢直情放都唔肯放入口添﹗睇來佢係好認真咁唔like呢個乳酪乾囉﹗
見燒腩仔竟然對乳酪乾咁抗拒,艾菲都即刻食返粒來試吓味,其實個乳酪乾真係無問題喎,味道比星星餅濃,有D似啫哩糖咁嘅味,估計佢唔like嘅可能係粒乳酪乾接觸到口水後會慢慢溶化,跟住就會黐住個口令佢覺得唔舒服掛﹗
艾菲都明白口味呢D真係無得逼,唔鐘意就係唔鐘意唔會改變,不過開咗成包乳酪乾唔食真係好浪費,都要諗吓有咩辦法可以氹燒腩仔食咗佢,跟住忽然醒起平日食麥皮都可以加乳酪,於是就係佢下午茶時間整咗碗牛奶麥皮畀佢食,再好隨意咁加幾粒乳酪乾落去,即管試吓咁樣佢肯唔肯食啦﹗
第一次食牛奶麥皮嘅燒腩仔,試食第一啖新嘢後例必樣衰衰,不過好快佢就覺得好味追住來食,仲連埋D乳酪乾全部掃清添,YEAH!我哋終於唔使做大嘥鬼啦﹗


text:
影唔影大肚相,係陀BB豆豬之後一直諗嘅問題,上一次陀燒腩仔真係無諗過影,只係臨生前喺屋企自拍咗一張當留念就算,不過今次應該係人生中最後一次有BB,再加上睇返當年除咗同事捉住影嗰幾張之外,真係搵張稍為見到個肚嘅相都無(艾菲本身唔鐘意上鏡),個心就更加想趁今次影返D相來留念,不過要本身都唔多鐘意影相嘅米高,同唔知合唔合作嘅燒腩仔配合艾菲,感覺猶如倒錢落海賭大細咁,而且明知呢段時間係米高公司嘅peak season,未到最後一刻佢都唔會答到艾菲幾時得閒影相,如是者拖吓拖吓艾菲就無刻意去搵人影相,只係盤算住有時間就即管試吓自己影.
然後唔覺唔覺已經來到三十五周,米高喺上星期初忽然話呢個weekend會得閒D,艾菲當然把握時間捉佢哋兩父子去影相,亦好好彩落咗成個星期雨後,到星期六終於出太陽,所以我哋呢朝同燒腩仔上完學校興趣班,返屋企食飯換好衫就即刻拎齊嘢出發啦﹗
燒腩仔:妹妹,你鐘意食咩味嘅糖呀?(真實對白,kakaka...)
睇返全部相,最滿意係呢張,感覺最自然 :P
我們這一家
Big Brother
Big Brother & Baby Sister
艾菲好鐘意嘅綠葉牆背景,可惜有人out咗focus...
行咗三百幾級樓梯,先來到呢個無乜人嘅隱世大草地,可以無拘無束咁影吓相,諗住點都會影到D好嘢,可惜model燒腩仔唔多合作,被逼上場嘅攝影師米高又無乜心機,結果就只係得呢幾張相叫做勉強見得人,搞到艾菲都有D無癮...
不過艾菲又無話失望嘅,一來艾菲只係單純想有幾張相留個念姐,二來燒腩仔呢期D狀態實在太飄忽,勉強始終無幸福嘛,畀咗錢影佢都咁就更加肉赤,三來艾菲個肚實在太細太無氣勢,無論點影個效果都唔夠震撼,四來當然係喺影呢幾張相前一日,艾菲已經趁燒腩仔返學時自己喺屋企自拍咗幾張大肚相啦(因為怕落雨咩都影唔到就自己影定先)﹗
艾菲份人比較怕醜,太sexy嘅自己留念就算,呢張見到肚仔已經係最大極限啦﹗大家覺得還可以嗎?嘻...


text:
兩性
同男同事搞完被當情人 partime女:點處理好?
夜晚去做飲食做partime,係親戚在果度返工唔夠人問我去唔去幫手,而我又有個空檔期可以去做下日頭,有時剩係返夜晚幾個鐘頭 在廚房有個男同事,我感覺到佢對我有好感,同埋全間鋪上下從我in果日開始就不斷試探我有冇男朋友之類的問題,然後就同話叫我考慮果個男同事,初初入去做我做廚房,同佢有一齊做嘢,都一直好照顧我,怕我辛苦,咩辛苦嘅都爭曬來做,留返D“輕強”嘢比我做,後來都頂不順太辛苦調返去做樓面算了,間中要做出菜位,就又會等於拍住佢做嘢,佢又故意做慢D,等我唔使行得咁密,比佢大佬識穿咗話佢做單慢咗 初初入去佢都有whatsapp我傾下普通嘢,到最近,佢瘋狂轟炸我,一連send十幾二十句過來,之後仲同我表白,我話當佢講下笑,大家不是很了解 返工又買定D零食擺我locker度,知我咳又買枇杷膏擺度,有日佢放假,仲去買個宵夜返來驚人哋見到,又擺落locker度佢就閃咗,佢媽煲湯佢仲裝埋一壺湯水返來擺入去,依家仲日日同我報告佢幾點返工,依家做緊咩,好掛住我之類的說話喇…仲話唔理,當咗我0係佢女朋友 我應該如何去處理好呢個事情?我未想拍拖住…佢又日日咁講埋曬D肉麻嘢,星期五晚同佢出去食飯…之後唔知點解我又比佢攪左..佢仲中出左..我而家唔知點好,不過又好enjoy比佢攪 佢話會證明比我睇佢真係鐘意我,又話時間會證明一切 總之就唔理我講咩,日日夜晚好夜唔訓都send過來話掛住我,話唔理,就當我係佢女朋友… 夜晚返工見到佢都尷尷尬咁,係公司佢又唔會明目張膽示好,就一味幫我做嘢囖,人哋見到其實都應該知,搞到我好似好冇用咁 佢話越來越鐘意我 我回復我越來越憎佢 佢嘅回復係:咁你憎我一輩子囖,咁你就會一直掛住我吖!算一算,我還是賺了…! 我話唔中意佢呢個類型,我中意成熟D嘅,佢又話佢會變成熟D… 其實佢個人心地應該幾善良,唔同其他廚房佬咁多是非咁多粗口同講人壞話,我姨都話佢心地幾好,所以我唔想hurt到佢 其實佢已經辭職,本身做埋今日,唔夠人經理叫佢幫到月尾,其實我唔明白既然佢已經辭職仲要同我表白做咩… 來源:discussRead more
用App識女仔 首要調整心態
見咁多巴打呻冇女 所以開post分享下識女仔經驗 用交友app識女仔係絕對有可能,而且可以成為情侶 未玩之前我都係冇女,好絕望 學校又識唔到,出黎做野更加識唔到,諗住注定要做魔法師 結果因為一個app改變左我 利申:依家女朋友係交友app識,拍左成年 我大大話話玩左交友app成年 都叫有D經驗 都知道邊D女得邊D女唔得 先講下依家有邊D交友app我係用過,都成十幾個,但真係常用既得兩三個 1. Tinder 2. Skout 3. Badoo 4. DateTix 5.Read more


text:
還好食物質素都ok,食飽又出發去玩喇.今日我哋先去waterpark 玩,我哋先上房換好泳衣,就行去waterpark.我哋拎住combo ticket係2大1小嘅,2個小儍入legoland 係免費,不過入waterpark就要買張嬰兒,票價10蚊馬幣,送2條嬰兒游水褊.入場之後我哋先用20蚊馬幣租一個locker放底 d 貴重嘢再出去玩.好可惜Joker Soaker 要維修所以close 咗,得番Build-A-Raft ,Wave Rider同Splash Safari可以俾2個小儍玩,不過好彩佢哋都玩得好開心,至於哥哥就有玩其他滑水梯,仲話好好玩添.唔經唔覺玩咗3個半鐘,見開始肚餓就去換衫番房沖涼,再去legoland.
去到legoland先去食嘢,不過d嘢嘛嘛好食,食完就繼續去玩.
今日係最後一日響Legoland玩,所以玩儘 d,玩番噚日無玩過嘅遊戲,玩到差唔多閂門先匆匆忙忙走去legoland門口嘅紀念品店買Lego.其實d嘢唔算好平,價錢叫合理,不過去到又無理由唔買,見到三儍見到d Lego 雙眼發光個樣,最後都係乖乖俾錢.
去到6點legoland真係閂門,三傻先依依不捨咁離開.由於未肚餓住,我哋去附近商場買外賣拎番酒店,再落lobby俾三儍玩番夠本.
玩夠就番房沖涼食晚餐,今晚食泰國嘢,估唔到d嘢食凍咗但都仲好好味,食完仲一 d 都唔看口渴,正!食飽咗大家都好眼瞓,睇陣電視就瞓覺喇!


text:
踏正夜晚八點鐘,我地就去到 米奇廚師餐廳 嘅門口排隊,等候安排入座.
接待處旁邊仲有一個好靚好大嘅生日蛋糕,不過係裝飾黎嘅,唔係用黎食嘅.
餐廳嘅設計都係好時尚嘅,不過當然亦有迪士尼元素啦!牆上畫有好多迪士尼朋友!
我地嗰張枱係四人枱,我,爸爸,媽媽,仲有 Duffy,每人坐一個位;睇下佢又坐得幾嘆!
剛剛排隊嘅時候,我見到佢地會派啲廚師帽俾小朋友,好得意,我又想要啊!於是,我就問一位演藝人員姐姐,可唔可以送一頂廚師帽俾我.佢知道我生日,所以二話不說就話冇問題!佢攞黎俾我嘅時候仲特別祝我生日快樂!真係多謝佢!
因為嗰日係星期日,所以 廚師米奇 會出黎同我地見面;都未開始食野,米奇 已經出黎啦!佢出場嘅時候,更加會揮動著餐巾,繞場一周,同大家打聲招呼!
因為賓客較多,所以要輪流同 米奇 影相;未到我地嘅時候,就當然食下野先啦!啲野食都好好味,水準不錯!除此之外,啲餐碟仲好色彩繽紛添啊!
輪到我地同 廚師米奇 影相啦!我地同佢合照之外,佢仲特別擺姿勢俾我影佢,好可愛!
就黎去到晚上十點,米奇 亦夠鐘都要走啦;響離開之前,佢都再一次繞場一周,同大家講再見.
影完相,又食野食到飽飽地,做咩好呢?就係切生日蛋糕啦!事實上,我響餐廳冇切個蛋糕,因為真係食唔落;拎出黎影一影相之後就包返起佢,返房先再食.生日蛋糕黎到嘅時候,仲有一張代表著 米奇廚師餐廳 送俾我嘅生日卡!好開心啊,多謝你地!
當晚實在係太開心,所以都冇諗咁多野,我同個蛋糕合照之後,唔記得就咁影下個蛋糕係點嘅樣... 咁唯有賣個關子啦,再下篇文章先再俾大家睇下我嘅生日蛋糕嘅相啦!


text:
貳零壹貳年捌月拾玖號(柒月初三) - 粉嶺潮僑盂蘭勝會
因有時間多,所以點零兩點由赤柱入去粉嶺,本身去到柴灣想順手去埋新廈街海陸豐果個,但因時間真係唔夠,所以都係入左粉嶺先再出番黎先再去睇完入筲箕灣8點睇散花,但入到粉嶺已經差唔多四點,場都都好大但就唔係竹棚,爭少少咁啦
剛好做緊瑜伽焰口,都幾熱鬧,手印相當特別,拋出香之後就係一d唔知係咩果(後來知係叫姑雷果),都幾多人去執,我都後尾都執到個,羅上手林林地,好似係飯既東西,但因之後再拋出我唔知係要唔要得,所以影完相後放埋前台位,有人即刻羅左lu
食左個粥,仲有佢d齋要黎送粥相當好味,之後左人話有北斗同散旗,所以都係決定留番係度睇埋先唔番過筲箕灣lu(散花好似之後都有,而且我覺新界熱鬧好多,所以就揀左留係粉嶺)
仲順手睇埋化寶,化大士,派米等等,都幾齊心同要好多人幫手至得
7點幾番到去開緊好多圍食飯,應該有3-40圍左右,加上岩岩做緊潮劇,第一次睇覺得d衫好靚,之後主席定唔知係理事既人同我傾左少少計,我問佢有咩黎緊做,佢話拍賣同請神.之前明明話北斗同散旗,但開晒飯開晒戲咁都唔知有冇,但未睇過所以就問左人搵左個位坐下,一邊做戲一邊拍賣d人又食飯咁都幾熱鬧,拍賣呢好多都係金既野,仲有d名牌袋咁,真係唔平所以反應一般,多數都係d司理買番,野野成萬或幾萬咁,做得d總理司理都真係十萬八萬唔走得,之後既祭品反而多人要,可能比較感覺係特別少少,所以都多左d人投,睇睇下神棚果邊又有儀式,所以我都係走左去睇,問人原來就係北斗(佢話道教係禮斗佛教係北斗喎),主力要黎儀式完後酬神,再後黎就係散旗,所以我都係坐定定係神棚前睇儀式好,但一邊做劇一邊拍賣再一邊儀式,真係好熱鬧
另一邊經施棚聽到有聲,就見做緊北斗,之後係謝佛散旗,原來非常好睇,開頭慢行之後就開始快,而且穿插轉圈,真係幾好睇
[19/08/12]
Photo <<<<<<<<<


text:
貳零壹貳年捌月貳拾玖號(柒月十三) - 香港仔石排灣海陸豐盂蘭勝會
因知道石排灣海陸豐會攪到好夜,所以去晒三個觀塘區既盂蘭勝會先搭車過香港仔,去到已經十一點幾,行過時見到好多老人家一袋二袋咁我以為派野,入到去見到戲棚冇晒,但一地都係垃圾,問過人原來係擺幽席,係旁邊既草地仲有好多祭品旗插晒係度,仲有好多成條麵包做台用黎插香等等,原來幽席係咁的,依度仲有好多包山,掛晒燈咁,同其他有d唔同,除此之外仲有好多後生仔女係度,ed活動多數係上年紀又或者係結左婚有家庭先會黎,自己一班後生人係度有d怪,但見佢有幾個水機有好多汽水啤酒等等,而另一邊有粥又有飯食咁,我覺得有d大排檔feel,可能有得食有得飲所以咁多後生人掛,感覺唔多似係工作人員,anyway,問過人原來夜晚係冇野做的,佢話要一點幾先開始化大士同拆包山
當中d人一直係度拆緊場入面既裝置,等到十二點左右就見有d婆仔係幽席又或者祭台執野,生果呀,麵呀,包呀等等,難怪之前d人一包二包咁走啦
到左一點幾開始燒紙扎祭品,婆仔呢就開始拆包山d布(包佢地就唔要,因有d發左毛,有d又好硬咁,依度既平安包唔見有人要,都幾浪費),跟手見工作人員一路跑一路掉香,d香四圍飛好彩同我爭好遠者,不過又係第一次見,聽講都係比d鬼食的,之後拆香,再後黎道士招魂後就係大士王度羅番個觀音走再化大士化幡(依度既招魂幡有隻楊桃係度,第二度冇見過的)等等,化大士時d竹燒到泊泊聲,好利害咁
之後2點幾就謝天地,所有工作人員都一齊跪拜,而婆仔呢就繼續拆布,3點就開始拆包山,要用吊車推霖佢先得,阿婆拆布工作人員拆旗等等,而時間太晏既關係,我睇左第一個包山就走人了,係香港仔番到家都已經4點,第日仲要番早開會,真係倦死
[29/08/12]
Photo Link <<<<<<<<<


text:
2015年7月29日 星期三
離家出走の大埔海濱公園
啱啱個星期六日,米高又走咗去日本風流快活(實情係出trip啦 :P),不過艾菲都唔輪蝕,星期五接埋燒腩仔放學,就執包袱返娘家度假,實行你有你玩,我有我hea﹗
只可惜天公不造美,成個星期都keep住落雨,基本上都無咩邊到去到,好彩等到黃昏時份終於停雨,就近近地約埋表妹一齊去大埔海濱公園玩.
大埔海濱公園有遊樂場,又有勁多影相位,不過我哋一行六人有老有嬾,而且啱啱停雨遊樂場實玩唔到,所以求其喺大草地玩吓草吹吓泡泡,睇吓D叔叔放風箏就算.
上咗兩堂幼兒水上安全班,教練教極燒腩仔合實嘴吹氣佢都做唔到,所以今次決定收起枝泡泡槍,畀返枝最傳統要用口吹嘅泡泡佢玩.
呼~呼~呼~
有圖有真相,D泡真係佢自己吹㗎﹗
表妹仲細未識吹泡,連拍泡都未係好曉,唯有玩吓樹葉啦﹗其實佢克服到行草地,艾菲已經覺得佢好叻﹗
之後諗住叫呢兩表兄妹一齊坐吓草地溫馨吓,點知兩個都扭到七彩勁唔合作,不過一畀把芭蕉扇佢哋就收晒聲,港孩到呢... >.<
一拎開兩把風扇,叫佢哋伸手拍吓泡,即刻九秒九變晒屎面﹗
見兩隻小魔怪開始有D失控,就決定轉場去回歸塔行吓,燒腩仔有得暴走當然高興,但表妹一畀姨
媽放上BB車,即喊到拆天,O...
回歸塔頂可以望到吐露港嘅風景,都幾舒服㗎﹗
之後帶咗燒腩仔去艾菲想當日同好姊妹談心嘅靚位(其實就係塔下面凸出來嘅望海位),佢又出奇地合作肯擺晒pose畀艾菲影喎,仲一臉期待成個少男的祈禱咁嘅樣添,kakaka...
玩到太陽落山我哋就走啦,簡簡單單又一個星期六,只要一家人喺埋一齊,就算hea住過都係開心嘅.
訂閱: 張貼留言 (Atom)


text:
講開blog友仔聚會,又點可以漏咗前一個星期日,同大班blog友仔去上水假日農場玩到散晒呢件事呢,首先一定要特別鳴謝晉媽呢個搞手,因為農場要預約咗先可以入去玩,於是我哋今次就以團體身份book場,嘻...唔知點解感覺好威威,覺得我哋好人強馬壯呢﹗
呢朝又有個小朋友起身扭計唔肯換衫出門口,亦有個媽媽成晚失眠搞到朝早執嘢執得勁慢兼甩漏,於是比米高原先set定嘅時間遲咗半個鐘先出到門口,起初都以為會遲好多㗎啦,但我哋喺屋企附近極速食個超飽肚嘅早餐,就即出發上巴士去上水,再轉的士去假日農場,估唔到只係遲咗十分鐘咋喎﹗(不過都係遲到囉:P)
一入場好快就已經搵到晉媽啦,晉爸仲好好咁畀燒腩仔黐車坐添,呢個車迷開心到呢,把口係全程未合埋過㗎﹗
之後行咗出去睇吓有咩玩,咁啱就輪到大爺玩空中韆鞦,真係要畀個勁大爺,燒腩仔睇完係完全唔敢玩, 只肯玩呢D搖搖馬仔.
玩完馬仔,燒腩仔就話爬樹屋,宜家呢D粗重嘢當然係由米高負責陪玩啦,上到去叫佢自己sir即喊晒口咁, 坐米高大脾sir就笑到四萬咁口,仲encore咗唔知幾多次.
玩樹屋期間,其他blog友仔都陸續到齊,米高見艾菲同大家好高興咁傾緊偈,就話想行落去探路睇仲有咩玩,於是燒腩仔又走咗去黐檬爸車坐,之後仲呃咗小寶爸陪佢拉車(實情係幫佢拉啦>.<),真係辛苦晒咁多位爸爸啦﹗
玩完車就一齊玩氹氹轉,燒腩仔嘅投入度係一百分,不停轉不停同我哋say hi,超級hyper﹗
跟住大家坐低休息陣食咗少少嘢叉電,就準備出發去餵小動物啦,大家都一臉期待嘅樣呢﹗
返來load相時先見到呢一幕,艾菲實在忍唔住cap佢出來,原來燒腩仔影大合照時,除咗死命咁去拖妹妹豬隻手,仲有重施魔術手指呢個故技㗎,不過妹妹豬明顯無佢咁好氣,kakaka...
我哋準備好啦﹗買蘿蔔時米高建議艾菲買呢D釣住嘅蘿蔔,估唔到之後影相出來嘅效果真係幾唔錯,而大家都玩呢枝釣魚桿玩得好高興呢﹗
大家努力釣免仔ing,但燒腩仔好衰囉,兔仔一咬住佢舊蘿蔔即拎返出來唔畀兔仔食,結果佢舊蘿蔔係餵得最耐最抵玩...
釣完兔仔之後,我哋就轉買呢D用竹籤篤住嘅蘿蔔來餵第二批兔仔,不過由於燒腩仔舊蘿蔔比較大舊塞唔到入籠,佢都等咗OK耐D兔仔先肯埋來食.
艾菲勁like呢張檬媽影嘅相,專注嘅男人真係好吸引呢﹗睇到艾菲心心眼呀﹗
餵完小動物,經過小食部,米高又慈父上身,怕個仔辛苦,買咗枝雪條慰勞佢,不過$4一枝自製橙汁雪條,又確係幾抵買嘅.
餵完小動物,見D要職員睇嘅game開始有得玩(只開1:00pm-3:00pm),我哋就即刻去排隊,第一個玩嘅係呢個水桶滑梯,認真艾菲喺下面睇D小朋友玩都覺得驚,起初以為燒腩仔會唔敢玩,點知佢又出奇地enjoy喎,全程笑晒口兼識同艾菲揮手,玩完仲嘈住要玩多轉添﹗
排第二輪時等咗OK耐,排排吓就走咗去瞓側邊D吊床,記得當日喺宜蘭第一次玩吊床時,艾菲氹咗佢好耐先肯畀艾菲抱住瞓落去,今次見到波哥同晉晉玩就無有死咁一齊玩,朋輩嘅影響力果然大呀﹗
玩完第二輪水桶滑梯,燒腩仔本身仲話想玩第三轉㗎,見條人龍實在太長,我哋就力勸佢玩隔離條唔使點排嘅布袋滑梯,捉住米高sir咗都唔知止唔止十次,次次落來都笑到咔咔聲﹗
不過就喺呢個位發生咗件不愉快事件,話說到尾聲米高都sir到攰同肚餓,想暫停一陣去小食部買嘢食,燒腩仔就唔肯仲發難乜都唔理衝咗入條滑梯到,當時咁啱有個爸爸抱住個細B sir緊落來,好彩嘅係個爸爸剎得切掣避得開燒腩仔兼抱得實個細B.
雖然成件事入面無人受傷,我哋都覺得超級唔好意思,同個爸爸鄭重道咗歉之後,米高塊面明顯係燶晒,艾菲都忍無可忍要即時拉開燒腩仔,好認真咁解釋個危險性畀佢知,唉...希望佢下次發難時唔好再咁蠻啦﹗
同燒腩仔訓話完之後,艾菲就放咗佢跟米高去小食部買嘢食,返來見米高塊面又燶燶地,艾菲都大概估到燒腩仔應該期間又有D失控,為免掃興都無再講D咩,同佢食咗D嘢之後我哋就決定閃啦(特別鳴謝波爸波媽請佢食嘅半隻蛋,同埋檬媽喺我哋畀佢玩到謝晒時同佢玩咗陣)﹗
我哋三點幾左右走,其實來嘅時候都問過的士司機,呢個位係call車都唔會上來接客嘅(因為散場時間塞得好勁),但米高堅持話試吓出去截,咁艾菲心諗最多行落山,就當幫燒腩仔放埋最後嘅電啦,而且沿途都有樹蔭唔太辛苦,點知行咗唔夠五分鐘就遇到小檬一家,跟住我哋就黐車坐去咗上水火車站,今次真係麻煩晒檬爸檬媽啦﹗


text:
咁難得去五星級酒店,當然要去個泳池觀摩下啦!我地個套票唔包早餐,所以起身就落去泳池喇,但唔知點解冇乜人游水哩!
另一個泳池係標準式的,坐係池邊都幾舒服.
今日天氣好焗,又大霧,真係名符其實既霧鎖珠江,但其實可能係空氣污染所致!
白天鵝賓館果然係五星級既服務,主動為我地推遲退房時間到三點,所以今日可以瞓晏啲,亦可以好輕鬆.
酒店大堂既瀑布幾有氣勢,水池既錦鯉亦好生猛,好多遊客都駐足欣賞.
玉製的慈雲塔,不知同香港既慈雲山有冇關係.
呢度另一邊養左一大籠可愛既彩鳳,吱吱既歌聲響遍大堂,令人尤如置身大自然咁,真係別出心裁.
今日冇乜特別行程,聽人講黎廣州一定要飲下茶,所以又返去上下九既陶陶居.同香港一樣,星期日中午飲茶都係人山人海.呢度拿籌分上下層,我地等左唔算好耐就有位喇,但全部都要搭抬,都幾掃興.
搭枱已經唔多好,仲要三舍人一圍,非常迫,你眼望我眼,講句說話都好唔方便哩.講到食物,對於已經習慣用點心紙既我地仲要去點心車度搶食真係有啲難度,而食物都唔算好特別,係平過香港囉,下次都係搵返啲坐得舒服既地方食嘢好喇!
食飽就去行下街,又曬又熱,不過街上都有好多人.
賣飛機欖既菠蘿雞叔叔似乎好受歡迎喎!
街上有唔少介紹廣州地道特色既銅像,賣涼茶係其中之一.
上下九真係好多商店,要行晒都應該要成日.
仲有食街,都好多人幫襯哩!
飯後甜品,馳名南信雙皮奶,不錯!
時間尚早,我地再去廣州書城逛下,點知勁多人,環顧四周都冇一個好位靜靜咁睇書,所以匆匆買左本字典就走喇.
我地要返酒店拿行李,坐地鐵出閘口係黃沙站,但咪見佢啲地鐵咁先進,個入口真係簡陋到無倫,好心整靚個入口先啦!
白天鵝賓館既外觀就係咁,大家要認住喇!
要返香港喇,又要坐三個鐘車,可能歸心似箭,沿途都見唔少輕微交通意外,睇住司機左穿右插,都有少少驚哩!不過佢返到香港時既駕駛態度明顯唔同,真係能屈能伸.
直通巴去到旺角都九點喇,去紅螞蟻食埋晚飯,便正式結束兩日一夜之旅!


text:
鹹酸菜炒牛柳
瑤柱燜節瓜
黑豆眉豆豬腰豬骨湯
芒果
西瓜
糯米糍 - 好甜 同埋超細粒核
( 19-JUL-2013 WED )
里奧大人今朝落到樓下先知道無帶銀包同電話 又要番上屋企攞啦 咁我幫佢買麵包先 反正我唔趕住番工 如果唔係就唔會理佢架喇 ~
又唔係好餓 所以食奶油豬仔包 呢期真係勁想食燒賣粉果 真係搵日食番夠本先 ~
番到菇場無耐 聞到陣燶味 原來係司機叮糭 叮到個微波爐出哂煙呀 之後成個 pantry 都係煙 好在無爆炸咋 如果觸動咗灑水系統就麻煩喇 所有文件同電腦一定報銷 都時陪條命都唔掂呀 之後去洗手間見到隔離公司阿姐 佢話佢地聞到好大陣燶味 幾驚係火燭呀 ~
之後我地開行冷氣 開哂門 管理處黎埋開天窗 前後門走火通道都打開哂 但都仲係聞到好大陣膠味 慘 ~
我同幾個同事都帶咗飯 我就一定唔叮架喇 問佢地 佢地都唔叮 梗唔叮啦 成個微波爐薰到黃哂 仲有成大陣膠味 搵妳叮咯真係 ~
咁我即約 8 卦食 lunch 喇 食完行陣就番菇場 因為見到好大舊烏雲呢 ~
飯氣攻心 個人唔係眼瞓 不過係呆呆滯滯咁囉 ~
今晚番媽咪屋企食飯 放工要帶埋飯盒番媽咪屋企食添呀 家姐仲話想試我 d 洋蔥豬扒 我話試咩鬼丫 又唔係好味 食新鮮餸好過啦 ~
同家姐 8 點半一齊走 我番到屋企即開機洗衫 再換埋波鞋就去散步喇 今次勁呀 不經不覺就行咗 20 分鐘 好似行咗 7 個圈 ~
番到屋企已經見到里奧大人啦 仲以為我唔記得熄冷氣 我話特登開定比佢架 之後同佢傾陣計 我就沖涼喇 ~
依家出去散步 番到屋企就沖涼 睇陣電視就瞓 d 時間過得好快咁呀 ~


text:
2014年9月6日 星期六
翠河茶餐廳 @ 九龍灣 ( 6-SEP-2014 )
( 6-SEP-2014 SAT )
今日每月一 off 不過我瞓到 9 點半都醒咗 里奧大人就瞓到 10 點鬧鐘響先醒 因為要去銀行搞嘢 唔可以瞓咁耐 哈 ~
梳洗之後就去食早餐 之後各自去銀行搞嘢喇 ~
我諗住拎番 d 錢 點知原來唔得嘅 真係丫 開戶口嘅時候又唔講清楚 離哂大譜 今次已經第 3 次講得唔清唔楚喇 ~
同里奧大人搞掂哂銀行 d 嘢 咁啱大姑奶都到咗屋企樓下 咁一齊上去坐喇 ~
傾下計都已經 12 點幾 佢都走喇 我就即沖涼 之後同里奧大人去 Mega Box 行下 ~
去到都 1 點幾 睇下 ikea 有無位 有位就食嘢先 無位就行下先 感恩有位 雖然唔餓 但里奧大人話最好食咗先喎 ~
食完周圍行啦 其實無咩好行 嘩哈哈哈哈 旨在有冷氣咋 因為條街好鬼熱 ~
4 點幾坐 shuttle 走喇 去埋 MP 買湯丸就番屋企喇 ~
勁攰呀 喺梳化度瞓咗半個鐘 差唔多 6 點就拎嘢去舖頭洗 順便約埋姑奶食飯呢 ~
食完就上姑奶屋企整嘢 搞掂哂再去舖頭拎嘢 之後就打的番屋企 lu ~
聽朝要番主日學 今晚諗住早 d 瞓 點知差唔多 12 點先瞓 oh ~
標籤: 肥在外飲食篇
訂閱: 張貼留言 (Atom)


text:
天氣凍凍地 真係行步路都舒服 d 呀
因為之前已經醃好咗雞翼 所以只係買 1 份唐生菜 ( $6 ) 同 1 份木瓜仔 ( $10 ) 就可以番屋企喇
其實我都幾鍾意乾燥嘅天氣 因為 d 衫好快乾 但唯一唔好處就係 d 皮膚超乾 要狂查 cream 仲要做埋 mask 比較多嘢搞呢
是日懶餐 - 臘潤腸蒸雞翼 + 蠔油唐生菜 + 隔夜湯
臘潤腸蒸雞翼 - 用雞粉醃雞翼 再加埋臘腸潤腸 雖然好油膩 但真係好方便又好好味呢 一次半次無所謂啦
蠔油唐生菜 - 唔想駛多隻鑊 所以灼唐生菜
隔夜湯 - 最鍾意飲隔夜湯 晚餐有啖湯水真係好好呢
買咗好多蘋果 所以食完飯隔陣就要食喇 試下晚晚食生果 睇下係咪真係無咁易病先
凍凍地真係好易眼瞓 所以 10 點半已經瞓着咗喇
今朝凍咗好多 真係好想瞓多陣呀
好早番到公司附近 所以可以慢慢嘆個煙肉蛋漢堡 + 奶茶 ( $15 ) 其實真係好想戒奶茶 但真係唔飲唔掂 但我只會比自己飲 1/3 極其量最多半杯 咁點都好過飲哂丫嘛
番到菇場好忙 但老細唔喺公司好 free 呢個環境真係好唔想做嘢住呀
呢個世界真係好細 原來里奧大人嘅新同事係以前公司同事 所以晏晝同埋佢一齊食晏喇 去嚐越 我食春卷撈濛 + 粉包 2 件仔 里奧大人食海鮮蠔仔泡飯 + 炒雜菜 1 碟仔 d 嘢食麻麻地啫 不過請人食就要環境好 d 咁囉


text:
早在11W第一次去QE見姑娘時,就已經話好full要31W先有得見醫生(但艾菲當日眼見其他媽媽廿幾周已經有得見醫生啦喎...),本身9:45嘅booking,早一星期收到姑娘電話叫艾菲提早到9:00去登記,一心以為會好快走得,又以為醫生會同我哋講解開刀嘅嘢,所以難得米高話請半日假陪艾菲覆診艾菲都無say no.
未九點已經到,登記完先驗小便量血壓同磅重,搞掂就搵個位坐低慢慢等,起初見無乜人等仲覺得奇怪,無耐後忽然有班大肚婆同老公一齊衝入來,而診所都開始叫咪叫佢哋入房,艾菲先知前面仲有一班人早過自己,只係畀姑娘捉咗去聽講座消磨吓時間.
等咗陣之後,終於都有姑娘叫名叫艾菲同其他媽媽一齊入健康教育室,先填問卷講返對餵人奶嘅認識,跟住姑娘就開始講解BB喺媽媽肚入面嘅學習進度,鼓勵我哋多D同BB傾偈之類,講完就逐個叫名出去,派定張直接入院卡畀我哋旁身,再講返之前喺醫院做嘅test嘅結果,血報告,Oscar,同糖水測試艾菲都全pass,Good!
聽完報告可以出返去大堂坐,米高不停candy crush,艾菲就狂睇《醫護人生》 ,睇咗差唔多五集,由十點幾坐到差唔多十二點,終於有人叫艾菲名入房見醫生,一入去兩個姑娘就幫艾菲瞓上檢查張床到,然後醫生就隔住簾問咗D基本問題,例如到目前為止有無咩特別嘢,決定咗去邊到生未同幾時決定到,上胎點解開刀同手術過程順唔順利咁,問咗大概五分鐘先見佢施施然咁拎住個胎心機行過來,用對凍凍地嘅手摸吓艾菲個肚同聽心跳,只係講咗句頭仔向咗下size都OK就完...
之前一直以為醫生會講解吓開刀生嘅嘢,原來係艾菲自己諗多咗,最後艾菲都有主動問返如果揀喺QE生會開刀定順產,得到回覆係「你好堅持嘅話我哋都可以同你開刀」,會約38W做手術但無得自己揀日子,手術過程會係點傷口會點開更加係隻字不提,只係一再提醒手術室好full唔好約咗期臨時甩底,言下之意應該係「你去私家生吧啦」,哈哈...
安全計怕艾菲忽然有事要入QE生,醫生都叫艾菲填咗張授權書,畀佢哋向仁安醫院拎返艾菲生燒腩仔時嘅手術情況,而仁安醫院都真係好有交帶咁,過幾日後主動打返畀艾菲問清楚有無件咁嘅事,先fax D資料畀佢哋.
之前聽講座時,姑娘仲話今次會做分流,將媽媽們分去跟助產士小組或健康院,不過唔知艾菲係唔係已經去到太後期呢,醫生就直接畀咗個期艾菲34W再返去覆診,到時應該要同佢哋confirm喺私家定QE生,咁艾菲事後都有再同米高傾多一次呢個問題,生完無得抖真係死症來,眼見表妹最近喺威爾斯順產24小時即被趕走,連餵人奶姿勢都未學好就要返屋企自己搞掂個初生B,阿B黃得滯所以顧住瞓唔食奶又唔識,身為過來人睇見都替佢辛苦,所以艾菲最終都係決定返仁安生,至少養足精神先返屋企打怪獸,作戰能力應該會好D掛...(我哋除咗朝早有陪月幫手,夜晚真係全部靠自己㗎﹗)
約埋期走得已經係十二點幾,米高話難得出咗來,順路落旺角八珍訂埋醋先走(但後來發現喺AEON訂包送貨應該會抵D),之後再去花園街買咗幾條浴巾畀BB豆豬,艾菲返到屋企見有氣有力又開始執BB豆豬D嘢出來洗,眼見佢D衫係多到嚇死人(米高幫手洗衫時成日話一個人得一個身邊著到三四十件底衫,kakaka...),再唔情願都係要買個膠櫃返來放佢D嘢,千挑萬選後我哋揀咗AEON自家品牌Topvalu嘅四層膠櫃,諗住平平地三百幾蚊用幾年就算,仲一直以為平嘢實係大陸貨,點知返來拆盒先知係日本製喎,真係抵抵抵呀﹗
P.S: Blogger個留言好似壞壞地,連續兩個msg都係收到通知睇唔到,咁艾菲唯有喺呢到覆返大家啦﹗
Lui Karen:係呀,個櫃係AEON買㗎﹗
檬媽:哈...我已經諗定今次入院有咩劇想煲埋佢啦﹗小朋友D衫真係多到太誇張,再咁搞法我要搵迷你倉先掂啦﹗


text:
車爸爸今日開始放大假Wow好嘢諗住今日有街去啦點知要剪毛啊,天啊點解受傷嘅總係我架,哼心情超差呀好彩車媽媽煮番件雞肉我食吓即刻心情靚番晒,佢哋就食扒餐都幾公平算啦甘就唔嬲佢哋甘多hahaha~~~~
29 3月, 2013
放大假
車爸爸今日開始放大假Wow好嘢諗住今日有街去啦點知要剪毛啊,天啊點解受傷嘅總係我架,哼心情超差呀好彩車媽媽煮番件雞肉我食吓即刻心情靚番晒,佢哋就食扒餐都幾公平算啦甘就唔嬲佢哋甘多hahaha~~~~
26 3月, 2013
垃圾桶
噚日出去攞團購嘅垃圾桶之係約埋車爸爸食扒,今次唔去金鳳去佢格離叫金翠聽聞係金鳳前廚開的一於試吓D扒質數唔錯食完唔會口喝$200埋單抵食啊
25 3月, 2013
蒜蓉蒸龍躉
噚日喺街市見到有龍躉買即刻諗起喺八姨屋企試過佢嗰味蒜蓉蒸龍躉一於二仔底死跟,出嚟效果超好味車爸爸都食到停唔到口,車爸爸仲買咗D刺身返嚟加餸炒個椰菜攪掂
22 3月, 2013
好好瞓
今日車媽媽開咗吹住瞓晏覺勁冧呀瞓到伸晒脷都唔知仲要比車媽媽影低咗真樣衰
19 3月, 2013
好誘惑
車爸爸個衰佬噚晚斬料返嚟引到我流晒口水嘩有鴨下巴,乳豬仔燒排骨再加埋車媽媽嘅美味檸檬蒸烏頭哼有得睇無得食慘無人道呀
訂閱: 文章 (Atom)


text:
2006年10月
哩幾日都會諗下, 若果要做個總結, 應該點寫. 坦白講, 今年練波真係有 d亂. 自己既目標係佢地既個人技術可以獨當一面. 期望幾個有心有能力既可以成為球隊重心, 帶起所有人. 但係好多問題令到進展有阻滯. 場地唔夠, 細佬傷左, 人手唔齊, 球員自己欠缺目標, 通通都有好大既影響. 事實上我真係諗唔到有咩計可以解決哩 d問題. 好多時真係坐響到唔知點好. 搞到大家都唔可以有咩進步. 其實可以有好多其他野可以做, 例如冇位練波既話就不如索性走去練體能, 好過係到晒時間. 好多野其實可以做得好 d. 而最重要個樣就係唔可以令到佢地有更加強既主動性. 惡又唔夠惡, 好又唔夠好. 唉, 真係好難做.
不過講到球技, 我都係認為佢地幾個係全校最 top既個班. 只不過心理質素太差, 人又唔係幾成熟, 所以落到球場, 水準發揮可以有好大既變化. 期望某某會有好表現, 點知就食哂屎, 冇諗住阿邊個邊個會打得好, 點知又有驚喜窩, 搞到球員同球員之間個連貫性出現問題. 希望下年最大既個幾個再成熟 d之後會變得可靠 d.
其實最想係到寫低既, 係對佢地每一個既評價, 第日睇返可以回憶返哩一年黎練波既時間.
大帝係一個好乖既人. 好盡責. 但好可惜佢既運動細胞好弱, 冇乜 ball sense, 所以縱使勤力練習, 都係打得唔好. 可能佢自己都明白哩樣野, 所以都冇乜要求, 亦都唔可以叫做好有熱誠咁打. 不過佢既存在對球隊係有建設性, 亦都睇得出佢對壘球係有興趣既.
Kevin係一個好有火既球員, 但只限於比賽時. 平時都唔可以叫做有熱誠. 佢似係幫緊大家打波多過自己. 而佢自己都係開會個陣講, 見其他人努力左成年, 所以好想幫大家贏波. 佢比我感覺有 d似一個生意人. 計過, 衡量過, 可以比到幾多先會做幾多. 佢事實上係一個有 ball sense 既人. 但係練習量不足, 無論技術定係力量都唔足夠. 臨尾叫佢練短打, 其實根本就唔洗點練, 完全係靠佢自己既觸角同速度. 基本上, 打 bat打得好, 根本就已經做到短打. 但無論如何, 佢雖則對壘球既熱誠唔係好大, 但對球隊係有心既. 佢可以比到大家既, 佢都已經比哂. 當然, 若果佢可以再擺多 d心機時間落黎就更加好啦.
水母, 真係唔知佢想點. 有時可以比到 d驚喜大家, 但 9成時間都好似係度遊魂. 壘球係一個幾考思考反應既遊戲, 佢咁樣真係好難打得好. 放佢落場真係會令大家擔驚受怕. 但係對住一 d快波, 佢有時又真係可以確實咁打中個波飛出去窩. 對住佢真係唔知可以點.
阿沈可以話係一個冇乜目標, 鍾意玩, 同懶散既人. 有 d野其實係可以做到, 同埋佢又跑得快, 但係佢偏偏又唔會用個腦去打波同練波. 叫佢同水母做一個練習, 做 15分鐘就會自動停. 再叫佢地做多陣, 10分鐘之後又會自動停. 唔理佢地既話, 佢地就真係只會做o個個練習, 但係為咩要咁做, 同埋要練 d咩, 佢地係唔會諗. 名副其實既踢一踢先郁. 或者要令哩 d人有進步既話, 就真係不停咁踢佢地. 但係又可以踢幾多次呢?? 事實上佢兩個 potential唔係冇, 一定好過之前一年既人, 但太過懶散, 令到自己冇乜進步. 可能佢兩個真係唔係好有熱誠去打波, 但係既然都落得黎, 哂時間練, 點解又唔比多少少心機呢? 真係唔係好明佢地諗乜.
Julian 有一個游水人柔軟既體質, 理論上有好多動作可以做得好好. 但係問題係佢黎得太少, 亦都miss左一 d book到場既練習, 所以進步唔係太多. 咁佢係 yr4 medic, 我覺得讀書係重要 d, 所以都冇咩所謂, 最緊要係佢自己開心. 但唯一一樣我對佢既 comment係佢既倚賴性太強啦. 我認為一個教練係指導球員練習既方向, 講比佢知有 d咩練習方法, 同埋佢適合練 d咩. 球員聽完, 諗過, 明左之後係應該自己去練, 自己要識得自我監察下究竟自己做唔做到教練講既野. 自己唔諗, 教練講先做, 咁同一隻牛有咩分別?? 若果我有本九陰真經, 跟住練就天下無敵既話, 我一定會教晒所以人, 但事實上係冇架嘛. 對自己要求唔夠強既話, 好難會有大進步.
Alan 叫得我做大佬, 我都真係當佢細佬咁睇. 不過佢有時唔係好信我講野, 對自己既見解都幾執著. 直接 d講就係冇乜服從性. 我當然唔會介意佢硬頸, 之但係若果球員唔係好服從教練, 或者做野做得唔甘心既話, 個教練係好難教到佢野. 佢係一個好大隻, 好大力既人. 但係冇乜 ball sense同埋技術唔好. 所以接 fly ball一直都做得唔好, 打 bat亦都比唔到信心其他人. 坦白講, 佢都唔可以叫做會用個腦去練波. 有時我花 d時間係佢身上, 安排 d練習比佢, 佢就會有少少既進步. 但我唔理佢既話, 佢都係同水母阿沈一樣, 不停做一個練習, 但不得其所. 自己又唔肯或者唔識去改正自己既陋習. 例如雙手接波, 起跑衝盡咁, 我都講左鬧左幾廿次, 都係冇明顯既改善. 但係有時又唔知點解諗埋 d無厘頭既原因去解釋自己個問題, 又會諗 d係佢先諗到既方法去改善窩. 講真, 真係幾難幫到佢. 而佢最大既問題係冇乜自信. 個人咁鬼高大, 但係企出黎個陣好似隻待宰羔羊咁. 可能佢本身都係一個幾好恰既人. 本性又真係既善良既.
小奶苗係成隊波最乖最聽話o個個. 同 Alan一樣, 好恰, 又怕事, 所以相比起 Kevin個 d, 比賽個陣真係冇乜火. 作為一個三壘手, 都算合格既. 有反應. 但可惜跑得太慢, 導致守備範圍太細. 初初掉波都唔錯, 準同快, 但唔知點解哩兩個月黎突然變得唔準. 而打 bat就有明顯既進步. 咁佢又真係聽話每晚 fing棍既. 佢真係好乖好聽我話, 有時都對我幾好, 相比起另外幾隻(張宗, bly, yu健), 真係唔算曳. 不過就可能因為唔係幾曳, 所以我冇擺到好多心機時間係佢身上, 咁佢亦都好乖咁自己練, 或者跟住yu健練. 我曾經都諗過去 intensive咁幫佢練 bat, 不過擔心一改佢個動作, 佢就有排先打得中個波, 所以後尾都係冇理過佢. 或者黎緊幫佢再練好 d啦.
Bly叫做徒弟仔, 就真係成個徒弟仔咁. 任性, 唔係好聽話, 話佢個陣又好鍾意比一堆無厘頭既籍口你, 仲話自己係天才... 但係我又唔知點解咁鬼錫佢, 花得最多時間係佢身上. 想佢打 bat打好 d, 點知就好似同僅個火星人講野咁, 佢好似完全唔明你講乜. 想佢 catch波 catch好 d, 可以幫張宗揚發揮得好 d, 點知就變左張宗幫佢 catch好 d. 對住佢真係企左響到. 佢最好既優點就係手長腳長, 憑住哩點, 佢個波可以掉得好快, 同打 bat可以打得好遠, 但係佢力量唔夠, 所以暫時都唔會有咩好表現. 對隊波, 佢的確係一個有建設性既人物. 除左可以帶比大家好多歡樂之外, 佢真係肯去帶起班細既練習氣氛, 都不枉我係封求情信度話佢對教導 freshmen係好重要. 而家輸左波, 成隊波裏面, 我最擔心既係佢. 我知道打波已經變得對佢好重要, 佢好想贏波, 好驚佢會灰. 不過而家睇黎好似冇咩事.
yu健同張宗揚係全隊波裏面打得最好個兩個. 無論練波態度, 比賽心態, 力量同技術都係做得好好. 不過盧裕健就冇張宗揚用得咁多腦, 而張宗揚就冇盧裕健跑得咁快. 其實我對盧裕健既期望係比起佢而家既表現會更加大. 係技術上, 佢唔可以叫做一個好既 short stop. 當然, 佢係比較適合打 outfield或者一壘, 但係接地波應該可以再做得好 d. 作為一個 teamcap, d 庶務都冇乜問題, 但係我會期望佢可以管一管治班友, 比 d壓力佢地, 叫佢地練波認真 d. 我認為紀律應該係由 teamcap維持, 好過教練做. 對個遊戲既了解, 佢亦都未係好足夠. 雖則佢四肢係發達, 但係哩方面係應該可以再做得好 d. 整體黎睇, 佢具備好多可以令佢成為勁人既條件, 但係唔夠細心, 好多野都未發揮得好好. 希望佢黎僅哩一年可以再成熟 d, 咁佢應該真係可以好勁.
張宗揚係我既第一大弟子, 而家已經做左 HKU既 star. 係 HKU打左壘球一兩年既, 應該都冇咩人唔識佢. 事實上, 而家我都冇咩可以再教佢. 當然, 係我眼中, 佢都仲有 d地方唔係好成熟, 不過都唔係我可以教佢既範疇. 而家應該係佢回饋返我, 去教 d細既打波啦. 咁多年黎, 阿狼同阿尊之後, 我真係未見過一個咁有心機打波既人. 會用心聽我講野, 會用腦諗, 會自己搵料. 或者可能係好難係 rc哩個地方搵到哩種球員卦. 見住佢哩一年 pitch波, 由個慢波到而家哩個速度, 真係好鬼開心. 雖然我上年都估到佢今年應該會好勁, 但都已經超出左我既期望. 黎僅既一年, 我唔會期望佢個波既速度會再有好大既進步, 除非佢不斷做 gym練大隻, 不過我相信佢既控球同比賽穩定性應該可以再做好 d. 若果真係可以練到一種變化球做絕招, 下年 interhall應該冇乜人可以打到佢個波. 至於打 bat, 我都係覺得佢仲未夠成熟, 成日諗住毆出去, 唔夠實際. 不過我又唔會阻止佢既, 因為我應該都阻止唔到...
下年隊 hall team應該冇今年咁勁, 不過成隊波應該會成熟 d. 有人飾演大仙既角色, 有人飾演 current既角色, 亦都有人飾演做細既角色. 做大既會開始有自覺, 會主動去做 d野, 過程中自然會學到 d之前佢地冇諗過, 或者我講完但係冇聽到既野. 做中既, 得到班大既幫助, 可以放多 d心機係自己到, 練勁 d. 做細既, 因為有班大既係到睇住, 唔敢亂黎, 亦都因為有班大既係度做榜樣, 學野都容易 d. 成隊波整整齊齊成熟 d, 融洽 d, 氣氛會好 d, 落到場比賽應該都會有火 d. 而最重要既係, 哩班波, 真係好開心.


text:
11 Aug 2006 東寶小館 & 明記甜品
> +  >
話說上次我想去東寶小館同中同們食飯﹐但奈何好鐘意食東寶的阿朱唔得閒﹐要番工陪梁思浩玩 (後來先知) ﹐唯有放棄.不久﹐阿朱打來約人食東寶﹐今次係「崩牙黨」的人﹐應該會玩得仲癲.
點知就係放工的時候發現 Acct 果面要 release 的 report 要趕 (不嬲都要架喇) .咁於是係佢地d fixtures 入唔切的情形之下我當然要幫手入埋一份喇.點知就係咁樣攪攪下攪到好遲先去到.去到先發現原來我成為左罪人﹐因為東寶夠晒寸﹐唔係過半數就放你入去﹐係要齊人先可以放入去喎.痴線 …咁唔怪得阿朱狂打電話催我來啦 …對唔住呀大家.
卒之我去到的時候﹐ Elvie 都係未到.再等多三個幾字﹐終於有位.辛苦大家喇﹐係咁熱的環境底下忍受咁耐就係為左要等一餐飯. (唔怪得我帶我阿爸食的時候佢咁唔 like)
坐低左﹐原來係要搭檯的.我地七個人要半邊﹐另外就同兩 group 人搭檯.咁我來之前就已經係親愛的 openrice 上面抄低左好多大家食過話好食的菜名﹐寫成左一個 list . 但係因為有好多架﹐所以我都係叫佢地睇下有乜野合心水的然後 choose from within﹐點知佢地係差唔多要晒咁多樣野囉撞鬼.
睇下我有無記錯我地叫左乜野先(排名不分輕重先後):
牛油四菇 (我寫左什菇﹐比老闆笑)
墨汁墨魚麵
椒絲腐乳通菜
沙拉骨
海鮮羹
鴨汁荷葉飯
黃金蝦
風沙雞
後來要查番先記得的
豉椒炒蟶子
炸豬手
椒鹽九肚魚
最後送上薑汁涼粉
大部份食物都好好味
但要等咁耐位就真係…連我都覺得唔想等﹐咁就真係好多好多人都唔會想等架喇.之但係其實仲係有好多人係甘心咁去等位囉.
比較 surprise 得到我的係個牛油四菇.估唔到佢會炒得d 菇咁入味﹐值得一讚.墨汁墨魚麵其實都幾好食﹐但係因為佢成碟野都係黑色的﹐個賣相真係非常之唔吸引﹐少不免都會影響你對佢的觀感架嘛.通菜﹐荷葉飯同個湯都係交功課水準.蟶子唔錯﹐豬手我自己唔係太喜好所以少吃﹐九肚魚炸得香﹐抵讚.沙拉骨大家話普通﹐但我覺得好好食喎.
因為我地唔係訂位﹐亦都無話我地要雞的﹐所以去到的時候老闆 (露比哥?) 話無雞.後來我「 choke」多佢幾野佢就話要留番俾d 訂位的人﹐同佢地都唔要喇d 雞先會 release 出來俾其他人的.咁我梗係第一時間扭佢計叫佢有就記得通知我一聲喇.到後來就真係有﹐可惜我一時興奮得滯﹐係大家都已經好飽的情況之下叫左一隻 instead of 半隻.攪到大家後來食到個樣都呆滯﹐真係過意唔去.
除左風沙雞﹐另一道名菜就係黃金蝦.呢一味就真係唔使介紹.好食到震﹐隻隻蝦都又大隻又新鮮﹐咸蛋黃都係用靚的﹐所以炸出來的 quality 真係奇高無比.每一隻蝦我都連碟底的咸蛋黃汁都撈清光!絕對係港島必食之選之一.
不過﹐一分錢一分貨﹐佢樣樣[食送] 都係六七蚊 only, 但一味黃金蝦就已經 $240! 佢 menu 就話係時價.但係上次我同阿爸阿媽食的時候都只係 140 定 170 之嘛….嘩….一個風沙雞一個黃金蝦呀﹐兩大件野攪到個 total amount 不知拉高左幾多.唉﹐希望佢地食得開心喇.
後來 Gloria 都來埋.八個人一齊用凍碗飲酒﹐真係人生一大快事.如果可以的話﹐我希望我地可以好好地坐番一張自己的圓檯 instead of 咁樣搭檯法….因為咁樣傾偈真係好唔方便﹐好無親切感架!
飲飽食醉﹐埋單位位 $146.大家都豪氣得很﹐我諗除左我係攪掂左筆數之外﹐其他人都係要 150 找四蚊的﹐但係大家都話四蚊就算啦﹐咁於是有五六個人都話「四蚊就算啦」的情況之下﹐我地就無等到佢找錢就走左﹐足足比左廿幾三十蚊 tips! 嘩~~~~大家幾時變得咁豪架?!
之後﹐我地話要上阿朱屋企因為無人﹐我地可以作反﹐係佢的掩眼法 + 視線轉移大法 + 注意力分散法 + 恰你 lu lu 乜都唔識大法之下﹐佢就誘導左我地行左好遠的路﹐過晒佢屋企先有人問「好似過左龍喎」.梗係過左龍喇哥仔﹐佢住北角﹐呢度天后喇!一輪商議﹐最終﹐都係食明記糖水.
>
選擇呢個咁騎呢的名做 topic 係因為明記天后分店的 size.真係好 L 細.逼到阿媽都唔認得﹐佐敦的甜品屋開係廟街旁邊的行人路仔呀﹐都無你咁逼.呢間咁的明記真係細到收買人命.
坐低﹐都費事諗食d 乜野.求其「蜜瓜西米露」就算.但係因為個人都已經幾疲累下﹐加上之前又係東寶小館「折騰」完一輪﹐更累.
果碗咁的蜜瓜西米露﹐我真係想成碗車埋佢塊面度.D 蜜瓜生到呢…好似係近瓜皮位切出來的白色肉一樣咁硬.大佬呀﹐你話我自己切開個瓜係咁都話算呀﹐家下你整俾我來食甜品都整到咁﹐你咪係想唔做生意呀.
其他人的甜品其實都無乜特別﹐反而係阿鍾的咩咩「曲奇妙脆」就幾好飲.
飲飽食醉﹐地鐵都唔想趕尾班﹐拿住手上僅手的廿蚊雞搭紅 van 怒奔回家.


text:
今日係同太陽哥哥拍拖40個月紀念日,其實結左婚後都冇特別要再記六號呢個日子,但每次總會不自覺記起...晏晝十二點半我仲未食野,打比太陽哥哥,睇下佢有冇機會入機場,咁就可路經屋企同我食野;但冇呀...不過佢就叫我過海,佢陪我食tea,順道去灣仔買門柄,因為灣仔個邊有岩我地屋企既門柄賣!原本我可即刻著衫出門口,但費事阻住太陽哥哥搵食既黃金時間,盡量係屋企hea耐d先出門口,最後成三點先到灣仔!太陽哥哥就提早收工陪我喇,有架車就可以去買野同食野,方便d麻!
先係灣仔買門柄,之後去坑口食野,去左『民聲冰室』:
我地都係第一次黎,見貼晒剪報應該唔錯!最出名係豬扒,就叫左黎試;我本想試軟殼蟹包,但落場關係冇晒...豬扒雖然油左d,但真係幾好味,同中大雲起軒出晒名既豬扒不相伯仲!
剪報堆中仲有幾幅明星合照~~
食完半個tea都夠鐘交更啦,途經交通意外現場,相信大家睇新聞都知,巴士車親婆婆不顧而去單新聞!
見血呀~~
見仲係肚餓,想食雙皮奶,但對面海又冇澳洲牛奶公司,就諗起遍佈港九新界既『義順』,太陽哥哥話灣仔有,我地係天后交更後就搭叮叮去灣仔食雙皮奶喇!
呢度既奶油多當然都要叫啦,可能賣相太吸引,一黎就即食,大家咬左啖先記得未影相!
係灣仔行左陣,就搭182隧巴去大圍,我地今晚有大家族聚會@小肥牛!
味盤:
叫左好多野食呀,呢度只係一部份,因為蝦同牛都叫左好多碟!
小肥牛有好多款牛架,呢度只係其中兩款,安格斯牛同唔知咩牛,我地仲叫左牛柳粒,不過掛住食唔記得影相!
呢兩盤刺身係姑丈特別叫比我地食架,勁正呀!
我地十幾人,包左間房,一張檯三個爐,型呀!
影相時間:
飯後生果都有三碟:
今晚呢餐食左好耐呀,由六點半食到十點半,不停食不停食,勁!我地最後仲call的士返屋企添!雖然時間長,但都唔太覺,因為同大家族食飯都好開心,大家耐冇見所以會有好多野講,間唔中一次呢d聚會,既可聯誼,又可見面傾下計,開心!


text:
我好震驚!我好震驚!我真係好很震驚!!
我從來未遇過咁嘅事!!!
話說, 假期同老公去咗銅鑼灣aeon 超級市場入軍糧, 本來心情繽紛, 咁一入去第一時間見到d奇異果好靚, 就狗衝, 突然有個女人唔知職員定promoter, 年齡大約6x, 佢見我想買, 佢話「揀下啦揀下啦AUNTIE!」我完全呆咗!!!!!
好啦繼續行行行, 行左差唔多個幾鐘去比錢, 咁又經過生果檔, 真係想買奇異果, 咪行過去攞, 頂條友唔知響邊度攝出嚟, 「你買幾多隻呀AUNTIE!?」頂!又係佢呀!!!><
無嘢呀佢!!!講真你話比小朋友叫auntie我緊係唔會嬲la, 就算鄰居婆婆拖住個孫叫我auntie都make sense吖,反正我姪女都叫我伯娘, 我表妹個仔都叫我表e媽, 問題係你好人好姐6x歲大我成倍!!!你大大聲叫我auntie,因為我個樣太善良(誤)所以你要挑機?無 嘢呀!
我即刻話「你叫我auntie?!」
佢態度hill屎話「即係阿e啫!」
講真, 唔理你啱唔啱,但當人地已經表示好不滿而你仲要繼續, 一係你極蠢, 一係你你極無禮貌!我唔理係你鄉下興定係你習慣定咩, 總之我就係覺得銀耳!我認我係外貌協會會長,如果係一個慈祥老婆婆我唸我無嘢, 但佢唔係囉!而且態度唔明點解要hill屎!態度係重點!!
我唔知佢係蠢定玩嘢啦下, 我要買嘢我係唔會行開嘅,但我亦唔想比佢影響我囉,我同佢講「我而家唔係唔知咩叫auntie要你翻譯比我聽! 係你唔好再咁叫我!你唔明點解自己問人!總之你而家即刻同我收聲唔好再同我講嘢!!」幸好我天生一對粗眉大眼同低沉嘅聲可以凶得下人.
我覺得以我咁嬲嘅程度咁講已經好按捺,我唔明shopping點解會遇到乞人憎嘅人囉,憑佢一副hill屎樣, 我有d覺得佢係有心囉!
咁可能我個樣真係太猙獰嘅關係, 隔離sell信用卡嘅仁兄即刻望一望佢再望下我講:「小姐, 申請aeon信用卡有嘢送!」好明顯佢想表演一個完美示範比佢!咁我示意佢唔需要之後, 咁我亦揀完我要嘅生果離開去搵返我老公訴苦, 我聽到佢響後面叫 : 有羹送aun..
可能大家有個疑問, 我老公去咗邊呢?通常老婆發緊火佢都係逃之夭夭既..haha..不過佢會一路都響我附近徘徊, 我成日都叫佢d女人嘢唔需要佢幫, 當然, 如果你明知自己老婆係咩性格, 你唔係仲想參與呀?hahahha..


text:
Wednesday, February 17, 2016
環遊世界(6) - 日本 - 城崎溫泉(1)
黎到日本,梗係要試下日本嘅溫泉,而我地今次就揀左一個未被強國人攻佔嘅地方——城崎溫泉.講你都唔信,雖然呢度唔大,只有幾條街,但溫泉數量絕對係多到你浸唔晒,而我就喺24小時之內,浸左六間溫泉.
喺日本浸溫泉,我諗大家都知,係要全裸,唔比著任何衫褲泳衣,所以如果介意的話就唔好黎,因為唔浸溫泉就真係好浪費.不過,我又覺得點都要試下嘅,其實D水真係好熱,入到去真係煙霧瀰漫,如果唔係專登望其實係乜都睇唔到的.不過,其實無論住邊間酒店,佢地都有提無一條白色小毛巾,係浸溫泉用嘅,記得帶埋去,因為外湯係乜都冇比你的,所以我連酒店大毛巾都帶埋去抺身.
由於我地揀咗川口屋城崎河畔酒店,佢地包左7間外湯,即係酒店外嘅溫泉,而酒店內亦有一個酒泉,所以我地總共可以唔洗再比錢嘅情況之下浸8個溫泉.呢度D溫泉間間都有唔同休息日,不過如果開門的話,大部份都會開到11pm,所以我地一到埗,就首先去左第二日唔開嘅溫泉去浸左先,然後第二日一早就出去浸溫泉,務必將所有溫泉全部都浸過一次.一路沿著條街行,其實都幾多野睇,幾多野買,有好多手信係得城崎溫泉先有.呢度出名食松葉蟹同埋但馬牛,仲有大大小小唔同嘅cafe,有D係食cake,有D係食蛋糕,所以我地嘅策略係,每次入溫泉只浸半小時,出黎之後就搵間野坐低食下野飲下野,然後再去下一個溫泉再浸.
呢度嘅溫泉水都幾熱,浸三至五分鐘就會頂唔順,要用涼D嘅水沖下身,或者出去室外浸,又或者休息一下先再落水浸.其實浸三round都已經好夠,出黎抹身吹頭,換埋衫其實都差唔多半粒鐘.
雖然我地冇浸晒全部七間外湯,但其實佢地大同小異.我認為最好嘅外湯係鴻之湯,同一之湯.鴻之湯其實係最偏僻,但亦都係因為咁,鴻之湯最少人,最靜,我浸室外嘅時候,真係少人到得返我一個人喺度浸,個天又落住少少雪,睇住D泉水喺山上面成條瀑布咁流落黎,真係幾有詩意.不過,浸完出返黎休息區就真係唔太夠坐,同埋坐得冇咁舒服,而呢方面一之湯就好D,因為佢個休息區係上返一層,所以大返D,多D坐位,又坐得舒服D.鴻之湯同一之湯都有按摩椅,而其他休息區都係比較細,如果要等齊人先走,咁就有時可能要企.而最差嘅,我相信係柳湯,因為真係太細,浸水嘅位置其實只有大概三個浴缸咁大,幾個大男人一坐落去,其實己經冇乜位淨,D人上落水又阻住D位,所以其實真係浸得好唔舒服.而休息區更加只係得一條長櫈,最多坐到三四個人.所以我真係強烈建議大家唔好去柳湯,尤其係下午三點幾開門嘅時候就更加多人.如果你真係咁犯賤,點都要去試下,咁我建議夜晚十點先好去,因為早上同夜晚最少人出黎浸溫泉,而柳湯係夜晚十一點關門,所以十點去應該最少人.
不過城崎呢幾條街嘅食肆開門閂門嘅時間都幾特別,好多都係十一點先開門,中午休息幾個鐘,三點左右又開返門,然後五六點左右就閂門,但又有D係五六點先開門,做到夜晚十點.所以如果揀左某間食蟹或食牛嘅舖頭,真係要睇清楚幾點開門幾點閂門,如果唔係好多時都會摸門釘.
其中有一間餐廳食蟹唔錯,叫海中苑.我地叫左咁多野,都只係5400+1950日元,即係514港幣左右.如果喺香港食,隨時要過千.
Subscribe to: Post Comments (Atom)


text:
書檯上的計數機壞左好耐,但一直都搵唔到心水的,我既心水緊係米奇喇!其實之前都買過一部米奇計數機,可惜它是太陽能,不能入電,但我家沒有陽光,只有靠燈光,但每次用都要舉高接近天花板的燈才用到,真係癈時失事.每次行街我都會留意,但次次都係冇米奇款.
上星期係冒險樂園換LEGO比老公時,被我發現到呢部計數機,可惜我唔夠票換,所以尋日高達叔叔係陶大既冒險樂園過左票比我,仲幫我check到我家附近有貨,咁我諗住今日去換,臨出門口前執銀包睇單,發現到D野,當時真係激到我彈起.
我發現到尋日冒險樂園過票既單,原來係我張咭過左票比高達叔叔,我都話明唔夠票換,仲係我到過票比人,係咪唔合邏輯先,都唔用腦既.我check過好多舖都冇晒貨,換唔到我緊係唔開心喇!
我有諗過,搵高達叔叔過票比我,然後再趕回家換,但高達叔叔話咁趕就唔好喇!高達叔叔叫我請佢食飯,佢就過來找我,但咁樣我又唔好意思.老公和高達叔叔溝通過,結果老公可以早收工,就找高達叔叔拎張咭,若唔可以放早,就要高達叔叔過來.我落去睇左肯定有貨就通知佢地,如計劃地進行,最後都係要高達叔叔來.
我地去左食韓式晚飯,我估唔到老公會來呢間,所以冇拎相機,老公話請高達叔叔食飯緊係要食好D喇!我地唔收佢錢,但佢點都要比返錢我地,真係又多謝又麻煩晒佢,而且又唔好意思.


text:
香酥魚鬆拌青芒絲 - 細咗好多 lu
青芒絲 - 以前有 d 腰果架 依家只係青芒絲 超勁酸 不過真係食完好消滯呢
酸辣鳳爪 - 好味呀 夠哂辣
鹹肉椰菜苗 - 我好鍾意食椰菜苗架 不過鹹肉唔脆皮 同埋我好小 加埋好似一粒細骰仔咁咋
香草辣椒牛肉碎炒河 - 佢地話無河粉 咁諗住叫第 d 之後佢地話有人出緊去買緊河粉 叫我地要番喎
青辣椒 - 我覺得超級辣
冬蔭功湯 ( 蝦 ) - Menu 係有 3 隻辣椒 咁我地話要再加辣 不過估都估唔到呢個湯係甜甜地囉 好難飲 @.@
珍多冰 - 媽咪最鍾意有嘢咬嘅飲品
石榴子冰 - 里奧大人最愛架 不過好多都無石榴子冰囉 所以見到要即叫啦
( 11-AUG-2013 SUN )
今朝 10 點 15 分起身 梳洗之後食早餐 食完原來已經 11 點 無諗過咁晏 我又未沖涼 所以番唔切教會喇 ~
咁里奧大人去剪髮 我就焗曲奇啦 d 朱古力 13/8 到期 所以我一定要整哂 同埋今晚見到家姐 要比埋佢呀 因為我真係麻麻地曲奇呢 ~
11 點半入廚房 2 點 15 分先出番黎 熱鬼到呢 不過清哂將會過期嘅朱古力真係好開心 但係仲有半包低粉係月底到期 都唔知整咩好 睇黎應該都要掉架喇 ~
特濃朱古力曲奇
牛油曲奇
之後再焗埋尋晚食剩嘅 Pizza 做 tea 食完我再熨 2 機衫 之後沖涼抖抖喇 里奧大人就去睇電腦 ~
今晚同埋媽咪 家姐去金泰苑食飯 佢地幫里奧大人預祝生日 又比埋大利是 發達啦 ~
我第一時間比盒曲奇家姐 我用咗佢之前喺酒店買比我食嘅蝴蝶酥嘅盒裝比佢 佢見到幾開心呀 之後一開見到我 d 曲奇個樣就變哂 衰 都唔係好難食啫 只不過無人地整得咁好食之嘛 哈 ~
我地 7 點開始食 食下抖下差唔多 8 點半就走人 lu ~
番到屋企換對波鞋就一齊出發去徑步喇 好似好耐無徑步 今日徑番覺得好正 鬆鬆筋骨真係唔錯呢 ~